ഇനി ഫഹദിന്റെ ഏറ്റവും വലിയ ചിന്ത ഇതാണ് | Nazriya Nazim Shares Photo Of Fahadh Faasil - Malayalam Filmibeat\n7 hrs ago എലീനയുടെ വിവാഹത്തെക്കുറിച്ച് മാതാപിതാക്കള്, രോഹിത്തിനെ നേരത്തെ അറിയാം, പ്രണയം അറിഞ്ഞില്ല\n8 hrs ago സൗന്ദര്യത്തിന്റെ രഹസ്യമെന്താണ്, നടൻ പ്രേം നസീറിന്റെ പഴയ അഭിമുഖം വൈറലാകുന്നു\n8 hrs ago സാന്ത്വനത്തില് കിടിലന് ട്വിസ്റ്റ്, ശിവനെ അപമാനിച്ചവരോട് തിരിച്ചടിച്ച് അഞ്ജലി, അപ്രതീക്ഷിത നീക്കം കിടുക്കി\n9 hrs ago അമിതാഭ് ബച്ചന് തന്റെ പ്രണയം അംഗീകരിക്കാത്തതിന് കാരണമുണ്ട്; കുടുംബത്തിന് വേണ്ടിയാണെന്ന് നടി രേഖ\n| Updated: Saturday, December 7, 2019, 16:00 [IST]\nകേരളത്തില് ഏറ്റവും കൂടുതല് ആരാധകരുള്ള നടിയാണ് നസ്രിയ നസിം. സോഷ്യല് മീഡിയ പേജുകളില് നസ്രിയയ്ക്ക് ഒത്തിരി പേരുടെ പിന്തുണ ലഭിക്കാറുണ്ട്. സമൂഹ മാധ്യമങ്ങളില് സജീവമായിരിക്കാറുള്ളതിനാല് നസ്രിയ പങ്കുവെക്കുന്ന പല പോസ്റ്റുകളും അതിവേഗം വൈറലായി മാറാറുണ്ട്. അടുത്തിടെ ഫഹദിന്റെ സഹോദരനൊപ്പമുള്ളതും ദുല്‍ഖര് സല്‍മാന്റെ ഭാര്യ അമാല് സൂഫിയയ്ക്കുമൊപ്പമുള്ള ചിത്രങ്ങളും നസ്രിയ പോസ്റ്റ് ചെയ്തിരുന്നു. ഇതും വൈറലായിരുന്നു.\nഇപ്പോള് കൂടുതലായും ഭര്‍ത്താവ് ഫഹദിനൊപ്പമുള്ള ചിത്രങ്ങളാണ് നസ്രിയ പുറത്ത് വിടാറുള്ളത്. കഴിഞ്ഞ ദിവസം നസ്രിയ പുറത്ത് വിട്ട പോസ്റ്റ് തരംഗമായിരിക്കുകയാണ്. ഇതുവരെ നസ്രിയ പങ്കുവെച്ചതില് നിന്നും ആരാധകര് കണ്ട ഏറ്റവും മനോഹരമായൊരു കുറിപ്പാണിത്.\nഎന്തോ ആലോചിച്ച് കൊണ്ടിരിക്കുന്ന ഫഹദിന്റെ ചിത്രമായിരുന്നു നസ്രിയ പങ്കുവെച്ചത്. എന്ത് കൊണ്ടാണ് ഈ വര്‍ഷം ഡിസംബര് ഇത്രയും പെട്ടെന്ന് വന്നതെന്ന് ആശ്ചര്യപ്പെടുന്ന എന്റെ ഭര്‍ത്താവ് എന്ന ക്യാപ്ഷനോടെയാണ് നസ്രിയ ചിത്രം പങ്കുവെച്ചത്. എന്നാല് ഫഹദിന്റെ ആശയ കുഴപ്പത്തിന് പിന്നിലെ കാരണം ഹാഷ് ടാഗിലൂടെ നസ്രിയ സൂചിപ്പിച്ചിരിക്കുകയാണ്. ഡിസംബറിലാണ് നസ്രിയയുടെ ജന്മദിനം.\nഡിസംബര് 20 നാണ് നസ്രിയയുടെ ജന്മദിനം. തനിക്ക് ജന്മദിന സര്‍പ്രൈസ് നല്‍കുന്നതില് നിന്നും എങ്ങനെ രക്ഷപ്പെടാമെന്ന് ഫഹദ് ചിന്തിക്കുകയാണെന്നാണ് നസ്രിയ തമാശ രൂപേണ പറഞ്ഞിരിക്കുന്നത്. നസ്രിയയുടെ പോസ്റ്റിന് താഴെ സിനിമാ താരങ്ങളും ആരാധകരുമടക്കം നിരവധി പേരാണ് കമന്റുകളുമായി എത്തിയിരിക്കുന്നത്. അതേ സമയം നസ്രിയയുടെ പിറന്നാള് ആഘോഷിക്കുന്നത് എങ്ങനെയാണെന്ന് അറിയാന് വേണ്ടി കാത്തിരിക്കുകയാണെന്നും ചിലര് കമന്റ് ചെയ്തു.\nഇതിനും തൊട്ട് മുന്‍പ് നസ്രിയയുടെ അടുത്ത സുഹൃത്തും ദുല്‍ഖര് സല്‍മാന്റെ ഭാര്യയുമായ അമാല് സൂഫിയയ്ക്കുമൊപ്പമുള്ള ചിത്രങ്ങളായിരുന്നു നസ്രിയ പങ്കുവെച്ചത്. താന് അവളെ ഒരുപാട് മിസ് ചെയ്യുന്നുണ്ടെന്നും എന്റെ സുന്ദരിയായ സഹോദരിയാണെന്നും സൂചിപ്പിച്ചിരുന്നു. ഫോട്ടോയ്ക്ക് താഴെ റൗഡികള് എന്ന് വിശേഷിപ്പിച്ച് കൊണ്ട് ദുല്‍ഖര് സല്‍മാനും എത്തിയിരുന്നു. ദുല്‍ഖറിന്റെ കുടുംബവുമായി അടുത്ത സൗഹൃദമാണുള്ളത്. കുഞ്ഞി എന്നാണ് നസ്രിയയെ ദുല്‍ഖര് വിളിക്കുന്നത്. മെഗാസ്റ്റാറിന്റെ കുടുംബത്തിലെ വിശേഷങ്ങള്‍ക്കെല്ലാം നസ്രിയയും എത്താറുണ്ട്.\nI missed her so much ..💞👭#prettiestsister #sisterfromanothermister\nA post shared by Nazriya Nazim Fahadh (@nazriyafahadh) on Dec 4, 2019 at 5:13am PST\nബാംഗ്ലൂര് ഡെയിസ് എന്ന സിനിമയുടെ ലൊക്കേഷനില് നിന്നും ഇഷ്ടത്തിലായ ഫഹദും നസ്രിയയും 2014 ലായിരുന്നു വിവാഹിതരാവുന്നത്. ഈ വര്‍ഷം അഞ്ചാം വിവാഹ വാര്‍ഷികം ഇരുവരും ആഘോഷിച്ചിരുന്നു. വിവാഹത്തോടെ സിനിമയില് നിന്നും ഇടവേള എടുത്ത് മാറി നിന്ന നസ്രിയ കഴിഞ്ഞ വര്‍ഷം തിരിച്ച് വരവ് നടത്തിയിരുന്നു. കൂടെ എന്ന ചിത്രത്തില് പൃഥ്വിരാജിന്റെ സഹോദരിയായിട്ടായിരുന്നു അഭിനയിച്ചത്. ഇനി ഫഹദിനൊപ്പം അഭിനയിക്കുന്ന സിനിമയാണ് നസ്രിയയുടേതായി വരാനിരിക്കുന്നത്.\nNazriya Nazim Shares Photo Of Fahadh Faasil


Home INTERVIEWS ദിലീഷ് പോത്തനെയും പെല്ലിശേരിയെയും പോലെ നല്ല സംവിധായകരുണ്ട്, പക്ഷേ മലയാളത്തില് സ്ത്രീകള്‍ക്ക് റോളുകളില്ല: മാളവിക മോഹനന്\nമലയാള സിനിമയില് സ്ത്രീകള്‍ക്ക് പ്രധാന്യം നല്‍കുന്ന സിനിമകള്‍ക്ക് ക്ഷാമമുണ്ടെന്ന് നടി മാളവിക മോഹനന്. ഷീല, ശോഭന, മഞ്ജു വാര്യര് എന്നിവരുടെയൊക്കെ ആദ്യകാലത്തുണ്ടായ അവസരങ്ങള് ഇപ്പോഴില്ല. മലയാളത്തില് നല്ല കഥകള് ഉണ്ടാവുന്നുണ്ട് എന്നാല് സ്ത്രീകള്‍ക്ക് റോളുകളില്ല എന്നാണ് മാളവിക പറയുന്നത്.\nമഹേഷിന്റെ പ്രതികാരം, തൊണ്ടിമുതലും ദൃക്‌സാക്ഷിയും, കുമ്പളങ്ങി നൈറ്റ്‌സ് എന്നിവവയൊക്കെ നല്ല സിനിമകളാണ്. ദിലീഷ് പോത്തനെയും ലിജോ ജോസ് പെല്ലിശേരിയെയും പോലെ നല്ല സംവിധായകരുമുണ്ട്. എന്നാല്, സ്ത്രീകള്‍ക്ക് റോളുകളില്ല. പാര്‍വതിയുടെ ഉയരെക്ക് ശേഷം അത്രയും നല്ല സ്ത്രീ സിനിമകള് മലയാളത്തില് വേറെ ഉണ്ടായിട്ടില്ല എന്നാണ് മാതൃഭൂമിക്ക് നല്‍കിയ അഭിമുഖത്തില് മാളവിക വ്യക്തമാക്കുന്നത്.\nപട്ടം പോലെ എന്ന മലയാള ചിത്രത്തിലൂടെ അഭിനയത്തിലേക്ക് എത്തിയ മാളവിക ഇന്ന് തെന്നിന്ത്യയിലെ മുന് നിര നായികമാരില് ഒരാളാണ്. മമ്മൂട്ടിയാണ് തന്നെ മലയാള സിനിമയിലേക്ക് ക്ഷണിച്ചത് എന്നും താരം വെളിപ്പെടുത്തി. 2013ല് അച്ഛനൊപ്പം ഒരു പരസ്യം ചെയ്യാന് കേരളത്തില് വന്നപ്പോള് അഭിനയിക്കാന് താത്പര്യമുണ്ടോയെന്ന് മമ്മൂട്ടി ചോദിച്ചു.\nഅങ്ങനെയാണ് പട്ടം പോലെയില് ദുല്‍ഖറിന്റെ നായികയാവുന്നത്. പിന്നീട് നിര്‍ണായകത്തിലും ഗ്രേറ്റ്ഫാദറിലും അഭിനയിച്ചു. നല്ല അവസരങ്ങള് കിട്ടിയാല് ഇനിയും മലയാളത്തില് അഭിനയിക്കുമെന്നും താരം പറഞ്ഞു. നേരത്തെ ഫഹദ് ഫാസിലിനൊപ്പം അഭിനയിക്കാനിരുന്ന സിനിമ മുടങ്ങിപ്പോയതിനെ കുറിച്ചും മാളവിക പറഞ്ഞിരുന്നു.\nAlso Read : ട്രാഫിക്ക് നിയമം തെറ്റിച്ച് ദുൽഖറിന്റെ കാർ; റിവേഴ്‌സ് പോകാൻ പറഞ്ഞ് പൊലീസ്; വീഡിയോ\nPrevious articleപാപ്പാനോട് സങ്കടം പറഞ്ഞ് ആന, ആശ്വസിപ്പിച്ച് പാപ്പാനും; ഹൃദയം കവരുന്ന വീഡിയോ\nNext article‘പൃഥ്വിരാജിനെ ആയിരുന്നില്ല ലൂസിഫറിന്റെ സംവിധായകനായി തീരുമാനിച്ചിരുന്നത്’; വെളിപ്പെടുത്തലുമായി ആന്റണി പെരുമ്പാവൂർ\nതാത്ക്കാലിക ജീവനക്കാരെ സ്ഥിരപ്പെടുത്തിയ സർക്കാർ ഉത്തരവ് ഹൈക്കോടതി മരവിപ്പിച്ചു\nസിനിമ മേഖലയിലെ സെക്കന്‍ഡ് ഷോ വിഷയത്തിൽ സർക്കാർ തീരുമാനത്തിനായി കാത്തിരിക്കാമെന്ന് ഫിലിം ചേംബർ\nരക്തച്ചൊരിച്ചലില് വിറങ്ങലിച്ച് മ്യാന്‍മര്; മുന്നറിയിപ്പില്ലാതെ സൈന്യം 38 പേരെ വെടിവെച്ചു കൊന്നു\nഎന്തുകൊണ്ട് മലയാള സീരിയല് രംഗത്തു നിന്ന് പിന്മാറി; വെളിപ്പെടുത്തലുമായി മധുമോഹന്\nകറുത്ത വസ്ത്രത്തില് കാവ്യയും ദിലീപും ;തോളിൽ ചാഞ്ഞു മഹാലക്ഷ്മി\nപ്രളയം; ഈ ജില്ലകളിലെ വൈദ്യുതി ബില്ല് അടയ്ക്കാനുള്ള അവസാന തീയതി അടുത്ത വർഷം വരെ നീട്ടി\nനടിയെ ആക്രമിച്ച കേസ്; ദിലീപിന്‍റെ അഭിഭാഷകന് കോവിഡ്, വിസ്താരം പ്രതിസന്ധിയില്


[ലോകജാലകം] ബെല്‍ജിയം : ബിയറിന്റെയും ചോക്ലേറ്റിന്റെയും നാട് | Boolokam\n[ലോകജാലകം] ബെല്‍ജിയം : ബിയറിന്റെയും ചോക്ലേറ്റിന്റെയും നാട്\nബെല്‍ജിയം എന്ന യൂറോപ്യന് രാജ്യത്തിന്‍റെ രസകരമായ വിശേഷങ്ങള്\nJefin Jo Thomas\nയൂറോപ്യന് യൂണിയന്റെ തലസ്ഥാനം സ്ഥിതി ചെയ്യുന്ന ബെല്‍ജിയം എന്ന ചെറിയ രാജ്യത്തിന് ഒരുപാട് വിശേഷങ്ങള് പറയുവാനുണ്ട്. ചോക്ലേറ്റിന്റെയും ബിയറുകളുടെയും നാടെന്നാണ് അറിയപ്പെടുന്നതെങ്കിലും ആ വിശേഷണത്തില് ഒതുക്കി നിര്‍ത്താവുന്നതല്ല ബെല്‍ജിയം എന്ന നയനമനോഹരമായ നാടിന്റെ സവിശേഷതകള്. ഇതുവരെ കേട്ടിട്ടില്ലാത്ത ചില ബെല്‍ജിയം വിശേഷങ്ങള് തുടര്‍ന്ന് വായിക്കാം:\nലോകത്തില് ആദ്യമായി ഇലക്ട്രോണിക് ഐ.ഡി.കാര്‍ഡുകള് നിലവില് വന്ന രാജ്യം ബെല്‍ജിയം ആണ്. ഇലക്ട്രോണിക് പാസ്‌പോര്‍ട്ടുകള് ആദ്യമായി കൊണ്ടുവന്നതും ബെല്‍ജിയം തന്നെ.\nസാക്‌സോഫോണ് എന്ന സംഗീതഉപകരണം കണ്ടിട്ടില്ലേ? ഇത് ആദ്യമായി ഉണ്ടാക്കിയത് അഡോള്‍ഫ് സാക്‌സ് എന്ന ബെല്‍ജിയംകാരനാണ്.\nപതിനെട്ട് വയസുവരെ നിര്‍ബന്ധിത വിദ്യാഭ്യാസം നിലവിലുള്ള ചുരുക്കം ചില രാജ്യങ്ങളില് ഒന്നാണ് ബെല്‍ജിയം. ( ഇനി എന്തൊക്കെ മേന്മ ഉണ്ടെന്ന് പറഞ്ഞാലും ഞങ്ങള് അങ്ങോട്ടില്ലേ!!!)\nപൂജ്യം മുതല് നൂറ് മൈല്‍സ് പെര് സെക്കന്റ് വരെ വേഗത ഏറ്റവും കുറഞ്ഞ സമയം കൊണ്ട് കൈവരിക്കാന് സാധികുന്നതിലെ ലോക റിക്കാര്‍ഡുകാരന് ഒരു ബെല്‍ജിയന് സ്‌പോര്‍ട്‌സ് കാര് ആണ്. പേര് വെര്‍ട്ടിഗോ.\nവിദ്യാഭ്യാസം പോലെ തന്നെ വോട്ടിങ്ങും ഈ ചെറുരാജ്യത്തില് നിബന്ധമാണ്. വോട്ട് ചെയ്യുന്നില്ല എന്ന് പറഞ്ഞാല് സര്‍ക്കാര് പിടിച്ചു വലിച്ചു കൊണ്ടുപോയി വോട്ടുചെയ്യിപ്പിക്കും എന്ന് സാരം.\nമാര്‍ക്‌സും എംഗല്‍സും ചേര്‍ന്ന് കമ്മ്യൂണിസ്റ്റ് മാനിഫെസ്റ്റോ എഴുതുന്നത് ബ്രസല്‍സിലെ അജ്ഞാതവാസക്കാലത്താണ്.\nലോകത്തില് ഏറ്റവും കൂടുതല് വനിതാജനപ്രതിനിധികള് ഉള്ള രാജ്യമാണ് ബെല്‍ജിയം. അന്‍പത്തിഅഞ്ച് ശതമാനം ജനപ്രതിനിധികളും വനിതകളാണ് ഇവിടെ.\n800ല് അധികം ബിയറുകള് ആണ് ബെല്‍ജിയത്തില് ഉല്‍പ്പാദിപ്പിക്കുന്നത്. ഒരു വര്‍ഷം ശരാശരി 150 ലിറ്റര് ബിയര് ആണ് ഒരു ബെല്‍ജിയംകാരന് അകത്താക്കുന്നത്.\nചോക്ലേറ്റിന്റെ നാടാണ് ബെല്‍ജിയം. ഒരു വര്‍ഷം 220,000 ടണ് ചോക്ലേറ്റ് ആണ് ഇവിടെ ഉല്‍പ്പാദിപ്പിക്കപ്പെടുന്നത്. ഏറ്റവുമധികം ചോക്ലേറ്റ് വില്‍പ്പന നടക്കുന്ന സ്ഥലവും ഇവിടെത്തന്നെയാണ്. ബ്രസല്‍സ് അന്താരാഷ്ട്ര വിമാനത്താവളം.\n2002ല് ദയാവധവും 2003ല് സ്വവര്‍ഗവിവാഹവും അംഗീകരിച്ചുകൊണ്ട് നിയമനിര്‍മാണം നടത്തിയ രാജ്യമാണ് ബെല്‍ജിയം.\nബെല്‍ജിയത്തെക്കുറിച്ചുള്ള അനേകം കൌതുകങ്ങളില് വളരെ കുറച്ച് മാത്രമാണ് ഇവിടെ പങ്കു വെച്ചത്. എന്നാല്, ഇവയില് പലതും നിങ്ങള്‍ക്ക് പുതിയ അറിവുകള് ആണെന്നാണ് ഞങ്ങളുടെ വിശ്വാസം. ലോകരാജ്യങ്ങളെപ്പറ്റി രസകരമായ അറിവുകള് പങ്കുവെയ്ക്കുന്ന ലോകജാലകം എന്ന പംക്തിയുടെ ഭാഗമാണ് ഈ ലേഖനം. മറ്റു രാജ്യങ്ങളുടെ വിശേഷങ്ങള് അറിയുവാന് ഇവിടെ ക്ലിക്ക് ചെയ്യുക.\nRelated Topics:Belgiuminteresting facts about belgium\nഎന്ന് നിന്‍റെ മൊയ്തീന്: ഏച്ചുകെട്ടലുകള് ഇല്ലാത്ത പ്രണയകാവ്യം\nസംരംഭകര് നേരിടേണ്ട അടിസ്ഥാന തടസങ്ങള്\nഎന്റെ ബ്ലോഗ് ഇവിടെ വായിക്കാം. http://jefinjosblog.blogspot.in/\n3 രാജ്യങ്ങളുടെ അതിർത്തി, ഒരേ സമയം2രാജ്യങ്ങളിൽ കാൽ വെച്ച് നിൽക്കാം\nബെല്‍ജിയവും യോഗ ചെയ്യാന് ഒരുങ്ങുന്നു.\nദേലൈലാമക്ക് ഇതെങ്ങിനെ സംഭവിച്ചു..? ലോകം പരസ്പരം ചോദിക്കുന്നു..!!


Mon Apr 12 2021 03:15:00 GMT+0530 (India Standard Time)\nകാനഡ, അമേരിക്ക ഉദ്യോഗസ്ഥരുടെ പരസ്പര സമ്മതപ്രകാരമാണ് അതിര്‍ത്തി വഴിയുള്ള ഗതാഗത നിയന്ത്രണം നീട്ടുന്നത്.\nNSH15 Aug 2020 1:27 AM GMT\nഒട്ടാവ: കൊവിഡ് വ്യാപനം തടയുന്നതിനായി അടച്ചിട്ട കാനഡ- അമേരിക്ക അതിര്‍ത്തി പൂര്‍ണതോതില് തുറക്കുന്നത് ഒരുമാസംകൂടി ദീര്‍ഘിപ്പിക്കാന് തീരുമാനം. അത്യാവശ്യമല്ലാത്ത യാത്രയ്ക്കായി സപ്തംബര് 30 വരെ അതിര്‍ത്തി തുറക്കില്ലെന്ന് പൊതുസുരക്ഷാ മന്ത്രി ബില് ബ്ലെയര് വ്യക്തമാക്കി. കാനഡ, അമേരിക്ക ഉദ്യോഗസ്ഥരുടെ പരസ്പര സമ്മതപ്രകാരമാണ് അതിര്‍ത്തി വഴിയുള്ള ഗതാഗത നിയന്ത്രണം നീട്ടുന്നത്.\nഈമാസം 21 വരെയാണ് ഗതാഗതനിയന്ത്രണം ഏര്‍പ്പെടുത്തിയിരുന്നത്. എന്നാല്, ഇരുരാജ്യങ്ങളിലും കൊവിഡ് കേസുകള് ഉയരുന്ന സാഹചര്യത്തിലാണ് ഇക്കാര്യം പുനപ്പരിശോധിച്ചത്. പുതിയ തീരുമാനപ്രകാരം, വിനോദയാത്രകള് ഉള്‍പ്പെടെ മറ്റു യാത്രകള്‍ക്ക് സപ്തംബര് 21 വരെയാണ് നിരോധനം.\nജനങ്ങളുടെ സുരക്ഷയ്ക്കായി ആവശ്യമായത് ഞങ്ങള് ചെയ്യുമെന്നായിരുന്നു ബ്ലെയര് ട്വീറ്റ് ചെയ്തത്. അതിര്‍ത്തി വഴിയുള്ള ഗതാഗതത്തിന് നിരോധനമുണ്ടെങ്കിലും അവശ്യതൊഴില് മേഖലയില്‍പ്പെട്ട ട്രക്ക് ഡ്രൈവര്‍മാര്, ആരോഗ്യപരിപാലന വിദഗ്ധര് എന്നിവര്‍ക്ക് സഞ്ചരിക്കാന് അനുമതിയുണ്ട്.\nഇരുരാജ്യങ്ങളിലേക്കുമുള്ള യാത്രയ്ക്ക് അനുമതി നല്‍കുന്നതിന് മുമ്പായി കൊവിഡ് കേസുകള് സംബന്ധിച്ച വിവരങ്ങള് വിലയിരുത്തുമെന്ന് കാനഡയിലെ ചീഫ് പബ്ലിക് ഹെല്‍ത്ത് ഓഫിസര് ഡോ. തെരേസ ടാം പറഞ്ഞു. ഞങ്ങളുടെ പ്രവര്‍ത്തനം തുടരാന് ആഗ്രഹിക്കുന്നു. കൊവിഡിന്റെ കാര്യത്തില് കാനഡ ഇപ്പോള് നല്ല നിലയിലാണെന്നും അവര് മാധ്യമപ്രവര്‍ത്തകരോട് പറഞ്ഞു.


India vs Sri Lanka 2nd T20 Live Cricket Score Updates - ഇന്ത്യയെ പിടിച്ചു കെട്ടി ലങ്ക; 133 റൺസ് വിജയലക്ഷ്യം\nധനഞ്ജയ ഡി സിൽവയാണ് കളിയിലെ താരം\nUpdated: July 29, 2021 12:14:33 am\nഫൊട്ടോ: ഫേസ്ബുക്ക്/ശ്രീലങ്ക ക്രിക്കറ്റ്\nകൊളംബോ: ഇന്ത്യ- ശ്രീലങ്ക രണ്ടാം ടി20 മത്സരത്തിൽ ശ്രീലങ്കക്ക് നാല് വിക്കറ്റിന്റെ ജയം. ഇന്ത്യ ഉയർത്തിയ 132 റൺസ് വിജയലക്ഷ്യം 20 ഓവർ രണ്ടു ബോൾ മാത്രം അവശേഷിക്കെയാണ് ശ്രീലങ്ക മറികടന്നത്.\n133 റൺസ് വിജയലക്ഷ്യം പിന്തുടർന്ന ശ്രീലങ്കയെ വിജയത്തിലെത്തിച്ചത് 34 പന്തിൽ 40 റൺസ് നേടിയ ധനഞ്ജയ ഡി സിൽവയും 31 പന്തിൽ 36 റൺസ് നേടിയ ബാനുകയുമാണ്. ധനഞ്ജയ ഡി സിൽവയാണ് കളിയിലെ താരം.\nമൂന്നാം ഓവർ മുതൽ തുടർച്ചയായ ഇടവേളകളിൽ ലങ്കൻ വിക്കറ്റുകൾ പിഴുത് ലങ്കയെ സമ്മർദ്ദത്തിലാകാൻ ഇന്ത്യക്ക് കഴിഞ്ഞെങ്കിലും അവസാന ഓവറുകളിൽ ഹസരങ്കയെയും (15 റൺസ്) കരുണരത്നെയെയും (6 പന്തിൽ 12) കൂട്ടുപിടിച്ചു ധനഞ്ജയ ശ്രീലങ്കയെ വിജയ വഴിയിൽ എത്തിച്ചു.\nഇന്ത്യക്കായി കുൽദീപ് യാദവ് രണ്ടു വിക്കറ്റുകൾ നേടിയപ്പോൾ ബുവനേശ്വർ കുമാർ, ചേതൻ സക്കറിയ, വരുൺ ചക്രവർത്തി, രാഹുൽ ചഹാർ എന്നിവർ ഓരോ വിക്കറ്റുകൾ നേടി.\nനേരത്തെ ടോസ് നഷ്ടപ്പെട്ട് ബാറ്റിങ്ങിനിറങ്ങിയ ഇന്ത്യക്ക് നിശ്ചിത ഓവറിൽ അഞ്ചു വിക്കറ്റ് നഷ്ടത്തിൽ 132 റൺസ് നേടാനേ സാധിച്ചുള്ളു. ഇന്ത്യക്കായി ക്യാപ്റ്റൻ ശിഖർ ധവാനാണു 42 പന്തിൽ 40 റൺസ് നേടി മുന്നിൽ നിന്നും നയിച്ചത്.\nഎട്ടു താരങ്ങൾ ക്വാറന്റൈനിൽ ആയതിനെ തുടർന്ന് അഞ്ചു ബാറ്റ്‌സ്‍മാന്മാർ മാത്രമായാണ് ഇന്ത്യൻ ടീം ഇറങ്ങിയത്. ഓപ്പണിങ്ങിൽ ഋതുരാജ് ഗെയ്ക്‌വാദും ധവാനും ചേർന്ന് നന്നായി തുടങ്ങിയെങ്കിലും ആറാം ഓവറിന്റെ അവസാന പന്തിൽ 21 (18) റൺസുമായി ഗെയ്ക്‌വാദിനെ ഷനക പുറത്താക്കി. പിന്നീടു വന്ന ദേവദത്ത് പതിയെ സ്കോറിങ് ചലിപ്പിച്ചെങ്കിലും പതിമൂന്നാം ഓവറിൽ 29 (23) റൺസുമായി പുറത്തായി. ഹസാരങ്കക്കായിരുന്നു വിക്കറ്റ്.\nപിന്നീടു വന്ന സഞ്ജു സാംസൺ (7) നിതീഷ് റാണ (9) തുടങ്ങിയവർ നിലയുറപ്പിക്കാൻ കഴിയാതെ മടങ്ങി. ബുവനേശ്വർ കുമാർ 11 പന്തിൽ 13 റൺസുമായി പുറത്താകാതെ നിന്നു.\nവേഗത കുറഞ്ഞ പിച്ചിൽ ശ്രീലങ്കൻ ബോളർമാർ നന്നായി പന്തെറിഞ്ഞു. ശ്രീലങ്കക്ക് വേണ്ടി നാല് ഓവറുകളിൽ 29 റൺസ് വിട്ടു കൊടുത്ത് ധനഞ്ജയ രണ്ടു വിക്കറ്റും ചമീര, ഷനക, ഹസരങ്ക എന്നിവർ ഓരോ വിക്കറ്റും നേടി.\nഇന്നലെ നടക്കേണ്ടിയിരുന്ന മത്സരം ഇന്ത്യൻ താരം കൃണാൽ പാണ്ഡ്യക്ക് കോവിഡ് സ്ഥിരീകരിച്ചതിനാൽ ഇന്നത്തേക്ക് മാറ്റിവെക്കുകയായിരുന്നു. കൃണാലുമായി അടുത്ത സമ്പർക്കത്തിൽ വന്ന എട്ടു താരങ്ങളെയും ഒഴിവാക്കിയാണ് ഇന്ത്യ ഇറങ്ങിയത്. ഇന്ത്യക്കായി നാല് താരങ്ങളാണ് ഇന്ന് അരങ്ങേറ്റം കുറിച്ചത്. ദേവ്ദത്ത് പടിക്കൽ, നിതീഷ് റാണ, ഋതുരാജ് ഗെയ്ക്‌വാദ്, ചേതന് സക്കറിയ എന്നീ താരങ്ങളാണ് ഇന്ന് ഇന്ത്യക്കായി ടി20യിൽ അരങ്ങേറ്റം കുറിച്ചത്.\nശ്രീലങ്കയുടെ ജയത്തോടെ പരമ്പര 1-1ന് സമനിലയിലായി. പരമ്പരയിലെ അവസാന മത്സരം നാളെ നടക്കും.\nAlso read: India vs Sri Lanka 2nd T20: കൃണാൽ പാണ്ഡ്യയുമായി സമ്പർക്കത്തിലുണ്ടായിരുന്നത് എട്ടു പേർ; രണ്ട് മത്സരങ്ങളിൽനിന്ന് വിട്ട് നിൽക്കണം\nഇന്ത്യൻ ടീം: ശിഖർ ധവാൻ (ക്യാപ്റ്റൻ), ഋതുരാജ് ഗെയ്ക്വാദ്, ദേവ്ദത്ത് പടിക്കൽ, സഞ്ജു സാംസൺ (കീപ്പർ), നിതീഷ് റാണ, ഭുവനേശ്വർ കുമാർ, കുൽദീപ് യാദവ്, രാഹുൽ ചഹാർ, നവദീപ് സൈനി, ചേതൻ സകരിയ, വരുൺ ചക്രവർത്തി\nശ്രീലങ്കൻ ടീം: അവിഷ്ക ഫെർണാണ്ടോ, ബിനോദ് ഭാനുക്ക (കീപ്പർ), ധനഞ്ജയ ഡി സിൽവ, സദീര സമരവിക്രമ, ദസുൻ ശനക (ക്യാപ്റ്റൻ), രമേശ് മെൻഡിസ്, വാനിന്ദു ഹസാരംഗ, ചാമിക കരുണരത്‌നെ, ഇസുരു ഉഡാന, അകില ധനഞ്ജയ, ദുഷ്മന്ത ചമീര\nWeb Title: India vs sri lanka 2nd t20 updates


മീന് തിന്ന പൂച്ചകള് പിടഞ്ഞു ചത്തു; നാട്ടുകാര് ആശങ്കയില്; കുഴപ്പമില്ലെന്ന് പരിശോധനാഫലം – News18 Malayalam\nമീന് തിന്ന പൂച്ചകള് പിടഞ്ഞു ചത്തു; നാട്ടുകാര് ആശങ്കയില്; കുഴപ്പമില്ലെന്ന് പരിശോധനാഫലം\nസംഭവത്തെ തുടര്‍ന്ന് നാട്ടുകാര് മീന് വില്‍പന തടയുകയും നേരത്തേ ഇയാളില് നിന്ന് മീന് വാങ്ങിയ വീടുകളില് എത്തി വിവരം അറിയിക്കുകയും ചെയ്തു.\nLast Updated : December 25, 2021, 15:04 IST\nകുറ്റിപ്പുറം: വീടുകളില് വില്‍പ്പനയ്ക്കായി എത്തിച്ച മീന് (fish)തിന്ന പൂച്ചകള്(cats) തല്‍ക്ഷണം പിടഞ്ഞുവീണ് ചത്തു. കുറ്റിപ്പുറം നാഗപറമ്പില് ഇന്നലെ രാവിലെ ഒന്‍പത് മണിക്കാണ് സംഭവം. മാണിയങ്കാടുള്ള വില്‍പനക്കാരന് വീടുകളില് മത്സ്യം വില്‍ക്കുന്നതിനിടെയാണ് സംഭവം നടന്നത്. ഇതോടെ നാട്ടുകാരും പരിഭ്രാന്തരായി.\nഇതിനുപിന്നാലെ മീന് മലപ്പുറം മൊബൈല് ഫുഡ് ടെസ്റ്റിങ് ലാബില് പരിശോധന നടത്തിയെങ്കിലും അസ്വാഭാവികമായി ഒന്നും കണ്ടെത്താനായില്ല. മീന് വില്പനക്കാരനില് നിന്ന് മത്സ്യം വാങ്ങിയ സ്ത്രീ സമീപത്തുണ്ടായിരുന്ന2പൂച്ചകള്‍ക്ക് മീനുകള് ഇട്ടു നല്‍കിയിരുന്നു. മീന് തിന്നതോടെ രണ്ട് പൂച്ചകളും പിടഞ്ഞു ചത്തു. സംഭവത്തെ തുടര്‍ന്ന് നാട്ടുകാര് മീന് വില്‍പന തടയുകയും നേരത്തേ ഇയാളില് നിന്ന് മീന് വാങ്ങിയ വീടുകളില് എത്തി വിവരം അറിയിക്കുകയും ചെയ്തു.\nതുടര്‍ന്ന് നാട്ടുകാര് മീന് കുറ്റിപ്പുറത്തെ ഫുഡ് സേഫ്റ്റി ഓഫിസില് പരിശോധനയ്ക്ക് എത്തിക്കുകയായിരുന്നു. മലപ്പുറം മൊബൈല് ഫുഡ് ടെസ്റ്റിങ് ലാബില് എത്തിച്ചു പരിശോധിച്ചെങ്കിലും ഫലം നെഗറ്റീവായെന്നു കോട്ടയ്ക്കല് ഫുഡ് സേഫ്റ്റി ഓഫിസര് കെ.ദീപ്തി അറിയിച്ചു. കൂടുതല് പരിശോധനയ്ക്കായി കോഴിക്കോട്ടേക്ക് അയയ്ക്കും. മത്സ്യം എത്തിച്ച തിരൂര് മാര്‍ക്കറ്റിലും പരിശോധന നടത്തുമെന്ന് ഉദ്യോഗസ്ഥര് അറിയിച്ചു.\nRead also: CPM-CPI Clash | കാലടിയില് സി.പി.എം-സി.പി.ഐ സംഘര്‍ഷം; രണ്ട് സി.പി.ഐ പ്രവര്‍ത്തകര്‍ക്ക് വെട്ടേറ്റു\nFirst published: December 25, 2021, 14:58 IST


Lakshmi Manju about Surya and Jyothika - Malayalam Filmibeat\nസൂര്യയോട് നേരിട്ട് ചോദിച്ചു! ജ്യോതികയെ വിവാഹം ചെയ്തത് എന്തിനാ? താരത്തിന്‍റെ മറുപടി ഇതായിരുന്നു!\n| Published: Saturday, November 10, 2018, 11:24 [IST]\nസ്‌ക്രീനില് മികച്ച കെമിസ്ട്രിയുമായി മുന്നേറുന്നുവര് ജീവിതത്തിലും ഒരുമിക്കുമ്പോള് ആരാധകര്‍ക്കാണ് കൂടുതല് സന്തോഷം. കോളിവുഡിലെ മാതൃകാ ദമ്പതികളായ സൂര്യയും ജ്യോതികയും ജീവിതത്തില് ഒരുമിക്കാനായി തീരുമാനിച്ചപ്പോള് ഏറെ സന്തോഷിച്ചതും ഇവരായിരുന്നു. കോളിവുഡ് ഒന്നടങ്കം പറയുന്ന പ്രിയപ്പെട്ട താരജോഡികളിലൊന്ന് ഇവരാണ്. വിവാഹ ശേഷം സിനിമയ്ക്കായി ഇരുവരും ഒരുമിച്ചെത്തുന്നതിനായി കാത്തിരിക്കുകയാണ് ആരാധകലോകം. ഇടവേളയ്്ക്ക് ശേഷം സിനിമയില് സജീവമായ ജ്യോതികയോട് ഇതിനോടകം തന്നെ ആരാധകര് ഇക്കാര്യത്തെക്കുറിച്ച് ചോദിച്ചിരുന്നു. തെന്നിന്ത്യന് സിനിമാലോകം ഒന്നടങ്കം കൊണ്ടാടിയ വിവാഹമായിരുന്നു. വിവാഹ ശേഷം സിനിമയില് നിന്നും ഇടവേളയെടുത്ത താരപത്‌നി അടുത്തിടെയാണ് തിരിച്ചെത്തിയത്.\nതിരിച്ചുവരവിലും മികച്ച സ്വീകാര്യതയായിരുന്നു ജ്യോതികയ്ക്ക് ലഭിച്ചത്. സൂര്യയുടെയും കുടുംബത്തിന്റെയും ശക്തമായ പിന്തുണയാണ് തിരിച്ചുവരവിന് പിന്നിലെന്നും താന് ഏറ്റെടുക്കുന്ന സിനിമയുടെ നിര്‍മ്മാണം സൂര്യയുടെ 2ഡി എന്റര്‍ടൈയിന്‍മെന്റ് ഏറ്റെടുക്കാറുണ്ടെന്നും ജ്യോതിക പറഞ്ഞിരുന്നു. താന് അഭിനയിക്കാനായി പോവുമ്പോള് മക്കളുടെ കാര്യങ്ങള് നോക്കുന്നത് സൂര്യയാണെന്നും ജീവിതത്തില് തനിക്ക് ലഭിച്ച വലിയ സൗഭാഗ്യമാണ് അദ്ദേഹമെന്നും അവര് പറഞ്ഞിരുന്നു. മക്കളുടെ കാര്യത്തെക്കുറിച്ചും സൂര്യയെക്കുറിച്ചുമൊക്കെ താരം നിരവധി തവണ വാചാലയായിരുന്നു. സൂര്യയുടെ പുതിയ ചിത്രമായ കാട്രിന് മൊഴിയുടെ ട്രെയിലര് കഴിഞ്ഞ ദിവസമാണ് പുറത്തുവന്നത്. ഈ സിനിമയില് താരത്തിനൊപ്പം പ്രവര്‍ത്തിച്ചതിനെക്കുറിച്ച് വാചാലയാവുകയാണ് ലക്ഷ്മി മഞ്ജു.\nറിമി ടോമിയുടെ സര്‍പ്രൈസില് കണ്ണുതള്ളി ശ്രിനിഷ്! പെട്ടിയിലുള്ളത് പേളിയോ അതോ? പ്രമോ വൈറല്! കാണൂ!\nജ്യോതികയുമായി കൂടുതല് അടുത്തു\nനീണ്ട ഇടവേളയ്ക്ക് ശേഷമാണ് സൂര്യയ്ക്കും ജ്യോതികയ്ക്കുമൊപ്പം പ്രവര്‍ത്തിച്ചത്. സൂര്യയുടെ ഭാര്യയാണെന്ന് അറിയാമെന്നല്ലാതെ ജ്യോയുമായി തനിക്ക് അത്ര അടുപ്പമുണ്ടായിരുന്നില്ലെന്ന് താരം പറയുന്നു. ഈ ചിത്രത്തില് പ്രവര്‍ത്തിച്ചതോടെയാണ് അത് സാധ്യമായതെന്നും അമേസിങ് വുമണാണ് താരമെന്നും ഇവര് പറയുന്നു. സൂര്യയുടെയല്ല ജ്യോതികയുടെ ഫാനാണ് താനിപ്പോഴെന്ന് താരം നേരത്തെ ട്വീറ്റ് ചെയ്തിരുന്നു. ജ്യോതികയുമായി കൂടുതല് അടുത്തിടപഴകിയപ്പോളായിരുന്നു താരം തീരുമാനം മാറ്റിയത്.\nസൂര്യയോട് തന്നെ താന് ഇക്കാര്യം പറഞ്ഞുവെന്നും ലക്ഷ്മി പറയുന്നു. ഇന്ത്യാഗ്ലിറ്റ്‌സിന് നല്‍കിയ അഭിമുഖത്തിനിടയിലായിരുന്നു താരം ഇക്കാര്യം വ്യക്തമാക്കിയത്. എന്തിനാണ് ജ്യോതികയെ വിവാഹം കഴിച്ചതെന്ന് താന് ചോദിച്ചിരുന്നതായും പറയുന്നു. പുഞ്ചിരിയായിരുന്നു മറുപടി.വിവാഹം കഴിഞ്ഞവരില് പലരും പല കാര്യങ്ങളെക്കുറിച്ചും ആശങ്കപ്പെടുന്നതായി കാണാറുണ്ട്. എന്നാല് ഇവരുടെ കാര്യത്തില് അതൊന്നുമില്ല എന്ന് മാത്രമല്ല കുടുംബത്തെയും ജോലിയേയും ഒരുപോലെ പരിഗണിച്ചാണ് ഇരുവരും മുന്നേറുന്നതും.\nഇരുവരേയും ഒരുമിച്ച് കാണുമ്പോള് ക്യൂട്ടാണ്. പരസ്യത്തില് പറയുന്നത് പോലെ തന്നെ മേഡ് ഫോര് ഈച്ച് അദറാണ് ഇരുവരും, ജീവിതത്തിലെ മേഡ് ഫോര് ഈച്ച് അദര്. ഇരുവരില് നിന്നും താന് ഒരുപാട് കാര്യങ്ങള് പഠിച്ചുവെന്നും താരം പറയുന്നു. സൂര്യയുടെ പിന്തുണയില് ജ്യോ കംഫര്‍ട്ടാണ്. തിരിച്ചും അതുപോലെ തന്നെയാണ്. അന്യോന്യം പിന്തുണച്ചും സഹായിച്ചുമാണ് ഇരുവരും മുന്നേറുന്നത്. ജീവിതത്തിലും മികച്ച കെമിസ്ട്രിയുമായാണ് ഇരുവരും മുന്നേറുന്നതെന്ന് ആരാധകര്‍ക്കും അറിയാവുന്നതാണ്.\nദിയയും ദേവും കാര്‍ത്തിയുടെ മകളും സെറ്റിലേക്കെത്തിയിരുന്നു. അവരുമായി താന് ഇടപഴകിയിരുന്നു. ലുക്കില് മാത്രമല്ല പെരുമാറ്റത്തിലും ക്യൂട്ടാണ് ഇവര്. കാര്‍ത്തിയും കുടുംബവും സെറ്റിലേക്കെത്തിയിരുന്നു. ചെന്നൈയില് തങ്ങള് ഇതുവരെ സന്ദര്‍ശിക്കാത്ത സ്ഥലത്തേക്ക് ലക്ഷ്മി തങ്ങളെ കൊണ്ടുപോയിരുന്നതായി സൂര്യ ട്വീറ്റ് ചെയ്തിരുന്നു. പലപ്പോഴും ഇവര്‍ക്ക് ഒരുമിച്ച് പുറത്ത് പോവാന് കഴിയാറില്ല. ഇത്തവണ സൂര്യയായിരുന്നു ഡ്രൈവ് ചെയ്തത്. കണ്ടവരെല്ലാം സൂര്യ, ജ്യോതിക എന്ന് പറഞ്ഞ് അത്ഭതപ്പെട്ടിരുന്നതായും താരം ഓര്‍ത്തെടുക്കുന്നു.\nഅതേവരെ സംസാരിച്ചിരുന്ന ആള് ക്യാമറയ്ക്ക് മുന്നിലേക്കത്തുമ്പോള് പെട്ടെന്ന് തന്നെ മാറുന്നത് കണ്ട് അത്ഭുതപ്പെട്ടിരുന്നതായും താരം പറയുന്നു. ക്യാമറ ഓണാവുമ്പോള് താരത്തിന് വരുന്ന ഭാവങ്ങള് കണ്ട് വണ്ടറടിച്ചുപോയിരുന്നുവെന്നും ലക്ഷ്മി പറയുന്നു. സിനിമയുടെ ചിത്രീകരണത്തിനിടയില് സൂര്യയും ജ്യോയ്‌ക്കൊപ്പമുണ്ടായിരുന്നു. അസാമാന്യ അഭിനയ മികവ് തന്നെയാണ് ജ്യോയുടേത്. താരത്തിനൊപ്പം പ്രവര്‍ത്തിക്കാന് കഴിഞ്ഞതില് സന്തോഷമുണ്ട്. മലയാളത്തിലെ സൂപ്പര് ഹിറ്റ് ഗാനങ്ങളിലൊന്നായ ജിമിക്കി കമ്മല് ചിത്രത്തിനായി പുനരാവിഷ്‌ക്കരിച്ചിരുന്നു. ഈ പാട്ടിനൊപ്പം തങ്ങള് നൃത്തം ചെയ്തിരുന്നു.\nസൂര്യയുമായി മികച്ച സ്‌ക്രീന് കെമിസ്ട്രിയായിരുന്നു. ആരാധകര് മാത്രമല്ല തങ്ങള്‍ക്കും സന്തോഷമായിരുന്നു ഒരുമിച്ചുള്ള സിനിമകള്. സൂര്യയായിരുന്നു വിവാഹത്തെക്കുറിച്ച് ആദ്യം ചോദിച്ചത്. അദ്ദേഹം ചോദിച്ചപ്പോള് തന്നെ താന് സമ്മതം മൂളിയിരുന്നുവെന്നും വീട്ടുകാരും പച്ചക്കൊട കാണിച്ചതോടെ അടുത്ത മാസം തന്നെ വിവാഹം നടത്തുകയായിരുന്നുവെന്നും ജ്യോതിക നേരത്തെ പറഞ്ഞരുന്നു. ജീവിതത്തില് സംഭവിച്ച സന്തോഷമുള്ള കാര്യങ്ങളിലൊന്നുകൂടിയായിരുന്നു ഇത്.\nLakshmi Manju about Surya and Jyothika\nStory first published: Saturday, November 10, 2018, 11:24 [IST]


ഉക്രെയ്‌നിൽ നിന്ന് സൈന്യത്തെ പിൻവലിക്കയാൻ റഷ്യ – World Indian News\nHeadlines International Russia USA\nകീവ് : ഉക്രെയ്ന് സംഘര്‍ഷത്തിന് തെല്ല് ആശ്വാസമേകിക്കൊണ്ട് സൈന്യത്തെ ഭാഗികമായി പിന്‍വലിക്കാന് റഷ്യ സമ്മതിച്ചു. ചില ട്രൂപ്പുകളെ താവളത്തിലേക്ക് തിരിച്ചയക്കുന്നതിൻറെ ദൃശ്യങ്ങള് റഷ്യ ഇന്നലെ പ്രസിദ്ധീകരിച്ചതോടെയാണ് സ്ഥിഗതികളില് അയവുവന്നുവെന്ന സൂചന പരന്നത്. എന്നാല് ഈ നീക്കത്തെ സംശയദൃഷ്ടിയോടെയാണ് യുഎസും സഖ്യകക്ഷികളും പാശ്ചാത്യ രാജ്യങ്ങളും കാണുന്നത്.\nറഷ്യന് നീക്കത്തെ സ്ഥിരീകരിക്കുന്നില്ലെന്ന് യുഎസ് പ്രസിഡന്റ് ജോ ബൈഡന് വ്യക്തമാക്കി. റഷ്യയുടെ പിന്‍മാറ്റം ദുരൂഹമാണെന്ന് യുഎസ് പ്രസിഡന്റ് ആരോപിച്ചു. അതിനിടെ സ്ഥിതിഗതികളില് അയവുവരുമെന്ന പ്രതീക്ഷ പരന്നതോടെ റഷ്യന് ഓഹരികളും സര്‍ക്കാര് ബോണ്ടുകളും റൂബിളും കുത്തനെ ഉയര്‍ന്നു. ഉക്രേനിയന് സര്‍ക്കാര് ബോണ്ടുകളും റാലി ചെയ്തു.\nജര്‍മ്മന് നയതന്ത്ര ഇടപടലിൻറെ ഭാഗമായാണ് ഇപ്പോഴത്തെ നേരിയ മഞ്ഞുരുകലെന്നാണ് സൂചന. എന്നിരുന്നാലും അത്രകണ്ട് ആശ്വസിക്കാനുള്ള വകയും പുതിയ നീക്കത്തിന് പിന്നിലില്ല. ഉക്രെയ്നെ നാറ്റോ അംഗമാക്കുന്നതിനെതിരായ നിലപാടില് ഒരു മാറ്റവും വരുത്താന് റഷ്യ തയ്യാറായിട്ടില്ലെന്ന് വ്ളാഡിമിര് പുട്ടിന് ആവര്‍ത്തിച്ചിട്ടുണ്ട്. ഉഭയകക്ഷി ചര്‍ച്ചകള്‍ക്ക് ശേഷം ജര്‍മ്മന് ചാന്‍സലറുമൊത്ത് നടത്തിയ വാര്‍ത്താസമ്മേളനത്തില് പുട്ടിന് ഇക്കാര്യം പരസ്യമായി പ്രഖ്യാപിക്കുകയും ചെയ്തു.\nജര്‍മ്മന് ചാന്‍സലര് ഒലാഫ് ഷോള്‍സുമായി നടത്തിയ സംയുക്ത വാര്‍ത്താ സമ്മേളനത്തില്, റഷ്യന് പ്രസിഡന്റ് വ്‌ളാഡിമിര് പുടിന് സൈനിക നീക്കങ്ങളെക്കുറിച്ച് ഹ്രസ്വമായി മാത്രമേ പരാമര്‍ശിച്ചുള്ളു. വിശദാംശങ്ങള് നല്‍കാന് ഇദ്ദേഹം തയ്യാറായില്ല.\nഉക്രെയ്‌നെ ആക്രമിച്ചാല് യൂറോപ്പിലേക്കുള്ള റഷ്യന് വാതക വിതരണം ഇരട്ടിയാക്കാനുള്ള പൈപ്പ്‌ലൈന് നോര്‍ഡ് സ്ട്രീം 2ന് ഉപരോധം ഏര്‍പ്പെടുത്തുമെന്ന് പാശ്ചാത്യ രാജ്യങ്ങള് മോസ്‌കോയ്ക്ക് മുന്നറിയിപ്പ് നല്‍കിയിട്ടുണ്ട്. ഉക്രെയ്‌നിലൂടെയുള്ള നിലവിലെ റൂട്ടില് നിന്ന് പൈപ്പ്‌ലൈന് വഴിതിരിച്ചുവിടുന്നത് റഷ്യയില് നിന്നുള്ള ട്രാന്‍സിറ്റ് ഫീസ് യൂറോപ്യന് യൂണിയന് രാജ്യങ്ങള്‍ക്ക് നഷ്ടപ്പെടുത്തുമെന്നും അവര് ചൂണ്ടിക്കാട്ടുന്നു.\n2024ന് ശേഷവും ഉക്രെയ്ന് വഴിയുള്ള ഗ്യാസ് വിതരണം തുടരാന് റഷ്യ തയ്യാറാണെന്ന് പുടിന് വ്യക്തമാക്കി.\nNovember 10, 2021 Anto


ഫെഡ്ഫിന ഐപിഒ പേപ്പറുകള് സമര്‍പ്പിച്ചു | Fedbank Financial Services, Fedfina has filed IPO papers with SEBI\nഫെഡ്ഫിന ഐപിഒ പേപ്പറുകള് സമര്‍പ്പിച്ചു\nകേരളം ആസ്ഥാനമായി പ്രവര്‍ത്തിക്കുന്ന ഫെഡറല് ബാങ്കിന്റെ ഉപസ്ഥാപനം ഫെഡ്ഫിന (ഫെഡ്‌ബാങ്ക് ഫിനാന്‍ഷ്യല് സര്‍വീസ്) പ്രാരംഭ ഓഹരി വില്‍പ്പനയ്ക്ക് (ഐപിഒ) ഒരുങ്ങുന്നു.\n|21 Feb 2022 4:37 AM GMT\nകേരളം ആസ്ഥാനമായി പ്രവര്‍ത്തിക്കുന്ന ഫെഡറല് ബാങ്കിന്റെ ഉപസ്ഥാപനം ഫെഡ്ഫിന (ഫെഡ്‌ബാങ്ക് ഫിനാന്‍ഷ്യല് സര്‍വീസ്) പ്രാരംഭ ഓഹരി വില്‍പ്പനയ്ക്ക് (ഐപിഒ) ഒരുങ്ങുന്നു. ഐപിഒയ്ക്കായുള്ള രേഖകള് ഫെഡ്ഫിന സെബിക്ക് സമര്‍പ്പിച്ചു. ബാങ്കിങ് ഇതര സാമ്പത്തിക സ്ഥാപനമായ (NBFC) ഫെഡ്ഫിനയുടെ 74 ശതമാനം ഓഹരികളാണ് നിലവില് ഫെഡറല് ബാങ്കിന് ഉള്ളത്.\n900 കോടിയുടെ പുതിയ ഓഹരികളും ഓഫര് ഫോര് സെയിലിലൂടെ 45,714,286 ഓഹരികളുമാണ് വില്‍ക്കുന്നത്. ഇതില് 16,497,973 ഓഹരികള് ഫെഡറല് ബാങ്കിന്റേയും 29,216,313 ഓഹരികള് ട്രൂ നോര്‍ത്ത് ഫണ്ട് വിഐ എല്‍എല്‍പിയുടേതുമാണ്.\n2018ലാണ് ഫെഡ്ഫിനയുടെ 26 ശതമാനം ഓഹരികള് 400 കോടി രൂപയ്ക്ക് ട്രൂ നോര്‍ത്ത് സ്വന്തമാക്കിയത്. ഐപിഒയ്ക്ക് ശേഷം ഫെഡ്ഫിനയില് ഫെഡറല് ബാങ്കിന്റെ ഓഹരി വിഹിതം 51 ശതമാനമായി കുറയും. ഫെഡറല് ബാങ്കിന്റെ ഉപസ്ഥാപനമായി ഐപിഒയ്ക്ക് ശേഷവും ഫെഡ്ഫിന തുടരും.\nപുതിയ ഓഹരി വില്‍പ്പനയിലൂടെ സമാഹരിക്കുന്ന തുക ടയര്-1 നഗരങ്ങളിലെ മൂലധന ആവശ്യങ്ങള്‍ക്കായി ഉപയോഗിക്കും. 2010ല് എന്‍ഫിഎഫ്സി ലൈസന്‍സ് ലഭിച്ച ഫെഡ്ഫിനയ്ക്ക് 520ല് അധികം ശാഖകളുണ്ട്. മുംബൈ ആസ്ഥാനമായാണ് ഫെഡ്ഫിനയുടെ പ്രവര്‍ത്തനങ്ങള്. സ്വര്‍ണപ്പണയം, ഭവന വായ്പ, വസ്തു വായ്പ, ബിസിനസ് വായ്പ തുടങ്ങിയ സേവനങ്ങളാണ് ഈ എന്‍ഫിഎഫ്സി നല്‍കുന്നത്.\n2020-21 സാമ്പത്തിക വര്‍ഷം 4628 കോടിയായിരുന്നു ഫെഡ്ഫിനയുടെ എയുഎം (asset under management). ഇക്കാലയളവില് 628 കോടി രൂപ വരുമാനമുണ്ടായിരുന്ന സ്ഥാപനത്തിന്റെ അറ്റാദായം 62 കോടി ആയിരുന്നു.900 കോടിയുടെ പുതിയ ഓഹരികളും ഓഫര് ഫോര് സെയിലിലൂടെ 45,714,286 ഓഹരികളുമാണ് വില്‍ക്കുന്നത\nSEBI IPO FedFina Federal Bank NBFC


പൂർണ്ണമായും വസ്ത്രങ്ങൾ ഒഴിവാക്കിയ തന്മാത്രയിൽ അഭിനയിക്കാൻ ഞാൻ പറഞ്ഞ ഒറ്റ ഡിമാൻഡ്; മീര വാസുദേവിന്റെ തുറന്ന് പറയുന്നു..!! - Skylark Pictures\nമലയാളം, തമിഴ്, ഹിന്ദി, തെലുങ്ക് എന്നീ ഭാഷകളിൽ ഒരേ പോലെ തിളങ്ങിയ താരമാണ് മീര വാസുദേവൻ. ബ്ലെസ്സി സംവിധാനം ചെയ്ത 2005-ൽ പുറത്തിറങ്ങിയ തന്മാത്രയിൽ നായികാ കഥാപാത്രം കൈകാര്യം ചെയ്ത നടിയാണ് മീരാ വാസുദേവ്. 2005ലെ എഷ്യാനെറ്റ് ഫിലിം പുരസ്ക്കാരങ്ങളിൽ മികച്ച നവാഗത നടിയ്ക്കുള്ള പുരസ്കാരം മീരാ വാസുദേവിനായിരുന്നു. ബ്ലെസ്സി സംവിധാനം ചെയ്തു മോഹൻലാൽ നായകനായി എത്തിയ തന്മാത്ര എന്ന ചിത്രത്തിൽ കൂടി ആണ് മീര വാസുദേവ് എന്ന താരം മലയാളം അഭിനയ ലോകത്തിലേക്ക് എത്തുന്നത്. കൂടാതെ മോഡൽ കൂടിയ ആയ താരം തമിഴിലും തെലുങ്കിലും കന്നടയിലും ഹിന്ദിയിലും അഭിനയിക്കാൻ ഉള്ള അവസരം ലഭിച്ചു. മലയാളത്തിൽ ഒട്ടേറെ പ്രേക്ഷക നിരൂപണ ശ്രദ്ധ നേടിയ തന്മാത്രയിൽ കൂടി ലഭിച്ചു എങ്കിൽ കൂടിയും പിന്നീട് ആ അവസരം താരത്തിന് മുതലാക്കാൻ കഴിഞ്ഞില്ല എന്ന് വേണം പറയാൻ. തുടർന്ന് മലയാളത്തിൽ ഒട്ടേറെ പരാജയ ചിത്രങ്ങളുടെ ഭാഗമായി മാറി മീര.\nചിത്രങ്ങൾ പരാജയം ആകുന്നത് സ്വാഭാവികം ആണെങ്കിൽ കൂടിയും ഒരു കാമ്പും ഇല്ലാത്ത ചിത്രങ്ങൾ ആയിരുന്നു മിക്കതും. താൻ ആദ്യ ചിത്രം തന്മാത്രയിൽ പൂർണ്ണമായും വസ്ത്രങ്ങൾ ഇല്ലാതെ അഭിനയിച്ചപ്പോൾ ഉള്ള രംഗത്തെ കുറിച്ച് താരം പറയുന്നത് ഇങ്ങനെയാണ്. തന്മാത്രയിൽ വസ്ത്രങ്ങൾ ഒഴിവാക്കി അഭിനയിക്കേണ്ടി വന്നതിനെക്കുറിച്ച് ഇപ്പോൾ മീര തുറന്ന് പറയുകയാണ്. പലരെയും ബ്ലെസ്സി ആ വേഷം അഭിനയിക്കാൻ സമീപിച്ചിരുന്നു. ഇങ്ങനെ ഉള്ള ഒരു രംഗം ഉള്ളതിനാൽ പലരും വിസമ്മതിച്ചു. എന്നാൽ തനിക്ക് ആ വേഷം ചെയ്യുന്നതിൽ തെറ്റുള്ളതായി തോന്നിയില്ലെന്നും മോഹൻലാലിനെ പോലെ ഒരു നടൻ അങ്ങനെ ഒരു സീൻ അഭിനയിക്കണം എങ്കിൽ അത് സിനിമയോട് ഉള്ള ഇഷ്ടമുള്ളതുകൊണ്ടാണ്. വസ്ത്രങ്ങൾ ഒഴിവാക്കി അഭിനയിക്കണം എന്ന് ആദ്യമേ ബ്ലെസ്സി പറഞ്ഞപ്പോൾ ഒറ്റ കണ്ടീഷൻ മാത്രമേ പറഞ്ഞോളൂ ചിലരെ ഒഴിവാക്കി വേണം ഷൂട്ട് ചെയ്യാവു എന്ന് താൻ പറഞ്ഞിരുന്നു.\nവസ്ത്രങ്ങൾ ഒഴിവാക്കി അഭിനയിച്ചപ്പോൾ ബ്ലസി, ക്യാമറമാൻ, സഹ ക്യാമറാമാൻ, മോഹൻലാലിന്റെ മേക്കപ്പ് മാൻ, എന്റെ ഹെയർ സ്‌റ്റൈലർ എന്നിവർ മാത്രമേ ആ സമയത്ത് മുറിയിൽ ഉണ്ടായിരുന്നോള്ളൂ. മോഹൻലാലിന് ഒപ്പം അഭിനയിക്കാൻ കഴിഞ്ഞതിൽ അഭിമാനമുണ്ടെന്നും മീരാ വാസുദേവ് പറഞ്ഞു. വാസുദേവൻ, ഹേമലത എന്നിവരുടെ മൂത്ത മകളായി ഒരു തമിഴ് കുടുംബത്തിൽ മഹാരാഷ്ട്രയിലെ മുംബൈയിലാണ് മീരാ വാസുദേവ് ജനിച്ചത്. അവരുടെ ഇളയ സഹോദരിയായ അശ്വിനി സൽമാൻ ഖാൻ നായകനായി അഭിനയിച്ച ജാനാം സംജാ കരോ എന്ന ചിത്രത്തിൽ ഒരു ബാലതാരമായി അഭിനയിച്ചു പ്രസിദ്ധി നേടിയിരുന്നു. ആർട്സ്, സൈക്കോളജി, ഇംഗ്ലീഷ് സാഹിത്യം എന്നിവയിൽ ബാച്ചിലർ ഡിഗ്രി നേടിയ ശേഷം നിരവധി പരസ്യ ചിത്രങ്ങളിലൂടെ അവർ വിജയകരമായി ഒരു മോഡായി പ്രശസ്തി നേടി.\nനട്‌രാജിന്റെ ഒരു ഫോട്ടോ പ്രദര്‍ശനം മുംബൈയില് നടക്കുന്നുണ്ട്. മീരയുടെ ചില ചിത്രങ്ങളാണ് ആ പ്രദര്‍ശനത്തിലെ പ്രധാന ആകര്‍ഷണം. തന്‍മാത്ര ചിത്രം കണ്ടതു മുതല് മീരയുടെ ആരാധകനായി മാറിയ അദ്ദേഹം മീരയെ നേരിട്ടു കാണാനൊരു അവസരം ലഭിച്ചപ്പോള് അതു അറിയിക്കുകയും ചെയ്തു. വിശേഷങ്ങള് കൈമാറിയ ശേഷം മീരയുടെ അനുവാദത്തോടെ നട്‌രാജ് ഒരു ഫോട്ടോഷൂട്ടും നടത്തി. മുടിയില് വെളിച്ചെണ്ണ പുരട്ടി, കറുപ്പു പൊട്ടു തൊട്ട്, കണ്‍മഷിയെഴുതി, കറുത്ത ദുപ്പട്ടയണിഞ്ഞ് അതിസുന്ദരിയായാണ് മീര ആ ഫോട്ടോഷൂട്ടിനെത്തിയത്.


ടൊറേന്റായില് വെടിവെപ്പില് ഒരു സ്ത്രീ കൊല്ലപ്പെട്ടു, 13 പേര്‍ക്ക് വെടിയേറ്റു - themediasyndicate\nടൊറേന്റായില് വെടിവെപ്പില് ഒരു സ്ത്രീ കൊല്ലപ്പെട്ടു, 13 പേര്‍ക്ക് വെടിയേറ്റു\nടൊറേന്റാ: ഗ്രീക്ടൗണ് ജില്ലയിലെ റസ്റ്ററന്റിന് പുറത്തുണ്ടായ വെടിവെപ്പില് ഒരു സ്ത്രീ കൊല്ലപ്പെട്ടു. 13 പേര്‍ക്ക് വെടിയേറ്റു. തോക്കുധാരി സംഭവ സ്ഥലത്ത് വെച്ച് തന്നെ സ്വയം വെടിവെച്ച് മരിച്ചതായി പൊലീസ് അറിയിച്ചു. ഇന്ന് രാവിലെ പ്രാദേശിക സമയം 10 മണിക്കാണ് സംഭവമുണ്ടായത്. ഒരു പെണ്‍കുട്ടിയടക്കം പരിക്കേറ്റ 13ഓളം പേരെ നഗരത്തിലെ വിവിധ ആശുപത്രികളിലായി പ്രവേശിപ്പിച്ചു.\nറസ്റ്ററന്റില് പിറന്നാള് ആഘോഷം നടക്കുന്നതിനിടെയാണ് വെടിവെപ്പുണ്ടായത്.കറുത്ത വസ്ത്രം ധരിച്ചയാളാണ് വെടിവെച്ചത്. സംഭവ ശേഷം ആക്രമി സ്വയം വെടിവെച്ച് മരിച്ചെന്നാണ് റിപ്പോര്‍ട്ടുകള്. എന്നാല് പൊലീസ് വെടിവെപ്പില് കൊല്ലപ്പെട്ടതാണെന്നും സൂചനയുണ്ട്.\nപുറത്ത് നിന്ന് റസ്റ്ററന്റ് ലക്ഷ്യമാക്കി െവടിവെക്കുകയായിരുന്നുവെന്ന് ദൃക്‌സാക്ഷികളിലൊരാള് പറഞ്ഞു. ’20 തവണ വെടിയൊച്ച കേട്ടു. ഓരോ തവണ വെടിവെക്കുേമ്പാഴും ആക്രമി തോക്ക് റീലോഡ് ചെയ്യുന്ന ശബ്ദവും കേട്ടിരുന്നു. നാല് പേര് വെടിയേറ്റ് വീഴുന്നതിനും സാക്ഷിയായതായി’ അയാള് പറഞ്ഞു. നഗരത്തില് രക്ഷാ പ്രവര്‍ത്തനം തുടരുകയാണ്. നഗരവാസികളോട് ജാഗ്രത പാലിക്കാന് അധികൃതര് ആവശ്യപ്പെട്ടിട്ടുണ്ട്. കൂടുതല് വിവരങ്ങള് ലഭ്യമായിട്ടില്ല.\nTags: 13 പേര്‍ക്ക് വെടിയേറ്റുഗ്രീക്ടൗണ് ജില്ലയിലെ റസ്റ്ററന്റിടൊറേന്റായില് വെടിവെപ്പില് ഒരു സ്ത്രീ കൊല്ലപ്പെട്ടുറസ്റ്ററന്റില് പിറന്നാള് ആഘോഷം\nഎൻഎസ്എസിന്‍റെ ഭൂരിഭാഗം പ്രവര്‍ത്തകര് സിപിഎമ്മിനൊപ്പം; ശത്രുവായി കാണുന്നില്ലെന്ന് കോടിയേരി


Cofvector Ls in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Cofvector Ls upayogangal, dossge, parswafalangal, prayojanangal, prathipravarthanangal, munnariyippu\nCofvector Ls വിലയും പാക്ക് സൈസും - Cofvector Ls Price and Pack Size in Malayalam - Cofvector Ls vilayum pack saisum\nCofvector Ls വിവരങ്ങൾ\nCofvector Ls നേട്ടങ്ങളും ഉപയോഗങ്ങളും- Cofvector Ls Benefits & Uses in Malayalam- Cofvector Ls nettangalum upayogangalum\nCofvector Ls ഡോസേജും കഴിക്കേണ്ട വിധവും- Cofvector Ls Dosage & How to Take in Malayalam - Cofvector Ls dosagum kazhikkenda vidavum\nCofvector Ls പാർശ്വഫലങ്ങൾ- Cofvector Ls Side Effects in Malayalam- Cofvector Ls paarswafalangal\nCofvector Ls ബന്ധപ്പെട്ട മുന്നറിയിപ്പുകൾ- Cofvector Ls Related Warnings in Malayalam- Cofvector Ls bandhappeṭṭa munnaṟiyippukaḷ\nCofvector Ls-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Cofvector Ls with Other Drugs in Malayalam- Cofvector Ls-nu marunnukaḷumāyulla theevra pravarthanam\nCofvector Ls വൈരുദ്ധ്യങ്ങൾ- Cofvector Ls Contraindications in Malayalam- Cofvector Ls vairudyangal\nCofvector Ls സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Cofvector Ls in Malayalam- Cofvector Ls sambandhichu pothuveyulla chodyangal\nCofvector Ls ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Cofvector Ls Interactions with Food and Alcohol in Malayalam- Cofvector Ls bhakshnavum madyavumaayulla prathipravarthanangal\nCofvector Ls നേട്ടങ്ങളും ഉപയോഗങ്ങളും - Cofvector Ls Benefits & Uses in Malayalam - Cofvector Ls nettangalum upayogangalum\nCofvector Ls പിൻവരുന്നവ ചികിത്സിക്കാൻ ഉപയോഗിക്കുന്നു\nCofvector Ls ഡോസേജും കഴിക്കേണ്ട വിധവും - Cofvector Ls Dosage & How to Take in Malayalam - Cofvector Ls dosagum kazhikkenda vidavum\nCofvector Ls-ന്റെ ചേരുവകൾ - Cofvector Ls Active Ingredients in Malayalam - Cofvector Ls-nte cheruvakal\nCofvector Ls പാർശ്വഫലങ്ങൾ - Cofvector Ls Side Effects in Malayalam - Cofvector Ls paarswafalangal\nCofvector Ls ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nCofvector Ls ബന്ധപ്പെട്ട മുന്നറിയിപ്പുകൾ - Cofvector Ls Related Warnings in Malayalam - Cofvector Ls bandhappeṭṭa munnaṟiyippukaḷ\nCofvector Ls-ന്റെ ഉപയോഗം ഗർഭിണികൾക്കു സുരക്ഷിതമാണോ?\nഗർഭകാലത്ത് Cofvector Ls-ന് എങ്ങനെയുള്ള ഫലം ഉണ്ടായിരിക്കുമെന്ന് അറിവില്ല. കാരണം അതേക്കുറിച്ച് ഇതുവരെ ഒരു ഗവേഷണവും നടന്നിട്ടില്ല.\nCofvector Ls-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nമുലയൂട്ടുന്ന സ്ത്രീകളിൽ Cofvector Ls-ന്റെ പാർശ്വഫലങ്ങൾ അജ്ഞാതമാണ്. ഗവേഷണം നടന്നിട്ടില്ലാത്തതാണ് അതിന്റെ കാരണം.\nCofvector Ls വൃക്കകളെ എങ്ങനെയാണ് ബാധിക്കുന്നത്?\nCofvector Ls-ന് വൃക്ക-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nCofvector Ls കരളിനെ എങ്ങനെ ബാധിക്കുന്നു?\nCofvector Ls-ന് കരൾ-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nCofvector Ls ഹൃദയത്തെ എങ്ങനെ ബാധിക്കുന്നു?\nCofvector Ls-ന്റെ പാർശ്വഫലങ്ങൾ ഹൃദയം-ത്തെ അപൂർവമായേ ബാധിക്കാറുള്ളൂ.\nCofvector Ls-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Cofvector Ls with Other Drugs in Malayalam - Cofvector Ls-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Cofvector Ls പിൻവരുന്ന മരുന്നുകളോടൊപ്പം ഉപയോഗിക്കരുത് -\nCofvector Ls വൈരുദ്ധ്യങ്ങൾ - Cofvector Ls Contraindications in Malayalam - Cofvector Ls vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Cofvector Ls കഴിക്കരുത് -നിങ്ങളോട്\nCofvector Ls സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Cofvector Ls in Malayalam - Cofvector Ls sambandhichu pothuveyulla chodyangal\nCofvector Ls ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Cofvector Ls ആസക്തി ഉളവാക്കുന്നതായി ഒരു തെളിവും ഇല്ല.\nഇല്ല, Cofvector Ls കഴിച്ചശേഷം തലച്ചോർ സജീവമായിരിക്കുന്ന ഒരു പ്രവർത്തനത്തിലും ഏർപ്പെടാൻ പാടില്ല.\nഅതെ, എന്നാൽ Cofvector Ls ഡോക്ടറുടെ ഉപദേശപ്രകാരം മാത്രം കഴിക്കുക.\nഇല്ല, Cofvector Ls-ന് ഒരു തരത്തിലുമുള്ള മാനസികരോഗങ്ങൾ ചികിത്സിക്കാനാവില്ല.\nCofvector Ls ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Cofvector Ls Interactions with Food and Alcohol in Malayalam - Cofvector Ls bhakshnavum madyavumaayulla prathipravarthanangal\nആഹാരവും Cofvector Ls-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Cofvector Ls കഴിക്കുന്നതിന്റെ അനന്തരഫലങ്ങളെ കുറിച്ച് ഒന്നും പറയാനാവില്ല, കാരണം ഇതിൽ ഗവേഷണം നടന്നിട്ടില്ല.\nമദ്യവും Cofvector Ls-ഉം തമ്മിലുള്ള പ്രതിപ്രവർത്തനം\nമദ്യവും Cofvector Ls-ഉം ഒന്നിച്ച് കഴിക്കുന്നത് ചില പ്രശ്നങ്ങൾ ഉണ്ടാക്കിയേക്കാം. എന്തെങ്കിലും പാർശ്വഫലങ്ങൾ നിങ്ങൾ ശ്രദ്ധിക്കുന്നെങ്കിൽ, ഡോക്ടറെ സമീപിക്കുന്നതാണ് ഏറ്റവും നല്ലത്.\nCofvector Ls ന് പകരമുള്ള മറ്റു മരുന്നുകൾ എല്ലാം കാണുക - Substitutes for Cofvector Ls in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Cofvector Ls കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Cofvector Ls കഴിച്ചുവോ ?\nനിങ്ങൾ എത്രമാത്രം Cofvector Ls ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Cofvector Ls കഴിച്ചത്?\nനിങ്ങൾ എപ്പോഴാണ് Cofvector Ls ഉപയോഗിക്കുന്നത് ?


തരിഗാമിക്ക് സമ്മേളനത്തിനിടെ ദേഹാസ്വാസ്ഥ്യം; ആശുപത്രിയില് പ്രവേശിപ്പിച്ചു | Muhammad Yusaf tarigami hospitalised from cpim party congress\nതരിഗാമിക്ക് സമ്മേളനത്തിനിടെ ദേഹാസ്വാസ്ഥ്യം; ആശുപത്രിയില് പ്രവേശിപ്പിച്ചു\n9 April 2022 10:01 AM GMT\nകണ്ണൂര്: സിപിഐഎം കേന്ദ്ര കമ്മിറ്റി അംഗം മുഹമ്മദ് യൂസഫ് തരിഗാമിക്ക് ദേഹാസ്വസ്ഥ്യം. പാര്‍ട്ടി കോണ്‍ഗ്രസ് സമ്മേളനം നടക്കുന്ന നായനാര് നഗറില് നിന്നും അദ്ദേഹത്തെ ആശുപത്രിയിലേക്ക് പ്രവേശിപ്പിച്ചു. പ്രമേഹ രോഗിയായ തരിഗാമിയുടെ ഷുഗര് ലെവല് ഉയര്‍ന്നതാണ് ദേഹാസ്വസ്ഥ്യത്തിന് കാരണമായത്. രാവിലെ സമ്മേളനത്തിന് കയറി പിന്നീട് ഉച്ചയോടെ തളര്‍ച്ച അനുഭവപ്പെടുകയായിരുന്നു. ഇദ്ദേഹത്തിന് നിലവില് ആരോഗ്യ പ്രശ്‌നങ്ങളൊന്നുമില്ലെന്ന് ഡോക്ടര്‍മാര് അറിയിച്ചു.\nപാര്‍ട്ടി കോണ്‍ഗ്രസ് സമ്മേളനത്തില് ഇന്ന് കശ്മീര് വിഷയത്തെക്കുറിച്ച് തരിഗാമി സംസാരിച്ചിരുന്നു. നീതി നിഷേധിക്കപ്പെട്ട ജനതയാണ് കശമീരികളെന്നും കേന്ദ്രത്തിന്റെ തെറ്റായ നയങ്ങളാണ് കശ്മീര് താഴ്‌വരയെ അശാന്തമാക്കുന്നതെന്നും മുഹമ്മദ് യൂസഫ് തരിഗാമി കുറ്റപ്പെടുത്തി.\n1947 ല് രാജ്യമാകെ വര്‍ഗീയ കലാപങ്ങള് നടന്നപ്പോള് കശ്മീര് ശാന്തമായിരുന്നു. കശ്മീരിനെ പ്രതീക്ഷാ കിരണമെന്നാണ് ബാപ്പു വിശേഷിപ്പിച്ചതെന്നും അദ്ദേഹം ചൂണ്ടിക്കാട്ടി. സബ്കാ സാത് സബ്കാ വികാസ് എന്നാണ് 2014 ല് അധികാരത്തിലെത്തിയപ്പോള് മോദി പറഞ്ഞത്. എന്നാല് കശ്മീരിന്റെ കാര്യത്തില് അതുണ്ടായില്ലെന്നും തരിഗാമി പറഞ്ഞു.\nstory highlight: Muhammad Yusaf tarigami hospitalised from cpim party congress


P. O. C ബൈബിള്, പഴയ നിയമം, തോബിത്, അദ്ധ്യായം 14 | Thiruvachanam | Malayalam Bible\nHome >> P. O. C ബൈബിള് >> പഴയ നിയമം >> തോബിത് >> അദ്ധ്യായം 14\n1 : തോബിത് സ്‌തോത്രഗീതം അവസാനിപ്പിച്ചു.\n2 : അന്‍പത്തെട്ടാം വയസ്‌സിലാണ് അവനു കാഴ്ച നഷ്ടപ്പെട്ടത്. എട്ടുവര്‍ഷം കഴിഞ്ഞ് അതു തിരിച്ചുകിട്ടി. അവന് ദാനധര്‍മങ്ങള് ചെയ്യുകയും ദൈവമായ കര്‍ത്താവിനെ ഭക്തിപൂര്‍വം സ്തുതിക്കുകയും ചെയ്തു.\n3 : വൃദ്ധനായപ്പോള് പുത്രനെയും പൗത്രന്‍മാരെയും വിളിച്ചിട്ട്, പുത്രനോടു പറഞ്ഞു: മകനേ, എനിക്കു വയസ്‌സായി. ജീവിതത്തോടു വിട വാങ്ങാന് കാലമടുത്തു.\n4 : നീ മക്കളെയും കൂട്ടി മേദിയായിലേക്കു പുറപ്പെടുക. നിനെവേനശിപ്പിക്കപ്പെടുമെന്ന് യോനാപ്രവാചകന് പറഞ്ഞതു ഞാന് പൂര്‍ണമായി വിശ്വസിക്കുന്നു. എന്നാല്, മേദിയായില് കുറെക്കാലം സമാധാനം നിലനില്ക്കും. നമ്മുടെ സഹോദരന്‍മാര് തങ്ങളുടെ നല്ല ദേശത്തില്‍നിന്നു ഭൂമിയില് ചിതറിക്കപ്പെടും. ജറുസലെം വിജനമാകും; ദേവാലയം അഗ്‌നിക്കിരയായി കുറേക്കാലത്തേക്കു നാശക്കൂമ്പാരമായി കിടക്കും.\n5 : എന്നാല്, ദൈവം വീണ്ടും കരുണതോന്നി അവരെ തങ്ങളുടെ ദേശത്തേക്കു തിരിയെ കൊണ്ടുവരും. കാല പരിപൂര്‍ത്തിയാകുന്നതുവരെ, ആദ്യത്തേതുപോലെ ആവുകയില്ലെങ്കിലും, അവര് ദേവാലയം വീണ്ടും പണിയും. അതിനു ശേഷം അവര് പ്രവാസത്തില് നിന്നു മടങ്ങിവന്ന് ജറുസലെമിനെ മഹത്വപൂര്‍ണമായി പുതുക്കിപ്പണിയും. പ്രവാചകന്‍മാര് പറഞ്ഞിട്ടുള്ളതുപോലെ എല്ലാ തലമുറകള്‍ക്കും വേണ്ടി മഹിമയാര്‍ന്ന ദേവാലയമന്ദിരം നിര്‍മിക്കും.\n6 : അപ്പോള് സകല ജനതകളും ദൈവമായ കര്‍ത്താവിന്റെ യഥാര്‍ഥ ഭക്തരാവുകയും തങ്ങളുടെ വിഗ്രഹങ്ങള് കുഴിച്ചുമൂടുകയും ചെയ്യും.\n7 : അവര് കര്‍ത്താവിനെ സ്തുതിക്കും. അവിടുത്തെ ജനം ദൈവത്തിനു കൃതജ്ഞതയര്‍പ്പിക്കും. കര്‍ത്താവ് തന്റെ ജനത്തെ മഹത്വമണിയിക്കും. സത്യത്തിലും നീതിയിലും ദൈവമായ കര്‍ത്താവിനെ സ്‌നേഹിക്കുന്ന സകലരും നമ്മുടെ സഹോദരരോടു കരുണ കാണിച്ചുകൊണ്ടു സന്തോഷിക്കും.\n8 : മകനേ, നിനെവേ വിട്ടു പോവുക. യോനാ പ്രവാചകന് പറഞ്ഞതു തീര്‍ച്ചയായും സംഭവിക്കും.\n9 : നിനക്കു ശുഭം ഭവിക്കാന് നിയമവും പ്രമാണങ്ങളും പാലിക്കുകയും നീതിയോടും കരുണയോടും കൂടെ വര്‍ത്തിക്കുകയും ചെയ്യുക.\n10 : എന്നെ ഉചിതമായി സംസ്‌കരിക്കണം. നിന്റെ അമ്മയെ എന്റെ അടുത്തുതന്നെ സംസ്‌കരിക്കണം. ഇനി നിനെവേയില് താമസിച്ചുകൂടാ. മകനേ, തന്നെ പോറ്റിയ അഹിക്കാറിനോട് നാദാബ് ചെയ്തതെന്തെന്നും അവനെ എങ്ങനെ പ്രകാശത്തില് നിന്ന് അന്ധകാരത്തിലേക്കു നയിച്ചെന്നും അവന് എന്തു പ്രതിഫലം നല്‍കിയെന്നും കാണുക. എന്നാല്, അഹിക്കാര് രക്ഷപെടുകയും അപരന് അന്ധകാരത്തില് അമര്‍ന്നു തന്റെ പ്രവൃത്തിക്കു തക്ക പ്രതിഫലം നേടുകയും ചെയ്തു. അഹിക്കാര് ദാനധര്‍മം നല്‍കി; അങ്ങനെ നാദാബ് ഒരുക്കിയ കെണിയില് നിന്നു രക്ഷപെട്ടു. നാദാബ്തന്നെ ആ കെണിയില് വീണു നശിച്ചു.\n11 : ആകയാല്, മക്കളേ, ദാനധര്‍മം എന്തു നേടുന്നുവെന്നും നീതി എങ്ങനെ രക്ഷിക്കുന്നുവെന്നും ചിന്തിക്കുവിന്. ഇതു പറഞ്ഞ് അവന് മരിച്ചു. അവനു നൂറ്റിയന്‍പത്തെട്ടു വയസ്‌സായിരുന്നു. തോബിയാസ് അവനെ ആഡംബരപൂര്‍വം സംസ്‌കരിച്ചു.\n12 : അന്ന മരിച്ചപ്പോള് തോബിയാസ് അവളെ പിതാവിന്റെ സമീപത്തു സംസ്‌കരിച്ചു.\n13 : തോബിയാസ് ഭാര്യയെയും പുത്രന്‍മാരെയുംകൂട്ടി എക്ബത്താനായില് അമ്മായിയപ്പനായ റഗുവേലിന്റെ അടുക്കല് മടങ്ങിയെത്തി. പ്രായത്തോടൊപ്പം അവന്റെ കീര്‍ത്തിയും വളര്‍ന്നു. ഭാര്യയുടെ മാതാപിതാക്കന്‍മാര് മരിച്ചപ്പോള് അവന് അവരെ സാഘോഷം സംസ്‌കരിച്ചു. അവരുടെയും സ്വപിതാവായ തോബിത്തിന്റെയും വസ്തുവകകള് അവന് അവകാശമായി ലഭിച്ചു.\n14 : അവന് മേദിയായിലെ എക്ബത്താനായില്‍വച്ച് നൂറ്റിയിരുപത്തിയേഴാം വയസ്‌സില് മരിച്ചു.\n15 : മരിക്കുന്നതിനു മുന്‍പ് നബുക്കദ്നേസറും അഹസ്വേരൂസും നിനെവേ കീഴടക്കി നശിപ്പിച്ച വാര്‍ത്ത അവന് കേട്ടു. മരണത്തിനു മുന്‍പ് നിനെവേയെക്കുറിച്ചു സന്തോഷിക്കാന് അവന് ഇടവന്നു.\nWed Oct 27 09:49:02 IST 2021


police-rescued-old-mother-locked-up-by-son | അമ്മയുടെ സ്വത്ത് തട്ടിയെടുക്കാൻ ജയകുമാർ സഹോദരങ്ങളെ അകറ്റിയത് കോടതി ഉത്തരവിന്റെ പേര് പറഞ്ഞ്; ഭക്ഷണവും മരുന്നും കിട്ടാതെ അവശയായ വൃദ്ധ നിലവിളിച്ചത് ശരീരത്തിൽ പുഴുവരിച്ച വേദന സഹിക്കാനാകാതെ; മകൻ പൂട്ടിയിട്ട അമ്മയെ പൊലീസ് വാതിൽ ചവിട്ടിപ്പൊളിച്ച് മോചിപ്പിച്ചത് ബന്ധുക്കളുടെയും ജനപ്രതിനിധികളുടെയും ഉറച്ച നിലപാടിനൊടുവിൽ - MarunadanMalayalee.com\nSeptember 21, 201902:09 PM IST Permalink\nബാലരാമപുരം: സ്വത്ത് തട്ടിയെടുക്കാൻ ഭക്ഷണവും ചികിത്സയും നൽകാതെ മകൻ വീട്ടിനുള്ളിൽ പൂട്ടിയിട്ടിരുന്ന ബാലരാമപുരം റസൽപുരം ശാന്തിപുരം പേരകത്ത് വീട്ടിൽ ലളിത സ്വകാര്യ ആശുപത്രിയിലെ തീവ്രപരിചരണ വിഭാഗത്തിൽ ഗുരുതരാവസ്ഥയിൽ. വ്യാഴാഴ്‌ച്ച രാത്രിയിലാണ് 75കാരിയായ വൃദ്ധയെ ബാലരാമപുരം പൊലീസ് മോചിപ്പിച്ച് ആശുപത്രിയിൽ പ്രവേശിപ്പിച്ചത്. ലളിതയുടെ ഇളയ മകൻ ജയകുമാറാണ് അമ്മയെ മാസങ്ങളായി മറ്റ് മക്കളെയോ ബന്ധുക്കളെയോ നാട്ടുകാരെയോ കാണാൻ അനുവദിക്കാതെ വീടിനുള്ളിൽ പൂട്ടിയിട്ടിരുന്നത്.\nലളിതയുടെ പേരിലുണ്ടായിരുന്ന 30 സെന്റ് സ്ഥലവും വീടും ബാങ്ക് അക്കൗണ്ടിലുള്ള 14 ലക്ഷം രൂപയും ജയകുമാർ സ്വന്തമാക്കുകയായിരുന്നു. സ്വത്ത് കൈക്കലാക്കിയത് മറ്റ് മക്കൾ അറിയാതിരിക്കാൻ സഹോദരങ്ങളെ പോലും വീട്ടിലേക്ക് പ്രവേശിപ്പിച്ചിരുന്നില്ല. സ്വത്ത് നാല് മക്കൾക്കുമായി വീതിച്ചുനൽകണമെന്നായിരുന്നു ലളിതയുടെ ആഗ്രഹം. ഇതറിയാവുന്ന ജയകുമാർ സഹോദരങ്ങളോ ബന്ധുക്കളോ വീട്ടിൽ കയറാൻ പാടില്ലെന്ന് കോടതിയിൽ നിന്ന് ഉത്തരവ് വാങ്ങിയിട്ടുണ്ടെന്ന് പറഞ്ഞ് ഭീഷണിപ്പെടുത്തിയിരുന്നു.\nഅമ്മയെ കാണണം എന്ന സഹോദരങ്ങളുടെ ആവശ്യം പോലും ജയകുമാർ അനുവദിച്ചില്ല. അമ്മയ്ക്ക് ആരോഗ്യ പ്രശ്‌നങ്ങളില്ലെന്ന് ബന്ധുക്കളെ കാണിക്കാൻ മാസങ്ങൾക്ക് മുമ്പ് ജയകുമാർ തന്നെ ചിത്രീകരിച്ച വിഡിയോ ദൃശ്യങ്ങളും ഇതിനിടെ പുറത്തായി. നടക്കാൻ പോലും വയ്യാത്ത അമ്മയെ നിർബന്ധിച്ച് വീടിനുള്ളിലും പുറത്തും നടത്തിക്കുന്നതിന്റെ ദൃശ്യങ്ങളാണിതിൽ. ഇതിനിടയിൽ ഇരുന്നുപോയ അമ്മയെ ശകാരിക്കുന്നുമുണ്ട്. അമ്മ ഭക്ഷണം കഴിക്കാതിരിക്കാൻ അടുക്കള പൂട്ടിയിടുന്നതും കാണാം.\nകുടിവെള്ളം പോലും ലഭിക്കാതെ അവശനിലയിൽ പുഴുവരിച്ച നിലയിലായിരുന്നു ലളിത. ഇവരുടെ നിലവിളി കേട്ട് സമീപവാസികൾ അറിയിച്ചതനുസരിച്ച് വ്യാഴാഴ്ച വൈകിട്ട് മറ്റ് രണ്ട് പെൺമക്കളും മറ്റൊരു മകനും നാട്ടുകാരും വീടിന് മുന്നിലെത്തി ലളിതയെ വീടിന് പുറത്തിറക്കണമെന്ന് ആവശ്യപ്പെട്ടെങ്കിലും ഇയാൾ വഴങ്ങിയില്ല. ബാലരാമപുരം ഗ്രാമപഞ്ചായത്ത് പ്രസിഡന്റ് ആർ.എസ്. വസന്തകുമാരിയുടെ നേതൃത്വത്തിൽ ജനപ്രതിനിധികൾ എത്തിയെങ്കിലും നിലപാടിൽ മാറ്റമുണ്ടായില്ല.\nതുടർന്ന് രാത്രിയോടെ പൊലീസെത്തി ജയകുമാറുമായി സംസാരിച്ചു. മറ്റൊരു മക്കളെയും വീട്ടിനുള്ളിൽ പ്രവേശിപ്പിക്കരുത് എന്ന കോടതി ഉത്തരവ് നിലവിലുണ്ട് എന്നായിരുന്നു ജയകുമാറിന്റെ നിലപാട്. എന്നാൽ ഉത്തരവിന്റെ കോപ്പി ഹാജരാക്കാൻ പൊലീസ് ആവശ്യപ്പെട്ടെങ്കിലും ഇയാൾ തയാറായില്ല. ഇതിനിടെ അമ്മയെ താൻ ശനിയാഴ്ച നെയ്യാറ്റിൻകര ഡിവൈഎസ്‌പി ഓഫിസിൽ ഹാജരാക്കാമെന്നും പൊലീസും നാട്ടുകാരും പിരിഞ്ഞുപോകണമെന്നും ജയകുമാർ ആവശ്യപ്പെട്ടു.\nഇതനുസരിച്ച് പൊലീസ് പിന്തിരിയാൻ ശ്രമിച്ചെങ്കിലും സ്ഥലത്തുണ്ടായിരുന്ന ബാലരാമപുരം ഗ്രാമപഞ്ചായത്ത് പ്രസിഡന്റ് ആർ.എസ്. വസന്തകുമാരി, വാർഡ് അംഗങ്ങളായ ആർ.കെ. ബിന്ദു, ഐ.കെ. സുപ്രിയ, ജി.ജയകുമാർ എന്നിവർ ഇവരെ മോചിപ്പിക്കും വരെ വീടിന് മുന്നിൽ സത്യഗ്രഹം കിടക്കുമെന്ന് പൊലീസിനെ അറിയിച്ചു. ഇതോടെ പൊലീസിന് ബലപ്രയോഗം നടത്തേണ്ടി വന്നു. ജയകുമാർ വഴങ്ങാതെ വന്നതോടെ ഇൻസ്‌പെക്ടർ ജി. ബിനുവിന്റെ നേതൃത്വത്തിലാണു പൊലീസ് വീടിനുള്ളിൽ കടന്നത്. പൊലീസ് വീടിന്റെ വാതിൽ ചവിട്ടിപ്പൊളിച്ച് അകത്തുകടക്കുകയായിരുന്നു. തുടർന്ന് ആംബുലൻസിൽ ആശുപത്രിയിലേക്കു മാറ്റി. അവശനിലയിലായ ലളിത ഗുരുതരാവസ്ഥയിൽ സ്വകാര്യ ആശുപത്രിയിലെ തീവ്ര പരിചരണ വിഭാഗത്തിലാണ്.\nഅറസ്റ്റ് ചെയ്ത ജയകുമാറിനെ പിന്നീട് സ്റ്റേഷൻ ജാമ്യത്തിൽ വിട്ടയച്ചതു വിവാദമായിട്ടുണ്ട്. സംഭവം വാർത്തയായതോടെ സബ് കലക്ടർ ഇതുസംബന്ധിച്ച് ബാലരാമപുരം പൊലീസിനോട് റിപ്പോർട്ട് ആവശ്യപ്പെട്ടു. ജില്ലാ ഭരണകൂടം ഇയാൾക്കെതിരെ സ്വമേധയാ നടപടി എടുക്കുമെന്ന് അറിയിച്ചതായി ബാലരാമപുരം പൊലീസ് അറിയിച്ചു. മറ്റ് മക്കൾക്കുകൂടി അവകാശപ്പെട്ട സ്വത്ത് തട്ടിയെടുത്തത് വീണ്ടെടുക്കുന്നതിന് നടപടി സ്വീകരിക്കുമെന്നും പൊലീസ് പറഞ്ഞു.\nലളിതയുടെ ഭർത്താവ് ശിവാനന്ദൻ നേരത്തേ മരിച്ചതാണ്. ഇവരുടെ നാലു മക്കളിൽ ഇളയവനാണ് ജയകുമാർ. ജയകുമാറടക്കം എല്ലാ മക്കളും മാറിത്താമസിക്കുകയാണ്. ലളിത ഒറ്റയ്ക്കാണ് താമസിച്ചിരുന്നത്. ഇളയ മകൻ ദിവസവും വന്നു പോവുകയായിരുന്നു. ഇതിനിടയിലാണ് മറ്റു മൂന്നു മക്കൾക്ക് കൂടി അവകാശപ്പെട്ട സ്വത്തിന്റെ അവകാശി താനാണെന്നു രേഖയുണ്ടാക്കിയതും മറ്റ് മക്കൾ കയറാതിരിക്കാൻ വീട് പൂട്ടിയിട്ടതും.


Home FOOD അവൽ കൊണ്ട് ഒരു ഈസി സ്നാക്സ്\nഅവല് ഒരു കപ്പ്\nശര്‍ക്കര കാല് കപ്പ്\nതേങ്ങ കാല് കപ്പ്\nഅണ്ടിപരിപ്പ് ആറ് എണ്ണം\nഗോതമ്പുമാവ്/ മെെദ ഒരു കപ്പ്\nനെയ്യ് കാൽ ടീസ്പൂണ്\nആദ്യം അവലും തേങ്ങ ചിരകിയതും അണ്ടിപരിപ്പും കൂടി മിക്സിയിലിട്ട് പൊ‌ടിച്ചെടുക്കുക. ഒരു ചെറിയ പാത്രത്തിലേക്ക് ഈ കൂട്ട് മാറ്റിയതിന് ശേഷം അതിലേക്ക് ശര്‍ക്കര ചീകിയതും ചേര്‍ത്ത് നന്നായി മിക്സ് ചെയ്യുക. ഗോതമ്പുമാവ്, നെയ്യ്, ഉപ്പ് എന്നിവ ആവശ്യത്തിന് വെള്ളവും ചേര്‍ത്ത് ചപ്പാത്തിക്ക് മാവുകുഴയ്ക്കുന്ന പരുവത്തില് കുഴയ്ക്കുക. ശേഷം ഇടത്തരം ഉരുളകളാക്കി പരത്തി എടുക്കുക. അതിലേക്ക് തയാറാക്കി വച്ചിട്ടുള്ള അവല് കൂട്ടില് നിന്നും രണ്ടോ മൂന്നോ സ്പൂണ് കൂട്ട് വച്ചശേഷം മടക്കി അരിക് കൂട്ടിച്ചേര്‍ത്ത് എണ്ണയില് വറുത്ത് കോരുക. രുചികരമായ അവൽ സമൂസ ത‌യ്യാർ\nAlso Read : 2014 ആയിരുന്നു വിവാഹം. കഷ്ടിച്ച് ഒരു വര്‍ഷം മാത്രമേ ആയുസ് ഉണ്ടായിരുന്നുളളൂ. പരസ്പരം ഒത്ത് പോകാതെ വന്നപ്പോള് ഞങ്ങള് വേര്‍പിരിയാന് തീരുമാനിച്ചു; തുറന്നു പറഞ്ഞ് നടി ശ്രിത ശിവദാസ്\nPrevious articleപ്രതിരോധശേഷി കൂട്ടാം ഈ ആറ് ഭക്ഷണങ്ങള് കഴിക്കാം…\nNext articleകോവിഡ് ഇടവേളക്ക് ശേഷം ഇംഗ്ലണ്ടിലെ ക്രിക്കറ്റ് മത്സരം കാണാൻ ആദ്യമായി കാണികൾക്ക് പ്രവേശനം\nജലനിരപ്പ് 136.69 അടിയായി ഉയർന്നെങ്കിലും മുല്ലപ്പെരിയാർ ഉടൻ തുറക്കില്ല; നീരൊഴുക്ക് കുറഞ്ഞു\nആർക്കെതിരെയും ചുമത്താനുള്ള നിയമമല്ല യുഎപിഎ; പി.ജയരാജൻ\nദുരിതം വിതച്ച് കാലവർഷം; മഴക്കെടുതിയിൽ നടുങ്ങി കേരളം


മുട്ടില്‍മരംമുറിക്കേസില് ആരോപണവിധേയനായ ഫോറസ്റ്റ് കണ്‍സര്‍വേറ്റര്‍ക്കെതിരെ കൂടുതല് ആരോപണങ്ങൾ; എന് ടി സാജനെ സംരക്ഷിക്കുന്നതാര്? – News18 Malayalam\nമുട്ടില്‍മരംമുറിക്കേസില് ആരോപണവിധേയനായ ഫോറസ്റ്റ് കണ്‍സര്‍വേറ്റര്‍ക്കെതിരെ കൂടുതല് ആരോപണങ്ങൾ; എന് ടി സാജനെ സംരക്ഷിക്കുന്നതാര്?\nകേസില് സ്വാധീനിക്കാന് ശ്രമിക്കുകയും താന് വഴങ്ങാതെ വന്നപ്പോള് സാജന് മാനസികമായി പീഢിപ്പിച്ചെന്ന് കാണിച്ച് രണ്ടരമാസം മുമ്പാണ് സമീര് വനംവകുപ്പ് മേധാവിക്ക് പരാതി നല്‍കിയത്. കടുത്ത ഭീഷണിയെത്തുടര്‍ന്ന് താന് ദിവസങ്ങളോളം അവധിയില് പ്രവേശിക്കേണ്ടി വന്നെന്നും സമീര് ചീഫ് പ്രിന്‍സിപ്പല് ഫോറസ്റ്റ് കണ്‍സര്‍വേറ്റര്‍ക്ക് അയച്ച കത്തിലുണ്ട്.\nകോഴിക്കോട്: വയനാട്ടിലെ മുട്ടില് വില്ലേജിലെ അനധികൃത മരംമുറിയുമായി ബന്ധപ്പെട്ട് ആരോപണ വിധേയനായ സോഷ്യല് ഫോറസ്ട്രി വിഭാഗം കണ്‍സര്‍വേറ്ററുടെ ഇടപെടലിന്റെ കൂടുതല് തെളിവുകള് പുറത്തുവന്നു. മുട്ടില് മരംമുറിക്കേസ് അട്ടിമറിക്കാന് കണ്‍സര്‍വേറ്റര് എന് ടി സാജന് നീക്കം നടത്തിയെന്ന് ചീഫ് ഫോറസ്റ്റ് കണ്‍സര്‍വേറ്റര് ഡി കെ വിനോദ് കുമാര് വനംവകുപ്പ് മേധാവിക്ക് റിപ്പോര്‍ട്ട് സമര്‍പ്പിച്ചിരുന്നു. പിന്നാലെ കേസ് പ്രതികള്‍ക്ക് അനുകൂലമാക്കാന് സാജന് ശ്രമിച്ചെന്ന് അന്വേഷണ ഉദ്യോഗസ്ഥനും മേപ്പാടി റെയ്ഞ്ച് ഓഫീസറുമായ എം കെ സമീറിന്റെ പരാതിയും പുറത്തുവന്നു. കേസില് സ്വാധീനിക്കാന് ശ്രമിക്കുകയും താന് വഴങ്ങാതെ വന്നപ്പോള് സാജന് മാനസികമായി പീഢിപ്പിച്ചെന്ന് കാണിച്ച് രണ്ടരമാസം മുമ്പാണ് സമീര് വനംവകുപ്പ് മേധാവിക്ക് പരാതി നല്‍കിയത്. കടുത്ത ഭീഷണിയെത്തുടര്‍ന്ന് താന് ദിവസങ്ങളോളം അവധിയില് പ്രവേശിക്കേണ്ടി വന്നെന്നും സമീര് ചീഫ് പ്രിന്‍സിപ്പല് ഫോറസ്റ്റ് കണ്‍സര്‍വേറ്റര്‍ക്ക് അയച്ച കത്തിലുണ്ട്.\nതന്റെ വാഹനത്തിന്റെ ഡ്രൈവറായ ശ്രീകാന്തിനെ ഒരു സംഘം ഭീഷണിപ്പെടുത്തി മണിക്കുന്ന് മല മരം മുറി കേസില് മേപ്പാടി റെയ്ഞ്ച് ഓഫീസര്‍ക്ക് ബന്ധമുണ്ടെന്ന് മൊഴി നനല്‍കാന് നിര്‍ബന്ധിച്ചെന്നും സമീറിന്റെ കത്തില് പറയുന്നു. പരാതി വനംവകുപ്പ് ആസ്ഥാന പൂഴ്ത്തിയതായാണ് ആരോപണം.\nതുടര്‍നടപടികളൊന്നുമുണ്ടായില്ല. സമീറിന്റെ പരാതിയുടെ പകര്‍പ്പ് ന്യൂസ് 18 കേരളം പുറത്തുവിട്ടതോടെ വനമന്ത്രി എ കെ ശശീന്ദ്രന് വനംവകുപ്പ് മേധാവിയോട് റിപ്പോര്‍ട്ട് ആവശ്യപ്പെട്ടു. റിപ്പോര്‍ട്ട് കിട്ടുന്ന മുറയ്ക്ക് നടപടിയുണ്ടാകുമെന്ന് വനംമന്ത്രി വ്യക്തമാക്കി.\nAlso Read സംസ്ഥാനത്ത് കോവിഡ് ബാധിച്ച് 227 മരണം കൂടി; ഇന്ന് രോഗം സ്ഥിരീകരിച്ചത് 14,672 പേർക്ക്\nപ്രതികളെ അറസ്റ്റ് ചെയ്യാത്തതിന് പിന്നില് ഉന്നത ഇടപെടലെന്ന് ആക്ഷേപം. മരംകടത്ത് സംഘത്തിന് ഒത്താശ ചെയ്ത വനംവകുപ്പിലെ ഉന്നത ഉദ്യോഗസ്ഥര്‍ക്കെതിരെയുള്ള വകുപ്പുതല അന്വേഷണവും എവിടെയുമെത്തിയില്ല. ഡിസംബര്, ജനുവരി മാസങ്ങളിലാണ് മുട്ടില് വില്ലേജില് നിന്ന് ഈട്ടിമരങ്ങള് മുറിച്ചുകടത്തിയത്. വയനാട്ടിലെ മുട്ടില് മരംമുറിയുമായി ബന്ധപ്പെട്ട് മാസങ്ങള് പിന്നിട്ടിട്ടും ഒരാളെപോലും അറസ്റ്റ് ചെയ്യാന് വനംവകുപ്പിനായില്ല. പ്രതികള് ഒളിവിലാണെന്നാണ് വനംവകുപ്പ് മറുപടി. കേസിലെ പ്രധാന പ്രതികളായ റോജി അഗസ്റ്റിന് വനംമന്ത്രിയെ കാണാന് കോഴിക്കോട് ഗസ്റ്റ് ഹൗസിലെത്തിയതായി സൂചനയുണ്ട്.\nമുട്ടില് വില്ലേജിലെ പലയിടങ്ങളില് നിന്ന് മുറിച്ചുകടത്തിയ 202ക്യുബിക് മീറ്റര് ഈട്ടിത്തടികളാണ് പിടികൂടിയത്. മൊത്തം 505 ക്യുബിക് മീറ്റര് ഈട്ടിത്തടികള് മുറിച്ചതായാണ് വനംവകുപ്പിന്റെ കണ്ടെത്തല്. കേസില് ഒരാളെപോലും രണ്ട് മാസത്തിനിടെ പിടികൂടാന് കഴിയാത്തതിന് കാരണം ഉന്നത ഇടപെടലാണെന്ന് ആരോപണമുണ്ട്.\nമുട്ടില് മരംമുറിക്കേസിലെ മന്ദഗതിയിലിലായിരുന്ന അന്വേഷണത്തിന് പ്രതിപക്ഷം ഏറ്റെടുത്തതോടെ ജീവന് വച്ചിട്ടുണ്ട്. വനംമന്ത്രി ഉന്നതയോഗം വിളിച്ചിരുന്നു. അന്വേഷണം ഊര്‍ജ്ജിതമാക്കാന് വനംവകുപ്പിലെ ഉന്നതരുടെ യോഗത്തില് തീരുമാനിച്ചു. കേസ് അട്ടിമറിക്കാന് നീക്കം നടത്തിയ ഉന്നത ഉദ്യോഗസ്ഥനെതിരെ വകുപ്പുതല നടപടി ഉണ്ടായേക്കും. റവന്യുവകുപ്പും അന്വേഷണം തുടങ്ങിയിട്ടുണ്ട്. മരംമുറി സംബന്ധിച്ച റിപ്പോര്‍ട്ട് വയനാട് ജില്ലാ കളക്ടര് റവന്യുമന്ത്രിക്ക് കൈമാറി. എന്നാൽ സൗത്ത് വയനാട് ഫോറസ്റ്റ് ഡിവിഷനിലെ മരംമുറിക്ക് പിന്നില് വനംവകുപ്പിലെ ചിലരും മരംമാഫിയയുമാണെന്ന് എന് ടി സാജന് ന്യൂസ് 18നോട് പറഞ്ഞു.\nമേപ്പാടി റെയ്ഞ്ചിന് കീഴിലെ മരംമുറിയുമായി ബന്ധപ്പെട്ട് അഞ്ച് വനംവകുപ്പ് ഉദ്യോഗസ്ഥരുടെ പങ്ക് അന്വേഷിക്കണമെന്ന് പരിസ്ഥിതി പ്രവര്‍ത്തകര് ആവശ്യപ്പെട്ടിരുന്നു. സംഭവുമായി ബന്ധപ്പെട്ട് വകുപ്പുതല അന്വേഷണം നടത്തി കുറ്റക്കാരായ വനപാലകര്‍ക്കെതിരെ ഇതുവരെയും നടപടിയുണ്ടായിട്ടില്ല.കൃഷിഭൂമിയില് നിന്ന് കര്‍ഷകര്‍ക്ക് മരംമുറിയ്ക്കാമെന്ന ഉത്തരവിന്റെ മറവിലാണ് 15 കോടിയുടെ ഈട്ടിമരങ്ങള് മുറിച്ചുകടത്തിയത്.\nഉന്നത വനപാലകരുടെ ഒത്താശയോടെ നടന്ന മരംമുറിക്കേസ് അട്ടിമറിക്കാന് നീക്കം നടത്തിയെന്ന് ആരോപണവിധേയനായ ഉന്നത ഉദ്യോഗസ്ഥനനെ വിജിലന്‍സിന്റെ തലപ്പത്ത് നിയമിക്കാനുള്ള നീക്കം വിവാദമായിരുന്നു.\nപരിസ്ഥിതി ദിനത്തിലെ സംസ്ഥാന മരത്തൈ നടീല് ചടങ്ങില് മന്ത്രിക്കൊപ്പം സാജനുള്‍പ്പെടെയുള്ള ഉദ്യോഗസ്ഥരും ഉണ്ടായിരുന്നു. എന്നാലിക്കാര്യത്തില് പ്രതികരിക്കാന് മന്ത്രി തയ്യാറായിരുന്നില്ല. സാജനെ മാറ്റിനിര്‍ത്തി അന്വേഷണം തുടരണമെന്നാണ് പരിസ്ഥിതി പ്രവര്‍ത്തകര് ഉള്‍പ്പെടെ ആവശ്യപ്പെടുന്നത്.\nഎംഎല്‍എമാരായ ടി സിദ്ദീഖ്, ഐ സി ബാലകൃഷ്ണന് എന്നിവര് മരംമുറി നടന്ന മുട്ടില് വില്ലേജില് സന്ദര്‍ശനം നടത്തി.\nFirst published: June 06, 2021, 19:18 IST\nA K Saseendranldf govermentminister ak saseendran


പാര്‍വതിയോടും ഭാഗ്യലക്ഷ്മിയോടും ചിലതു ചോദിക്കാതിരിക്കാനാവുന്നില്ല\nസ്ത്രീവിഷയങ്ങളില് സത്യസന്ധവും ധീരവുമായ നിലപാടെടുക്കുന്നവര് എന്ന ഒരു ഇമേജ് സമൂഹത്തില് ഉണ്ടാക്കിയെടുക്കാന് നിങ്ങള് രണ്ടു പേരും ശ്രമിക്കുന്നത് കുറച്ചു കാലമായി പൊതു സമൂഹം ശ്രദ്ധിക്കുന്നുണ്ട്. ഞാനും. അതിനിടയില് നിങ്ങള് പോലും പ്രതീക്ഷിച്ചു കാണില്ല ഒരു സിനിമാനടിക്ക് അപകടം പറ്റിയതില് പ്രതികരിക്കേണ്ടി വരുമെന്ന്. കാരണം സിനിമക്കുള്ളില് എന്തു നടന്നാലും അത് അതിനുള്ളില് തന്നെ കൂഴിച്ചു മൂടപ്പെടുകയാണല്ലോ പതിവ്. സ്ത്രീകള്‍ക്കായി ഇങ്ങനെ പ്രതികരിച്ചു പ്രതികരിച്ചു മുന്നേറുമ്പോഴാണ് നിങ്ങളെ പോലും ഞെട്ടിച്ചു കൊണ്ട് ഒരു നടി ആക്രമിക്കപ്പെട്ടത്. എന്നാല് പിന്നെ അതിലും പ്രതികരിച്ചു കളയാം എന്നു കരുതി നിങ്ങള് രണ്ടു പേരും പ്രതികരണവും ആരംഭിച്ചു. അപ്പോഴാണ് അടുത്ത അപകടം. സംഭവങ്ങള് സിനിമക്കകത്തേക്ക് വിരല് ചൂണ്ടാന് തുടങ്ങി.\nസിനിമാതാരങ്ങളുടെ മയക്കു മരുന്നുപയോഗം, ഗുണ്ടാ വിളയാട്ടം, ഇഷ്ടമില്ലാത്തവര്‍ക്ക് അവസരങ്ങള് തടയല്, ഒറ്റപ്പെടുത്തല്, സ്ത്രീവിരുദ്ധത, സിനിമാ സംഘടനയിലെ കൂഴപ്പങ്ങള് എന്നു തുടങ്ങി ചര്‍ച്ചയങ്ങ് കൊഴുത്തു. അതോടെയാണ് നിങ്ങളുടെ രണ്ടു പേരുടേയും തനിനിറം കാണാന് ഞങ്ങളെ പോലുള്ള സാധാരണപ്രേക്ഷകര്‍ക്ക് അവസരം കിട്ടിയത്. പിന്നീട് കാണുന്നത് ഭാഗ്യലക്ഷ്മി കണ്‍ട്രോള് പോയി ജനക്കൂട്ടം നീതി നടപ്പാക്കണമെന്ന് അലറി വിളിക്കുന്നതും പാര്‍വതി പഴയ മൂകസിനിമയിലെ കഥാപാത്രം പോലെ നിശബ്ദയാവുന്നതുമാണ്. പാര്‍വതിയുടെ പെരുമാറ്റം, നിലപാടിലെ കള്ളത്തരം മാതൃഭൂമി ചര്‍ച്ചയില് പാര്‍വതി പറയുന്നത് സത്യമായിട്ടും എനിക്കിതേക്കുറിച്ച് ഒന്നുമറിയില്ല എന്നാണ്. ചര്‍ച്ചയില് നിലപാടിലെ ഇരട്ടത്താപ്പും കള്ളത്തരവും കൊണ്ട് നാണംകെട്ടപ്പോള് വിശദീകരണക്കുറിപ്പ് ഇട്ടു.\nസിനിമ സംഘടനയിലെ പ്രശ്നമാണ് ചര്‍ച്ച ചെയ്യുന്നത് എനിക്കറിയുമായിരുന്നില്ല എന്ന്. അതിന് സംഘടനയുടെ കാര്യങ്ങളൊന്നുമല്ലല്ളോ പാര്‍വതിയോട് വേണു ചോദിച്ചത്. സ്ത്രീ വിഷയങ്ങള് തന്നെയാണ് ചോദിച്ചത്. നടിയുടേയും മഞ്ജു വാര്യരുടേയും പ്രശ്നങ്ങളും അതിലുള്ള നിലപാടുമാണ് ചോദിച്ചത്. (https://www.facebook.com/sunitha.devadas.3/videos/vb.100005601091400/595125220684176/?type=2&theater) ഒന്നുമറിയില്ളെങ്കിലും ആക്രമിക്കപ്പെട്ട നടി ഡെക്കാന് ക്രോണിക്കിളിലല്ല ഇക്കാര്യം പറയേണ്ടത് എന്നും മഞ്ജു വാര്യര് ബാക്കി കൂടി തുറന്നു പറയണം എന്നും പറയാന് പാര്‍വതി മറന്നില്ല. എത്ര വൃത്തികെട്ട നിലപാട്. മഞ്ജു അല്ളെങ്കില് തന്നെ എങ്ങനെയാണ് അതിജീവിക്കുന്നത് എന്ന് അതിനേ അറിയൂ. അപ്പോഴാണ് സൗഹൃദത്തില് നിഷ്കളങ്കമായി പാര്‍വതി മൂഴുവന് പറയാന് ആവശ്യപ്പെടുന്നത്. നിഷ്കളങ്കതക്കു പകരം പാര്‍വതിയുടെ നിലപാടുകളിലെ കള്ളത്തരമാണ് ഇതിലൂടെ പുറത്തു വന്നത്. സ്ത്രീകളെക്കുറിച്ചു സംസാരിക്കുന്നതു സൈക്കോളജിസ്റ്റ് ആയതുകൊണ്ടണെന്നു പാര്‍വതി പറയുന്നു.\nആ സൈക്കോളജി വച്ച് ആക്രമിക്കപ്പെട്ട പെണ്‍കുട്ടിയുടേയും അതിജീവനത്തിനായി പോരാടുന്ന മഞ്ജുവിനേയും മനസിലാക്കാന് കഴിയില്ലേ ? തന്‍െറ ഭാഗം ന്യായീകരിക്കാനിട്ട ഫെയ്സ്ബുക്ക് പോസ്റ്റില് പാര്‍വതി ആക്രമിക്കപ്പെട്ട നടി കഴിഞ്ഞ രണ്ടു വര്‍ഷത്തിനുള്ളില് അഭിനയിച്ച സിനിമകളുടെ ലിസ്റ്റ് വിക്കിപീഡിയയില് നിന്നും സ്ക്രീന് ഷോട്ട് ഇട്ട് ‘‘വിലക്കി എന്നു പറയുന്ന ആള്‍ക്ക് ഇത്രയും സിനിമ കിട്ടി ഇതിന്‍െറ പകുതി പോലും എനിക്കു കിട്ടിയില്ല . എന്നിട്ടാണ് എന്നെ വിളിച്ച് വിലക്കിയോ എന്നു ചോദിക്കുന്നത്’’എന്ന ‘‘തമാശ’’ പറയുന്നു. പാര്‍വതി നിങ്ങളില് നിന്നും ഒരിക്കലും പ്രതീക്ഷിക്കാത്ത പ്രവൃത്തിയും വാചകവും പെരുമാറ്റ രീതിയുമാണ് ഇത്. ഇതില് നിന്നും വ്യക്തമാണ് താങ്കളുടെ നിലപാട്. പകല് പോലെ വ്യക്തം. ഇരക്കൊപ്പമല്ല താങ്കള്. ഭാഗ്യലക്ഷ്മിയുടെ പ്രതികരണം ഭാഗ്യലക്ഷ്മി തിരുവനന്തപുരത്തു അലറി പ്രസംഗിക്കുന്നതു കണ്ടു. അതുകൂടാതെ മറ്റു ചിലയിടത്തും പ്രതികരിച്ചൂ. ജസ്റ്റിസ് കമാല് പാഷ പെണ്‍കുട്ടികളെ ആക്രമിക്കുന്നവരെ ജനം കൈകാര്യം ചെയ്യണം എന്നു പറഞ്ഞതൊക്കെ ഫെയ്സ്ബുക്കില് ഷെയര് ചെയ്തു കണ്ടു. ഭാഗ്യലക്ഷ്മിയുടെ പൊതു നിലപാട് അതുതന്നെയായിരുന്നു. പ്രതിയെ കൊല്ലണം, വെട്ടി നുറുക്കണം, സാധനം മുറിക്കണം.....\n(https://www.youtube.com/watch?v=hop7-EY7rpM) അവസാനമായി ഫെയ്സ്ബുക്കിലിട്ട പോസ്റ്റൊക്കെ ജനക്കൂട്ടം നീതി നടപ്പാക്കണമെന്ന് ആഹ്വാനം ചെയ്യുന്നവയും കുറ്റവാളികള്‍ക്കു തിന്നാന് പോലും കൊടുക്കാതെ പച്ചക്കു കത്തിക്കണം എന്നുമൊക്കെ അലറി അട്ടഹസിക്കുന്നവയാണ്. ജയില്‍പുള്ളികള്‍ക്കു മാന്യമായ ജീവിതസാഹചര്യം ജയിലില് ഉള്ളതുകൊണ്ടാണത്രേ കുറ്റവാളികള് പെരുകുന്നത്. നിങ്ങള് ജീവിക്കുന്നത് പ്രകൃത നിയമങ്ങളുള്ള രാജ്യത്തല്ല. ഇങ്ങനെ ഇവരും കുറേ കണ്‍ട്രോള് പോയ ജനങ്ങളും നീതിയും നിയമവും കയ്യിലെടുക്കാനാണെങ്കില് എന്തിനാണ് ഭരണവും ഭരണകൂടവും കോടതിയും പൊലീസുമൊക്കെ?\nഇവര് കരുതുന്നത് മനുഷ്യാവകാശങ്ങള് ചില എലൈറ്റ് ക്ളാസ്സിനു മാത്രമുള്ളതാണെന്നാണോ? ഒരാള് പ്രതിയാണെന്നു തെളിയുന്നതിനു മുമ്പ് വെട്ടിനുറുക്കി കൊല്ലണമെന്നാണോ പറയുന്നത്? ഇവരൊക്കെയാണത്രേ നമ്മുടെ സ്ത്രീ വിമോചകരും മനുഷ്യാവകാശ പ്രവര്‍ത്തകരും. സഹതാപം മാത്രം. ഭാഗ്യലക്ഷ്മി എല്ലാ അനീതിക്കെതിരേയും ശബ്ദമുയര്‍ത്തുന്ന സ്ത്രീവിമോചകയായിട്ടും ഇതുവരെ സിനിമക്കുള്ളില് നടക്കുന്ന ഒരു വിവേചനവും അറിഞ്ഞിട്ടില്ളേ? എത്രയോ പെണ്‍കുട്ടികള് അവിടെ നീതിക്കായി കാത്തുനില്‍ക്കുന്നുണ്ടല്ളോ.. എന്താണവര്‍ക്കൊന്നും നീതി വാങ്ങിക്കൊടുക്കാന് ഇടപെടാത്തത്? പാവപ്പെട്ടവന്‍െറ നെഞ്ചത്തു കുതിര കയറുന്നത്ര എളുപ്പമല്ല അധികാരവും പണവും സ്ഥാനമാനങ്ങളുമുള്ളവരോട് ഏറ്റുമുട്ടുന്നത്. എല്ലാ ദിവസവും തനിക്ക് ആയിരക്കണക്കിനു പരാതികള് കിട്ടുന്നുണ്ടെന്നു പറഞ്ഞു കേട്ടു. അങ്ങനെ കിട്ടുന്നുണ്ടെങ്കില് സമാന്തര ഭരണകൂടവും കോടതിയുമാവാതെ പരാതിയുമായി വരുന്നവരെ കൃത്യമായി ഡയറക്റ്റ് ചെയ്യണം. പൊലീസിനടുത്തേക്ക്.. കോടതിയിലേക്ക്..\nവക്കീലന്‍മാരുടെ അടുത്തേക്ക്. അവനവനു നഷ്ടമില്ലാത്ത, ദോഷമില്ലാത്ത കാര്യങ്ങളില് മാത്രം പ്രതികരിക്കുന്നവരാണ് മിക്കവാറും മനുഷ്യര്. പ്രത്യേകിച്ചും സിനിമാക്കാര്. അവരില്‍പ്പെട്ട രണ്ടു പേര് മാത്രമാണ് നിങ്ങളും എന്ന് തെളിയാന് ഒരു നടി ആക്രമിക്കപ്പെടേണ്ടി വന്നു. അവസാനമായി ആക്രമിക്കപ്പെട്ട നടിയുടെ കാര്യത്തില് നിങ്ങളുടെ നിലപാട് എന്താണ്? ആക്രമണത്തില് സഹപ്രവര്‍ത്തകര്‍ക്കു പങ്കുണ്ടെങ്കില് നിങ്ങളുടെ നിലപാടെന്താണ്? സിനിമക്കകത്തു നിന്നും ഉയരുന്ന സ്ത്രീപ്രശ്നങ്ങളില് നിങ്ങളുടെ നിലപാട് എന്താണ്? സ്ത്രീകളുടെ സുരക്ഷക്കായി ഒരു സംഘടനയോ കൂട്ടായ്മയോ പരാതി പറയാന് ഒരിടമോ സിനിമക്കുള്ളിലുണ്ടോ? അതു വേണ്ടേ? വടക്കാഞ്ചേരി പീഡനം എന്ന പേരില് നിങ്ങള് രണ്ടാളും കൂടി അവതരിപ്പിച്ച പത്രസമ്മേളനത്തിനു ശേഷം ആ കേസില് എന്തു പുരോഗതി ഉണ്ടായി? എന്താണ് കേസൊന്നും എടുക്കാത്തത്? നിങ്ങള് ആ കേസ് ഇപ്പോള് ഫോളോ അപ് ചെയ്യുന്നില്ളേ?\nപൊതുവായി ചില കാര്യങ്ങള്: പുരുഷന്‍മാര് മൊത്തം എന്തോ കു ഴപ്പമാണെന്ന രീതിയില് ‘‘കൊടും ഫെമിനിസ്റ്റുകള്’’ നടത്തുന്ന ആ അലര്‍ച്ചയുണ്ടല്ലോ . അതങ്ങു നിര്‍ത്തുക. നിങ്ങള്‍ക്ക് ജീവിതത്തില് അന്തസുള്ള പുരുഷന്‍മാരെ പരിചയപ്പെടാന് അവസരം കിട്ടിയില്ലാന്നു കരുതി ലോകത്തിലെ പുരുഷന്‍മാരെ മൊത്തം കൂഴപ്പക്കാരായി മുദ്ര കുത്തുന്ന ഈ ഏര്‍പ്പാട് പരിഹാസ്യമാണ്. സമൂഹത്തില് ഭൂരിഭാഗവും അന്തസുള്ള പുരുഷന്‍മാരാണ്. വളരെ കുറച്ചു പേരാണ് മനോരോഗികള്. അവരെ മാത്രം കണ്ടു ജീവിച്ചു , വിലയിരുത്തി മൊത്തം മനുഷ്യരെ വൃത്തികെട്ടവരായി ആക്ഷേപിക്കരുത്. മാന്യതയുള്ള മനുഷ്യര്‍ക്കും ഇവിടെ ജീവിക്കണം.


നിയമസഭാ സമ്മേളനം: കൃഷിമന്ത്രിയും നിയമമന്ത്രിയും ഗവര്‍ണറുമായി കൂടിക്കാഴ്ച നടത്തി | Reporter Kerala\nനിയമസഭാ സമ്മേളനം: കൃഷിമന്ത്രിയും നിയമമന്ത്രിയും ഗവര്‍ണറുമായി കൂടിക്കാഴ്ച നടത്തി\nതിരുവനന്തപുരം: കൃഷിമന്ത്രി വി എസ് സുനില്‍കുമാറും നിയമമന്ത്രി എ കെ ബാലനും കേരള ഗവര്‍ണര് ആരിഫ് മുഹമ്മദ് ഖാനുമായി കൂടിക്കാഴ്ച നടത്തി. ഗവര്‍ണറുടെ ഔദ്യോഗിക വസതിയില് വച്ചായിരുന്നു കൂടിക്കാഴ്ച. ഡിസംബര് 31ന് നിയമസഭയുടെ പ്രത്യേക സമ്മേളനം വിളിച്ചുചേര്‍ക്കണമെന്നാവശ്യപ്പെട്ടായിരുന്നു ഇരുവരുടെയും സന്ദര്‍ശനം.\nഗവര്‍ണറുമായി 35 മിനിറ്റ് നീണ്ടുനിന്ന കൂടിക്കാഴ്ച വിജയകരമായിരുന്നുവെന്ന് ഇരുവരും മാധ്യമങ്ങളോട് പറഞ്ഞു.\n”ഗവര്‍ണറുമായി ഫലപ്രദമായ ചര്‍ച്ച നടത്താനായി. മുപ്പത്തിയഞ്ച് മിനിറ്റോളം നീണ്ടുനിന്ന് കൂടിക്കാഴ്ചയില് നിയമസഭ വിളിച്ചുചേര്‍ക്കുന്നതിന്റെ ആവശ്യകതയെ കുറിച്ച് അദ്ദേഹത്തെ ബോധ്യപ്പെടുത്തി. അദ്ദേഹം ചില പ്രശ്‌നങ്ങള് ഉന്നയിച്ചു. അത് മുഖ്യമന്ത്രിയുടെ ശ്രദ്ധയില് പെടുത്തും”- മന്ത്രി എ കെ ബാലന് പറഞ്ഞു.\nഗവര്‍ണര് നിയമസഭ ചേരുന്നതിനുളള അനുമതി നല്‍കിയേയ്ക്കുമെന്ന് കൃഷി മന്ത്രി വി എസ് സുനില്‍കുമാര് പ്രത്യാശ പ്രകടിപ്പിച്ചു.\nകേന്ദ്ര സര്‍ക്കാര് പാസ്സാക്കിയ പുതിയ കാര്‍ഷിക നിയമത്തിനെതിരേ പ്രമേയം പാസ്സാക്കുന്നതിനുവേണ്ടി വിളിച്ചുചേര്‍ക്കാനുദ്ദേശിച്ചുകൊണ്ടുള്ള നിയമസഭാ സമ്മേളനത്തിന് ഗവര്‍ണര് നേരത്തെ അനുമതി നിഷേധിച്ചിരുന്നു. ഡിസംബര് 23ന് നിയമസഭ വിളിച്ചചേര്‍ക്കാനായിരുന്നു പദ്ധതിയെങ്കിലും ഗവര്‍ണര് ഇടഞ്ഞതോടെ ഡിസംബര് 31ലേക്ക് മാറ്റുകയായിരുന്നു. ആ തിയ്യതിയിലും സമ്മേളനം നടക്കുമോയെന്ന കാര്യം ഇപ്പോഴും ഉറപ്പായിട്ടില്ല.\nPreviousഒമാനില് ആദ്യ കൊവിഡ് വാക്‌സിന് സ്വീകരിക്കുന്നത് ആരോഗ്യമന്ത്രി\nNext52 പേര്‍ക്ക് കൊവിഡ്: ഹിമാചലില് രാത്രി കര്‍ഫ്യൂവില് ഇളവ്\nവർക്കലയിലെ തീപിടിത്തം; എല്ലാ മുറികളിലും എസി, പുക പുറത്ത് പോയില്ല, ഇൻറീരിയർ ഡിസൈനും അപകടതോത് കൂട്ടി\nഐപിഎല്ലില് റോയല് പോര്! സഞ്ജുവും കോലിയും നേര്‍ക്കുനേര്; രാജസ്ഥാന്-ആര്‍സിബി ടോസും ഇലവനുകളും


കുട്ടികള്‍ക്ക് ആരോഗ്യത്തിന് ഓട്സ് കൊടുക്കുമ്പോള് അല്‍പം ശ്രദ്ധിക്കണം; ആരോഗ്യകരമായ ഭക്ഷണമാണെങ്കിലും കുട്ടികള്‍ക്ക് ഏറെ ആരോഗ്യ പ്രശ്‌നങ്ങള് ഉണ്ടാക്കുന്ന ഒന്നാണ് ഓട്‌സ്Malayali Life | The Largest Malayalam Online Lifestyle Portal\nകുട്ടികള്‍ക്ക് ആരോഗ്യത്തിന് ഓട്സ് കൊടുക്കുമ്പ...\nകുട്ടികള്‍ക്ക് ആരോഗ്യത്തിന് ഓട്സ് കൊടുക്കുമ്പോള് അല്‍പം ശ്രദ്ധിക്കണം; ആരോഗ്യകരമായ ഭക്ഷണമാണെങ്കിലും കുട്ടികള്‍ക്ക് ഏറെ ആരോഗ്യ പ്രശ്‌നങ്ങള് ഉണ്ടാക്കുന്ന ഒന്നാണ് ഓട്‌സ്\nFriday 8 February 2019 03:00:59 PM\nരാവിലെ പലപ്പോഴും പ്രഭാത ഭക്ഷണത്തിന് പകരമായി കുട്ടികള്‍ക്ക് ഓട്‌സ് കൊടുക്കുന്ന അമ്മമാര് വിരവധിയാണ്. പക്ഷേ ഇനി ഓട്സ് കൊടുക്കുമ്പോള് അല്‍പം ശ്രദ്ധിക്കേണ്ടത് അത്യാവശ്യമാണ്. കാരണം അത് പലപ്പോഴും ആരോഗ്യത്തിന് നല്‍കുന്ന അവസ്ഥയില് പലപ്പോഴും വില്ലനാവുന്ന അവസ്ഥയാണ്. ഓട്സ് ആരോഗ്യത്തിന് നല്‍കുന്ന ഗുണങ്ങള് ചില്ലറയല്ല. ഇത് ആരോഗ്യത്തിന് പല വിധത്തിലുള്ള ഗുണങ്ങളാണ് നല്‍കുന്നത്.\nഇത് ആരോഗ്യത്തിന് ഗുണമാണ് എന്ന് കരുതുന്നതിലൂടെ അത് ആരോഗ്യത്തിന് വില്ലനാവുന്ന അവസ്ഥയിലേക്ക് എത്തുന്നതിന് കാരണമാകുന്നു. ആരോഗ്യകരമായ ഭക്ഷണമാണെങ്കിലും കുട്ടികള്‍ക്ക് ഏറെ ആരോഗ്യ പ്രശ്‌നങ്ങള് ഉണ്ടാക്കുന്ന ഒന്നാണ് ഓട്‌സ്.\nപലപ്പോഴും ദഹന സംബന്ധമായ പ്രശ്നങ്ങള് കുട്ടികളെ വിടാതെ പിന്തുടരുന്നത് ശ്രദ്ധിക്കേണ്ടതാണ്. നമ്മള് കുഞ്ഞിന് കൊടുക്കുന്ന ഭക്ഷണമാണ് പലപ്പോഴും ഇതിലൂടെ വില്ലനാവുന്നത്. പ്രത്യേകിച്ച് ഓട്സ്. ഓട്‌സ് കുട്ടികളുടെ ദഹന വ്യവസ്ഥയെ തകരാറിലാക്കുന്നു. ഓട്‌സില് ധാരാളം ഫൈബര് അടങ്ങിയിട്ടുണ്ട്. ഇത് കുട്ടികളുടെ ദഹനത്തെ പ്രതികൂലമായി ബാധിയ്ക്കുന്നു. അതുകൊണ്ട് ദിവസവും ഓട്സ് കൊടുക്കുന്നത് നിര്‍ത്തുക. ഇത് ആരോഗ്യത്തിന് അല്‍പം വില്ലത്തരം സമ്മാനിക്കുന്നു.\nആരോഗ്യത്തിന് വില്ലനാവുന്ന അവസ്ഥയിലേക്ക് കുട്ടികളെ എത്തിക്കുന്നത് പലപ്പോഴും ഉറക്കം തന്നെയാണ്. കാരണം അമിതമായി ഓട്സ് കഴിക്കുമ്പോള് അത് കുട്ടികളില് പലപ്പോഴും ഉറക്കം തൂങ്ങുന്നതിന് കാരണമാകുന്നു. കുട്ടികള് ഉന്‍മേഷത്തോടെ ഇരിയ്ക്കണം എന്നതാണ് എല്ലാവരുടേയും ആഗ്രഹം. എന്നാല് ഓട്‌സ് കഴിയ്ക്കുന്നത് കുട്ടികളിലെ ഉന്‍മേഷം കുറയ്ക്കുന്നു. ഇത് അമിതമായി ഉറക്കം വരുത്തുന്നതിന് കാരണമാകുന്നുണ്ട്. അതുകൊണ്ട് ഇത് വളരെയധികം ശ്രദ്ധിക്കേണ്ടത് അത്യാവശ്യമാണ്.\nഓട്സ് കഴിക്കുമ്പോള് ഇത്തരം കാര്യങ്ങള് വളരെയധികം ശ്രദ്ധിക്കണം. കാരണം ദഹന സംബന്ധമായ പ്രതിസന്ധികള് ഉണ്ടെങ്കില് അത് പലപ്പോഴും കുട്ടികളില് വയറു വേദന ഉണ്ടാക്കുന്നു. ദഹനം കൃത്യമാകാത്തതിനാല് തന്നെ വയറു വേദനയ്ക്ക് പലപ്പോഴും കാരണമാകുന്നു. ഭക്ഷണശീലം തന്നെയാണ് വയറുവേദനയുടെ മുഖ്യ കാരണം. അതുകൊണ്ട് ഓട്സ് കഴിക്കാന് കൊടുക്കുമ്പോള് വളരെയധികം ശ്രദ്ധിക്കണം. അല്ലെങ്കില് അത് കുട്ടിയുടെ ആരോഗ്യത്തെ വളരെ ദോഷകരമായി ബാധിക്കുന്നു\nRead more topics: # side-effects-of-feeding-oats-for-baby-daliy


എസ്.എസ്.എല്.സി., പ്ലസ് ടു പരീക്ഷകള് ആരംഭിച്ചു; ചോദ്യപ്പേപ്പര് പുതിയ രീതിയില് | News | Keralam | Muziriz Post\nഎസ്.എസ്.എല്.സി., പ്ലസ് ടു പരീക്ഷകള് ആരംഭിച്ചു; ചോദ്യപ്പേപ്പര് പുതിയ രീതിയില്\nതിരുവനന്തപുരം: സംസ്ഥാനത്ത് ഇന്ന് മുതല് എസ്.എസ്.എല്.സി., പ്ലസ് ടു പരീക്ഷകള് ആരംഭിക്കും. നാളെ തുടങ്ങുന്ന വി.എച്ച്.എസ്.ഇ.യില് അടക്കം മൂന്ന് വിഭാഗങ്ങളിലുമായി9ലക്ഷത്തോളം വിദ്യര്‍ത്ഥികള് പരിക്ഷയെഴുതും.\nപരീക്ഷകളുടെ നടത്തിപ്പ് കോവിഡ് മാനദണ്ഡങ്ങള് പാലിച്ചാകണമെന്ന് പൊതു വിദ്യാഭ്യാസവകുപ്പ് നിര്‍ദ്ദേശിച്ചിട്ടുണ്ട്. വിദ്യാര്‍ഥികള് മുഖാവരണവും, സാനിറ്റൈസറും ഉപയോഗിക്കണം. ശരീരോഷ്മാവ് അളക്കാനുള്ള സംവിധാനങ്ങള് പരീക്ഷാകേന്ദ്രത്തിലൊരുക്കും. ക്ലാസ്സ് മുറികളില് പേന, ഇന്‍സ്ട്രുമെന്‍റ് ബോക്സ് എന്നിവ കൈമാറ്റം ചെയ്യാന് അനുവദിക്കില്ല. കോവിഡ് പോസറ്റീവായ വിദ്യാര്‍ത്ഥികള് പരിക്ഷാ എഴുതുന്നുണ്ടെങ്കില് ആരോഗ്യ പ്രവര്‍ത്തകരെ അറിയിക്കുകയും, വിദ്യാര്‍ഥിയും ഇന്‍വിജിലേറ്ററും പി.പി.ഇ. കിറ്റ് ധരിക്കുകയും വേണം. ക്വാറന്‍റിനിലുള്ളവര്‍ക്ക് സാനിറ്റൈസഡ് കോറിഡോര് ഒരുക്കും. വിദ്യര്‍ത്ഥികളെ കൂട്ടം കൂടാന് അനുവദിക്കുകയില്ല.\nഓരോ ചോദ്യപ്പേപ്പറിനും നിശ്ചയിച്ചയിച്ചിട്ടുള്ള പരമാവധി മാര്‍ക്കിലോ ഉത്തരമെഴുത്താനുള്ള പരമാവധി സമയത്തിലോ ഇത്തവണവയും മാറ്റമില്ല. എന്നാല്, കുട്ടികള്‍ക്ക് നന്നായറിയുന്ന ചോദ്യങ്ങള് തിരഞ്ഞെടുപ്പ് ഉത്തരമെഴുതാന് അവസരമുണ്ട്. ഇതിനായി പരമാവധി മാര്‍ക്കിന്‍റെ ഇരട്ടി മാര്‍ക്കിലുള്ള ചോദ്യങ്ങളുണ്ടാകും. ഓരോ പെപ്പറിനും അനുവദിച്ച പരമാവധി മാര്‍ക്കും സമയവും പരിഗണിച്ചാകണം കുട്ടികള് ഉത്തരം എഴുതേണ്ടത്. പരമാവധി മാര്‍ക്കിനും അധികം ചോദ്യങ്ങള്‍ക്ക് ഉത്തരം എഴുതിയാല് അവയും മൂല്യനിര്‍ണ്ണയത്തിനു വിധേയമാക്കും.\nMuziriz Post Muziriz Post News covid protocol kerala state sscl exam directorate of general education voccational higher secondary exam


സാജു കൊടിയൻ (Saju kodiyan): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Saju kodiyan\nമിമിക്രി താരം, ടെലിവിഷന് അവതാരകന്, ചലച്ചിത്രതാരം എന്നീ നിലകളില് പ്രശസ്തനാണ് സാജു കൊടിയന്. ആലുവയാണ് സ്വദേശം. ദേ മാവേലി കൊമ്പത്ത് എന്ന മിമിക്രി ആല്‍ബത്തിലൂടെയാണ് സാജു പ്രശസ്തനാവുന്നത്. അതിനുശേഷം നിരവധി ചിത്രങ്ങള് അഭിനയിച്ചു. ഡോക്ടര്... ReadMore\nലവ് എഫ് എം\nമിമിക്രി താരം, ടെലിവിഷന് അവതാരകന്, ചലച്ചിത്രതാരം എന്നീ നിലകളില് പ്രശസ്തനാണ് സാജു കൊടിയന്. ആലുവയാണ് സ്വദേശം. ദേ മാവേലി കൊമ്പത്ത് എന്ന മിമിക്രി ആല്‍ബത്തിലൂടെയാണ് സാജു പ്രശസ്തനാവുന്നത്. അതിനുശേഷം നിരവധി ചിത്രങ്ങള് അഭിനയിച്ചു.\nഡോക്ടര് പേഷ്യന്റ്, പരുന്ത്, കനകസിംഹാസനം, വാമനപുരം ബസ്സ്റൂട്ട്, തില്ലാന തില്ലാന, ഒന്നാമന് എന്നിവ അഭിനയിച്ച ചിത്രങ്ങളില് പ്രധാനപെട്ടവയാണ്. ആലുവ ചുണങ്ങന്‍വേലിയില് കൊടിയന് വീട്ടില് കൊടിയന് ആന്റണി, ത്രേസ്യ എന്നിവരാണ് മാതാപിതാക്കള്. ഭാര്യ മിനി. അഞ്ജന, അഞ്ജിത് എന്നിവരാണ് മക്കള്.\nDirected by കെ എന് ബൈജു\nDirected by ശ്രീദേവ് കപൂര്\nസാജു കൊടിയൻ അഭിപ്രായം


ചൈനീസ് നഗരത്തിൽ ഗ്യാസ് പൈപ്പ് സ്ഫോടനം; 11 പേര് കൊല്ലപ്പെട്ടു **** നിലത്ത് മൂത്രമൊഴിച്ചതിന് പിഞ്ചുകുഞ്ഞിനെ ക്രൂരമായി മര്‍ദ്ദിച്ച അമ്മയും രണ്ടാനച്ഛനും അറസ്റ്റില് **** സംസ്ഥാനത്ത് പന്ത്രണ്ട് ജില്ലകളില് ശക്തമായ കാറ്റും മഴയും ഉണ്ടാകാന് സാധ്യതയെന്ന് കാലാവസ്ഥാ നിരീക്ഷണ കേന്ദ്രം **** ‘ഒറ്റ ഭൂമി ഒരു ആരോഗ്യം’ എന്ന മുദ്രാവാക്യമാണ് മഹാമാരി നേരിടാന് ലോകരാജ്യങ്ങള്‍ക്ക് വേണ്ടത്: പ്രധാനമന്ത്രി നരേന്ദ്ര മോദി **** ന്യൂയോർക്ക് സിറ്റി കൗണ്‍സിലിലേക്ക് മത്സരിക്കുന്ന കോശി തോമസിന് പരോക്ഷ പിന്തുണയും ആശംസകളുമായി എതിർ സ്ഥാനാർത്ഥി സ്റ്റീവ് ബഹാർ ****\nദില്ലി ജിടിബി ആശുപത്രിയില് രോഗി മരിച്ചത് ആശുപത്രിയുടെ അശ്രദ്ധമൂലമാണെന്ന് കുടുംബം\nJune 21, 2020 , ആന്‍സി\nന്യൂഡല്‍ഹി : ദില്ലിയിലെ വിശ്വാസ് നഗര് നിവാസി 53 കാരനായ സന്ദീപ് ഗാര്‍ഗ് ജൂണ്9ന് ജിടിബി ആശുപത്രിയില് വെച്ച് മരിച്ചത് ആശുപത്രിയുടെ അശ്രദ്ധമൂലവും സമയബന്ധിതമായ ചികിത്സയുടെ അഭാവം മൂലവുമാണെന്ന് കുടുംബം. എന്നാല് ഈ ആരോപണങ്ങള് ആശുപത്രി അധികൃതര് നിഷേധിച്ചു.\nഡല്‍ഹിയില് കാര് ഡീലര്‍ഷിപ്പില് ജോലി ചെയ്യുന്ന, കൃതി (24), മാന്‍വി (20), മകന് ഗീതാന്‍സ് (17) എന്നീ മൂന്നു മക്കളുടെ പിതാവായ, സന്ദീപ് ഗാര്‍ഗിനെ ജൂണ് 8 നാണ് ജിടിബി ആശുപത്രിയില് പ്രവേശിപ്പിച്ചത്. എല്ലാ ഔദ്യോഗിക പേപ്പര് വര്‍ക്കുകളും പൂര്‍ത്തിയാക്കിയാണ് ആശുപത്രിയില് പ്രവേശിപ്പിച്ചതെന്ന് സന്ദീപിന്‍റെ മൂത്ത മകള് കൃതി പറയുന്നു.\nകൊറോണ പരിശോധനയും നടത്തിയതായി കൃതി പറഞ്ഞു. എന്നാല്, റിപ്പോര്‍ട്ട് നെഗറ്റീവ് ആയിരുന്നെങ്കിലും ആശുപത്രി ഇതിനകം തന്നെ കൊറോണ സംശയമുള്ളയാളായി കേസ് രേഖപ്പെടുത്തിയിരുന്നു. പിതാവിന്‍റെ ആരോഗ്യം മോശമായതിനുശേഷം ആദ്യം നിരവധി സ്വകാര്യ ആശുപത്രികളെ സമീപിച്ചെങ്കിലും എവിടെയും കിടക്കകളൊന്നും\nലഭ്യമായിരുന്നില്ലെന്ന് കൃതി ആരോപിക്കുന്നു.\nലോക്ക്ഡൗണ് ആയതുകൊണ്ട് ബിസിനസ് അടച്ചിരിക്കുകയായിരുന്നു. ലോക്ക്ഡൗണ് അവസാനിച്ചതിനുശേഷമാണ് വീണ്ടും ജോലിക്ക് പോയിത്തുടങ്ങിയത്. പക്ഷേ കുറച്ച് ദിവസങ്ങള്‍ക്ക് ശേഷം ചുമ തുടങ്ങി. അതിനുശേഷം അദ്ദേഹത്തിന് നേരിയ പനി വന്നു. അദ്ദേഹത്തിന് ശ്വസിക്കാന് ബുദ്ധിമുട്ടുണ്ടായപ്പോള്, ഞങ്ങളുടെ കുടുംബ ഡോക്ടര്‍മാരാണ് കൊറോണ പരിശോധനയ്ക്ക് വിധേയനാകാന് ആവശ്യപ്പെട്ടതെന്ന് കൃതി പറഞ്ഞു. അതിനിടയില് അസ്വസ്ഥരായ ബന്ധുക്കള് ഞങ്ങളില് നിന്ന് അകലം പാലിക്കാന് തുടങ്ങി, അയല്‍ക്കാര് പോലും സഹായിച്ചില്ലെന്നും കൃതി പറഞ്ഞു.\n‘ഞാന് ഒരു സ്വകാര്യ ആശുപത്രിയെ പലതവണ വിളിച്ചു. പക്ഷേ കിടക്കകളൊന്നും എവിടെയും കണ്ടെത്തിയില്ല. എന്‍റെ പിതാവിന് ഉടന് ഓക്സിജന് ആവശ്യമായിരുന്നു. അങ്ങനെയാണ് ഞങ്ങളുടെ വീടിനടുത്തുള്ള ഗുരു തേജ് ബഹാദൂര് (ജിടിബി) ആശുപത്രിയിലേക്ക് പോകാന് തീരുമാനിച്ചത്,’ കൃതി പറഞ്ഞു.\nജിടിബിയിലെ ഉദ്യോഗസ്ഥരുടെ പെരുമാറ്റം വളരെ മോശമായിരുന്നുവെന്ന് കൃതി പറഞ്ഞു. എല്ലാ ഔപചാരികതകളും പേപ്പര് വര്‍ക്കുകളും പൂര്‍ത്തിയാക്കിയില്ലെന്ന് ചൂണ്ടിക്കാട്ടി അച്ഛനെ അഡ്മിറ്റ് ചെയ്യാന് വൈകിപ്പിക്കുകയായിരുന്നു. അച്ഛന്റെ ആരോഗ്യം നിരന്തരം വഷളായിക്കൊണ്ടിരുന്നു. പക്ഷേ ഓക്സിജന് സൗകര്യമില്ലായിരുന്നുവെന്ന് കൃതി ആരോപിച്ചു.\nഅതേസമയം, ആശുപത്രി മെഡിക്കല് സൂപ്രണ്ട് ഡോ. സുനില് കുമാര് ആരോപണം നിഷേധിച്ചു. ‘ആശുപത്രിയുടെ ഡാറ്റാ എന്‍ട്രി ഓപ്പറേറ്റര് രോഗിയുടെ പേര്, പ്രായം, മൊബൈല് നമ്പര്, വിലാസം എന്നിവ മാത്രമേ ആവശ്യപ്പെട്ടിട്ടുള്ളൂ. അല്ലാതെ ഇവിടെ ഔപചാരികതയോ പേപ്പര് വര്‍ക്കോ ഇല്ല എന്ന് അദ്ദേഹം പറഞ്ഞു. എന്നിരുന്നാലും, ആശുപത്രി ജീവനക്കാരുടെ ഭാഗത്തുനിന്ന് എന്തെങ്കിലും മോശം പെരുമാറ്റമോ മറ്റോ ഉണ്ടായതായി കണ്ടെത്തിയാല് ആരോപണങ്ങള് അന്വേഷിക്കുമെന്നും അദ്ദേഹം കൂട്ടിച്ചേര്‍ത്തു.\nഎല്ലായിടത്തും രോഗികളുടെ മൃതദേഹങ്ങളുണ്ടായിരുന്നുവെന്ന് കൃതി പറഞ്ഞു. ‘എന്‍റെ അച്ഛനെ പരിശോധിക്കാന് ഞാന് ഡോക്ടര്‍മാരോട് ആവശ്യപ്പെട്ടപ്പോള് അവര് പറഞ്ഞത് കൊറോണ സംശയിക്കുന്ന ഓരോ രോഗിയെയും പരിശോധിക്കേണ്ടതുണ്ടെന്നാണ്,’ കൃതി ആരോപിക്കുന്നു.\n‘അച്ഛന്‍റെ മൂക്കില് ഒരു ഓക്സിജന് പൈപ്പ് ഇടേണ്ടി വന്നു. ഒരു ഡോക്ടറും എന്‍റെ അച്ഛനെ പരിശോധിച്ചില്ല, ഓക്സിജനും ഗ്ലൂക്കോസും അല്ലാതെ മറ്റൊരു മരുന്നും അദ്ദേഹത്തിന് നല്‍കിയില്ല,’ കൃതി പറഞ്ഞു.\n‘ഈ ആശുപത്രിയില് വളരെയധികം അപകടസാധ്യതയുണ്ടെന്നും, ഞങ്ങള്‍ക്ക് മറ്റേതെങ്കിലും ആശുപത്രിയില് പോകണമെന്നും ഞാന് പറഞ്ഞു. എന്‍റെ അച്ഛന്റെ അവസ്ഥ വളരെ ഗുരുതരമായിരുന്നു. അദ്ദേഹത്തിന് പ്രമേഹമുണ്ടായിരുന്നു. ദിവസത്തില് ഒരു തവണയെങ്കിലും ഭക്ഷണം കഴിക്കേണ്ടതായിരുന്നു. എന്‍റെ സഹോദരി ഭക്ഷണം കൊണ്ടുവന്നു. അതിനുശേഷം ഞങ്ങള് വീട്ടിലേക്ക് പോയി. ഞാന് ഒരു സ്വകാര്യ ആശുപത്രിയില് കിടക്കകള് ക്രമീകരിക്കാന് ഏര്‍പ്പാടാക്കിയിരുന്നു. അടുത്ത ദിവസം (ജൂണ് 9) അച്ഛനെ അവിടെ അഡ്മിറ്റ് ചെയ്യാന് ആവശ്യപ്പെടുകയും ചെയ്തിരുന്നു. എന്നാല്, രാവിലെ ഒന്‍പത് മണിയോടെ ജിടിബി ആശുപത്രിയില് ഉടന് എത്താന് ആവശ്യപ്പെട്ടതനുസരിച്ച് അങ്ങോട്ടു പോയി. ഞാന് ആശുപത്രിയിലെത്തുമ്പോഴേക്കും അച്ഛന്റെ മൃതദേഹം അടച്ച് മോര്‍ച്ചറിയില് സൂക്ഷിച്ചിരുന്നു. അദ്ദേഹത്തിന്‍റെ കൊറോണ റിപ്പോര്‍ട്ട് നെഗറ്റീവ് ആയിരുന്നെങ്കിലും ആശുപത്രി അദ്ദേഹത്തെ കൊറോണ സംശയാസ്പദമായ മരണമാണെന്ന് റിപ്പോര്‍ട്ട് തയ്യാറാക്കി,’ കൃതി ആരോപിച്ചു.\nഗാര്‍ഗ് കുടുംബത്തിന്‍റെ പ്രശ്നങ്ങളെക്കുറിച്ച് ഡോ. സുനില് കുമാറിനോട് ചോദിച്ചപ്പോള്, രോഗികളുടെ ക്ഷേമത്തിനായി ജിടിബി ആശുപത്രി പ്രതിജ്ഞാബദ്ധമാണെന്ന് അദ്ദേഹം പറഞ്ഞു. കുടുംബം ഉന്നയിക്കുന്ന എല്ലാ ആരോപണങ്ങളും അന്വേഷിച്ച് സത്യം കണ്ടെത്തും. ഏതെങ്കിലും തരത്തിലുള്ള അശ്രദ്ധ ആശുപത്രിയുടെ ഭാഗത്തുനിന്ന് ഉണ്ടായതായി കണ്ടെത്തിയാല് ഉചിതമായ നടപടി സ്വീകരിക്കുമെന്നും അദ്ദേഹം പറഞ്ഞു.\nഇന്ത്യന് സൈനികരുടെ കുടുംബങ്ങള് ഗാല്‍വാനിലെ സംഭവങ്ങളെക്കുറിച്ച് വിശദീകരണം ചോദിച്ചു\nഷിക്കാഗോ തിരുഹ്യദയ ക്നാനായ ഫൊറോനായില് ഈശോയുടെ തിരുഹ്യദയ തിരുനാള് അനുഗ്രഹദായകമായി\nജോര്‍ജ്ജ് ഫ്ലോയ്ഡിന്റെ മരണവും അനന്തര സംഭവങ്ങളും; പമ്പ മലയാളി അസ്സോസിയേഷന് ചര്‍ച്ച സംഘടിപ്പിച്ചു\nഒന്നാം സ്ഥാനവും മാസ്‌കും\nകെ.എം. ബഷീറിനെ എം ഡി എഫില് നിന്നും പുറത്താക്കി\nകോവിഡ്-19: ആശങ്കകള് വിട്ടൊഴിയാതെ കേരളം; ഇന്ന് നൂറിലധികം കേസുകള് റിപ്പോര്‍ട്ട് ചെയ്തു\nകോവിഡ്-19: ഏറ്റവും കൂടുതല് കേസുകള് റിപ്പോര്‍ട്ട് ചെയ്തത് ലോകാരോഗ്യ സംഘടന\nകോവിഡ്-19: ഇതുവരെ ലോകത്താകമാനം 4.68 ലക്ഷത്തിലധികം ആളുകള് മരിച്ചു\nമാതാവ് കുടുംബത്തിന്റെ വെളിച്ചവും പിതാവ് നെടും‌തൂണുമാണ്: ബിഷപ്പ് മാർ ഫിലക്സിനോസ്\nടെക്സസില് തൊഴില് രഹിത വേതനം ലഭിക്കുന്നവര്‍ക്ക് പുതിയ നിബന്ധനകള്\n‘സ്വതന്ത്ര ചിന്തകനായ യേശു’: ജയിംസ് കുരീക്കാട്ടില്\nഇന്ത്യന് ഓവര്‍സീസ് കോണ്‍ഗ്രസ് (കേരള) ഹൂസ്റ്റണ് ചാപ്റ്ററിനു ശക്തമായ നേതൃത്വ നിര\nലോക്ക്ഡൗണ് സമയത്ത് സുശാന്തിനോടൊപ്പമാണ് താമസിച്ചിരുന്നത്, വിഷാദ രോഗത്തിന് ചികിത്സയിലായിരുന്നുവെന്ന് കാമുകിയും നടിയുമായ റിയ ചക്രവര്‍ത്തി\nകോവിഡ്-19 പരിശോധന ‘മന്ദഗതിയിലാക്കാന്’ ട്രം‌പിന്റെ ആഹ്വാനം\nഇന്ത്യക്കാര്‍ക്കുള്ള പൗരത്വ നിയമത്തില് മാറ്റം വരുത്താന് നേപ്പാള് അംഗീകാരം നല്‍കി\nഡല്‍ഹിയിലെ രണ്ടായിരത്തിലധികം ആരോഗ്യ പ്രവര്‍ത്തകര്‍ക്ക് കോവിഡ്-19 പോസിറ്റീവ് ആണെന്ന് റിപ്പോര്‍ട്ട്\nഇന്തോ-ചൈന അതിര്‍ത്തി തര്‍ക്കത്തില് രാജ്യദ്രോഹ പരാമര്‍ശത്തിന് കോണ്‍ഗ്രസ് നേതാവിനെതിരെ കേസ്\nകോവിഡ്-19: ഇതുവരെ ലോകത്താകമാനം 4.64 ലക്ഷത്തിലധികം ആളുകള് മരിച്ചു\nഭരണഘടനാ ജനാധിപത്യത്തിന്‍റെ ഒരു പ്രധാന ഘടകമാണ് ബാലറ്റിന്‍റെ രഹസ്യ തത്വം: സുപ്രീം കോടതി\nകൊല്ലം പ്രവാസി അസോസിയേഷന് മൂന്നാം ഘട്ട സഹായ പ്രവര്‍ത്തനങ്ങള്‍ക്ക് തുടക്കം കുറിച്ചു\nഫ്രറ്റേണിറ്റി മൂവ്മെന്റ് പഠനോപകരണ വിതരണം നടത്തി\nഗാല്‍വന് താഴ്‌വരയില് ചൈന പടയൊരുക്കം തുടങ്ങി, സൈനിക സന്നാഹം വര്‍ദ്ധിപ്പിച്ച് ഇന്ത്യ\nപിയര്‍ലാന്റ് ശ്രീ മീനാക്ഷി ക്ഷേത്രം സൗജന്യ ഭക്ഷണ കിറ്റുകള് വിതരണം ചെയ്തു\nനിലത്ത് മൂത്രമൊഴിച്ചതിന് പിഞ്ചുകുഞ്ഞിനെ ക്രൂരമായി മര്‍ദ്ദിച്ച അമ്മയും രണ്ടാനച്ഛനും അറസ്റ്റില്\nസംസ്ഥാനത്ത് പന്ത്രണ്ട് ജില്ലകളില് ശക്തമായ കാറ്റും മഴയും ഉണ്ടാകാന് സാധ്യതയെന്ന് കാലാവസ്ഥാ നിരീക്ഷണ കേന്ദ്രം\n‘ഒറ്റ ഭൂമി ഒരു ആരോഗ്യം’ എന്ന മുദ്രാവാക്യമാണ് മഹാമാരി നേരിടാന് ലോകരാജ്യങ്ങള്‍ക്ക് വേണ്ടത്: പ്രധാനമന്ത്രി നരേന്ദ്ര മോദി\nന്യൂയോർക്ക് സിറ്റി കൗണ്‍സിലിലേക്ക് മത്സരിക്കുന്ന കോശി തോമസിന് പരോക്ഷ പിന്തുണയും ആശംസകളുമായി എതിർ സ്ഥാനാർത്ഥി സ്റ്റീവ് ബഹാർ\nകാനഡയിലെ വംശീയാക്രമണം അപലപനീയം: കെ എം സി സി – യു‌എസ്‌എ & കാനഡ\n‘പ്രയർ സോംഗ്’ ഹൃസ്വ ചിത്രം ശ്രദ്ധ നേടുന്നു\nആയിഷ സുൽത്താനക്കെതിരായ രാജ്യദ്രോഹക്കേസ് പിൻവലിക്കുക: വിമൻ ജസ്റ്റിസ് പ്രതിഷേധ ദിനം ശ്രദ്ധേയമായി\nകുറുപ്പിന്‍യ്യത്ത് ഗൗരി അമ്മ (90) നിര്യാതയായി\nജോര്‍ജ്ജ് ഫ്ലോയ്ഡ് കൊലപാതകം മൊബൈല് ഫോണില് ചിത്രീകരിച്ച കറുത്ത പെൺകുട്ടിക്ക് ഓണററി പുലിറ്റ്‌സർ അവാർഡ്\nകാപില്ലറി ലീക്ക് സിൻഡ്രോം; അസ്ട്രാസെനെക കോവിഡ്-19 വാക്സിന്റെ മറ്റൊരു പാര്‍ശ്വഫലം: ഇ എം എ\nയുഎസ്-റഷ്യ ബന്ധം വർഷങ്ങളായി ‘ഏറ്റവും താഴ്ന്ന നിലയിലേക്ക് വഷളായി’: പുടിൻ\nഎംആര്‍എന്‍എ വാക്‌സിന്: ഹൃദയസംബന്ധമായ പ്രശ്‌നങ്ങളുണ്ടാക്കുമെന്നതിന് തെളിവുകളുണ്ടെന്ന് സിഡിസി\nദേശീയ ഓണാഘോഷത്തില് വനിതാ നര്‍ത്തകികള്‍ക്ക് അവസരം\nപുലിറ്റ്‌സര് പുരസ്കാരം: ജോര്‍ജ് ഫ്‌ളോയ്ഡിന്റെ മരണം പകര്‍ത്തിയ ഫ്രേസിയറിന് പ്രത്യേക പരാമര്‍ശം\nജനലില് കൂടി താഴേയ്ക്ക് വീണ മൂന്നു വയസ്സുകാരനെ വളര്‍ത്തു നായ്ക്കള് കടിച്ചു കൊന്നു\nപ്രണയത്തിന്റെ പേരില് പെണ്‍കുട്ടിയെ പത്തു വര്‍ഷക്കാലം മുറിയില് പൂട്ടിയിട്ടു; വനിതാ കമ്മീഷന് ഇടപെടുന്നു\nന്യൂയോർക്ക് എൻ.യു.എം.സി ഡയറക്ടർ ബോർഡിലെ ആദ്യ മലയാളി അംഗമായി അജിത് എബ്രഹാം; നാസൗ കൗണ്ടി മലയാളികൾക്ക് ഇത് അഭിമാന നിമിഷം\nയുഎസ് ചരിത്രത്തിലെ ആദ്യത്തെ മുസ്ലീം അമേരിക്കൻ ഫെഡറൽ ജഡ്ജിയെ സെനറ്റ് സ്ഥിരീകരിച്ചു\nപ്രവാസികൾക്കായി പോളിംഗ് സ്റ്റേഷനുകൾ സ്ഥാപിക്കുന്നതിൽ കാനഡ ഇറാനുമായി സഹകരിക്കുന്നില്ല: തിരഞ്ഞെടുപ്പ് ഉദ്യോഗസ്ഥർ


തദ്ദേശ തെരഞ്ഞെടുപ്പ്; വിവാദങ്ങളെ മറികടക്കാൻ എല്.ഡി.എഫ്,\nതദ്ദേശ തെരഞ്ഞെടുപ്പ്; വിവാദങ്ങളെ മറികടക്കാൻ എല്.ഡി.എഫ്, അനുകൂല സാഹചര്യമെന്ന് യു.ഡി.എഫ്, പാർട്ടി പോരിൽ പകച്ച് ബി.ജെ.പി\nരാഷ്ട്രീയ വിവാദങ്ങൾക്കിടയിലേക്കാണ് തദ്ദേശ സ്വയംഭരണ തെരഞ്ഞെടുപ്പ് എത്തുന്നത്. വികസന നേട്ടം പറയുന്ന ഇടത് മുന്നണിക്ക് അവസാന നാളിലെ കേസും കൂട്ടവും വിശദീകരിക്കേണ്ടി വരും.\n06 Nov, 2020 at 01:14 PM\nരാഷ്ട്രീയ വിവാദങ്ങൾക്കിടയിലേക്കാണ് തദ്ദേശ സ്വയംഭരണ തെരഞ്ഞെടുപ്പ് എത്തുന്നത്. വികസന നേട്ടം പറയുന്ന ഇടത് മുന്നണിക്ക് അവസാന നാളിലെ കേസും കൂട്ടവും വിശദീകരിക്കേണ്ടി വരും. മുന്നണിയിൽ നിന്ന് ജോസ് പക്ഷം പടിയിറങ്ങിയത് മറികടക്കാൻ സർക്കാരിന് എതിരെയുള്ള ആയുധങ്ങൾക്ക് മൂർച്ഛ കൂട്ടിയാവും പ്രതിപക്ഷ നീക്കം.\nതുടർ ഭരണം ചർച്ചയാക്കി ആത്മവിശ്വാസത്തോടെ മുന്നേറുന്നതിനിടെയാണ് പിണറായിക്ക് മുന്നിലേക്ക് കേസുകളുടെ ഒഴുക്ക് വന്നത്. കേന്ദ്ര ഏജൻസികൾ കേരളത്തിൽ നിരന്നപ്പോൾ പ്രതിപക്ഷം കളമറിഞ്ഞ് കളിച്ചു. ഇനി ഈ സെമി ഫൈനലിൽ പൊരിഞ്ഞ പോരാട്ടത്തിനാവും ഇരു മുന്നണികളും ശ്രമിക്കുക. പരമ്പരാഗതമായി തദ്ദേശ തെരഞ്ഞെടുപ്പിൽ ഇടത് മുന്നണിക്കാണ് മുൻതൂക്കം . എന്നാൽ ഇക്കുറി കരുതലോടെയാണ് യു.ഡി.എഫ് നീക്കം. അതു കൊണ്ടാണ് വോട്ടർപട്ടികയിലെ അപരൻമാരെ കണ്ടെത്താൻ പോലും യു.ഡി എഫ് ഇത്തവണ വിയർപ്പ് ഒഴുക്കിയത്.


Parvathy Thiruvoth deletes her social media accounts? - Malayalam Filmibeat\n| Updated: Friday, November 23, 2018, 15:40 [IST]\nഏറ്റവും കൂടുതൽ സൈബർ ആക്രണം നേരിടേണ്ടി വന്ന നടിയാണ് പാർവതി തിരുവോത്ത്. സിനിമയിൽ കത്തി നിൽക്കുന്ന സമയത്തായിരുന്നു പാർവതിയ്ക്ക് നേരെയുളള സൈബർ ആക്രമണം നടന്നത്. ഇത് താരത്തിന്റെ കരിയറിനെ നന്നായി ബാധിക്കുകയും ചെയ്തിരുന്നു. 2006 ൽ ഔട്ട് ഓഫ് സിലബസ് എന്ന ചിത്രത്തിലൂടെയാണ് പാർവതി രംഗത്തെത്തിയത്. പിന്നീട് നോട്ട്ബുക്ക് എന്ന ചിത്രത്തിലൂടെയാണ് പാർവതി മലയാളികൾക്കിടയിൽ സുപരിചിതയായത്. പിന്നീട് മലയാളത്തിലും തമിഴിലും കന്നടയിലുമെല്ലാം താരം നിറ സാന്നിധ്യമാകുകയായിരുന്നു. പിന്നീട് 2014 ൽ അഞ്ജലി മേനോൻ സംവിധാനം ചെയ്ത ബെംഗ്ലൂർ ഡേയ്സ് പാർവതിയുടെ കരിയറിനു തന്നെ മികച്ച ഹിറ്റ് സമ്മാനിക്കുകയായിരുന്നു.\nബാംഗ്ലൂർ ഡേയ്സിനു ശേഷം മലയാളത്തിൽ നിന്ന് മികച്ച ചിത്രങ്ങളായിരുന്നു താരത്തെ തേടിയെത്തിയത്. സിനിമയിൽ ശോഭിച്ചു നിൽക്കുന്ന സമയത്തായിരുന്നു താരത്തിനെതിരെ വിവാദങ്ങൾ തലപൊക്കിയത്. ഇതിനു പിന്നാലെ താരത്തിനെതിരെ സൈബർ ആക്രമണങ്ങളുടെ കുത്തൊഴുക്കായിരുന്നു.\nസോഷ്യൽ മീഡിയയിൽ നിന്ന് ബ്രേക്ക്\nകഴിഞ്ഞ ഓഗസ്റ്റ് മാസത്തിന്റെ തുടക്കത്തില് നിന്നു തന്നെ സോഷ്യൽ മീഡിയയിൽ നിന്ന് ബ്രേക്ക് എടുക്കുന്നതിനെ കുറിച്ച് പാർവതി സൂചിപ്പിച്ചിരുന്നു. ഇൻസ്റ്റഗ്രാമിലൂടെയാണ് അത് പ്രേക്ഷകരുമായി പങ്കുവെച്ചത്. ടെക്ക് ബ്രേക്ക് എന്നാണ് പാർവതി അന്ന് പറഞ്ഞിരുന്നത്. എന്നാൽ അതിനു ശേഷവും താരം സോഷ്യൽ മീഡിയയിൽ സജീവമായിരുന്നു.\nഈ നിരന്തരം സ്നേഹത്തിനു പിന്തുണയ്ക്കും നന്ദിയുണ്ടെന്നും ഡിഎം വഴി സന്ദേശമയക്കുന്നവരുടെ സപ്പോർട്ട് എത്ര വിലപ്പെട്ടതാണെന്ന് തനിയ്ക്ക് പറഞ്ഞറിയ്ക്കാൻ സാധിക്കില്ല. വളരെ അത്യാവശ്യം എന്ന് കരുതുന്ന ഒരു ടെക്ക് ബ്രേക്ക് എടുക്കാൻ പോകുകയാണ്. സ്നേഹം പങ്കുവെയ്ക്കാൻ മടങ്ങാതെ തിരിച്ചെത്തുമെന്നും പാർവതി പറഞ്ഞിരുന്നു.\nപ്രളയത്തിൽ സോഷ്യൽ മീഡിയയിൽ സജീവം\nഎന്നാൽ താരം സോഷ്യൽ മീഡിയയിൽ നിന്ന് ബ്രേക്ക് എടുക്കാൻ തീരുമാനിച്ച സമയത്തായിരുന്നു കേരളത്തെ ഒന്നടങ്കം വിഴുങ്ങി കൊണ്ട് പ്രളയം എത്തിയത്. ജനങ്ങൾക്ക് കൈതാങ്ങായി പാർവതി കൂടെ തന്നെയുണ്ടായിരുന്നു. സോഷ്യൽ മീഡിയയിലൂടെ ദുരിതാശ്വാസം പ്രവർത്തനങ്ങളൾക്ക് സജീവമാകുകയായിരുന്നു. എന്നാൽ ഇപ്പോൾ കേരളം പ്രളയത്തിൽ നിന്ന് കരകയറി കൊണ്ടിരിക്കുകയാണ്. കാര്യങ്ങൾ സാധാരണ സ്ഥിതിയിലേയ്ക്ക് നീങ്ങുകയാണ്. ഈ അവസരത്തിലാണ് താരത്തിനെ സോഷ്യൽ മീഡിയയിൽ നിന്ന് കാണാതായിരിക്കുന്നത്\nപാർവതിയുടെ സോഷ്യൽ മീഡിയ അക്കൗണ്ടുകൾ അപ്രത്യക്ഷമായിരിക്കുകയാണ്. ഇൻസ്റ്റഗ്രാം, ട്വിറ്റർ, ഫേസ്ബുക്ക്, എന്നിങ്ങനെ സോഷ്യൽ മീഡിയ പ്ലാറ്റ്ഫോമിലൊന്നു നടിയുടെ ഔദ്യോഗിക പ്രൊഫൈലുകളില്ല. അക്കൗണ്ടുകൾ ഡിലീറ്റ് ചെയ്തതാണോ വേറെ എന്തെങ്കിലും കാരണമാണോ എന്നുമുള്ള കൃത്യമായ വിവരം ലഭിച്ചിട്ടില്ല.\nRead more about: parvathy my story social media പാര്‍വ്വതി മൈ സ്‌റ്റോറി ഫേസ്ബുക്ക് actress നടി\nParvathy Thiruvoth deletes her social media accounts?


അടിവസ്ത്രമഴിച്ച് പരിശോധന: രക്ഷിതാക്കള് കോടതിയിലേക്ക് - MALABAR FLASH അടിവസ്ത്രമഴിച്ച് പരിശോധന: രക്ഷിതാക്കള് കോടതിയിലേക്ക് - MALABAR FLASH\nHome > കേരള വാര്‍ത്ത > അടിവസ്ത്രമഴിച്ച് പരിശോധന: രക്ഷിതാക്കള് കോടതിയിലേക്ക്\nഅടിവസ്ത്രമഴിച്ച് പരിശോധന: രക്ഷിതാക്കള് കോടതിയിലേക്ക്\nകണ്ണൂര്: അഖിലേന്ത്യാ എന്‍ട്രന്‍സ് പരീക്ഷയെഴുതാന് എത്തിയ വിദ്യാര്‍ത്ഥികളുടെ വസ്ത്രം അഴിപ്പിച്ചു പരിശോധന നടത്തിയ സംഭവത്തില് വ്യാപക പ്രതിഷേധം.[www.malabarflash.com ]\nസംസ്ഥാന മനുഷ്യാവകാശ കമ്മീഷന്റെ ഇടപെടലും. സംഭവം ഗുരുതരമാണെന്നും ഉന്നതതല അന്വേഷണം വേണമെന്നും മനുഷ്യാവകാശ കമ്മീഷന് കമ്മീഷന് വ്യക്തമാക്കിയപ്പോള് പ്രശ്‌നത്തില് കോടതിയെ സമീപിക്കാനാണ് ചില രക്ഷിതാക്കളുടെ തീരുമാനം.\nപ്രശ്‌നത്തില് ഇടപെടണമെന്ന് അറിയിച്ച് സംസ്ഥാന മനുഷ്യാവകാശ കമ്മീഷന്‍ദേശീയ മനുഷ്യാവകാശ കമ്മീഷന് കത്തയച്ചു. സി.ബി.എസ്.ഇയുടെ പ്രാദേശിക ഡയറക്ടറില് നിന്ന് വിശദീകരണവും തേടി. ജില്ലാ പൊലീസ് മേധാവിയോട് മൂന്നാഴ്ചയ്ക്കകം റിപ്പോര്‍ട്ട് നല്‍കാനും കമ്മീഷന് ആവശ്യപ്പെട്ടു.\nഞായറാഴ്ച നടന്ന നീറ്റ് പരീക്ഷയുടെ പേരില് കണ്ണൂരില് വിദ്യാര്‍ത്ഥികളുടെ അടിവസ്ത്രം അഴിപ്പിച്ച സംഭവത്തില് വ്യാപക പ്രതിഷേധം ഉയരുന്നുണ്ട്. കുഞ്ഞിമംഗലം ടി.ഐ.എസ്.കെ ഇംഗ്ലീഷ് സ്‌കൂളിലും കണ്ണൂര് സെന്‍ട്രല് ആര്‍മി സ്‌കൂളിലും പരീക്ഷ എഴുതിയ വിദ്യാര്‍ത്ഥികളുടെ അടിവസ്ത്രം അഴിച്ചുമാറ്റിയതായാണ് പരാതിയുയര്‍ന്നത്.\nഡ്രസ് കോഡിന്റെ പേരില് പലയിടത്തും കടുത്ത പീഡനം വിദ്യാര്‍ത്ഥികള്‍ക്ക് നേരിടേണ്ടി വന്നിരുന്നു. കുഞ്ഞിമംഗലം സ്‌കൂളില് പരീക്ഷയെഴുതാന് എത്തിയ വിദ്യാര്‍ത്ഥിനിയുടെ അടിവസ്ത്രത്തിലെ ഹൂക്ക് കാരണം ഡിറ്റക്റ്റര് പരിശോധനയില് ശബ്്ദം മുഴങ്ങിയപ്പോള് അഴിച്ചുമാറ്റാന് നിര്‍ബന്ധിക്കുകയായിരുന്നു.\nഅഴിച്ചുമാറ്റാന് പ്രയാസമാണെന്നും ഇതു ഡ്രസ് കോഡ് പരിധിയില് വരില്ലെന്നും പറഞ്ഞെങ്കിലും പരീക്ഷ എഴുതാന് അനുവദിക്കില്ലെന്ന് അറിയിക്കുകയായിരുന്നു. ഒടുവില് സമീപത്തെ വനിതാ പോലീസ് പവലിയനില് നിന്നു വസ്ത്രം അഴിച്ചുമാറ്റുകയായിരുന്നു.\nകണ്ണൂര് കണ്‍ടോണ്‍മെന്റ് ഏരിയയിലെ ആര്‍മി സ്‌കൂളിലും കടുത്ത പരിശോധനയായിരുന്നു. ഇവിടെ പട്ടാള ചിട്ടയിലുള്ള പരിശോധനയായതിനാല് വിദ്യാര്‍ത്ഥികള് വലഞ്ഞു. നൂറോളം വിദ്യാര്‍ത്ഥിനികളുടെ വസ്ത്രത്തിന്റെ കൈ മുറിച്ചു കളഞ്ഞു. തട്ടം ധരിച്ചു പരീക്ഷ എഴുതാന് എത്തിയ വിദ്യാര്‍ത്ഥിനിയെ ഹാളിലേക്ക് കടത്തിവിടാത്തതിനെ ചൊല്ലിയും വാക്കുതര്‍ക്കമുണ്ടായിട്ടുണ്ട്.\nനീറ്റ് പരീക്ഷ എഴുതാനെത്തിയ വിദ്യാര്‍ഥികളുടെ അടിവസ്ത്രം വരെ അഴിച്ച് പരിശോധന നടത്തിയ സംഭവത്തില് ഉന്നതതല അന്വേഷണം നടത്തി ശക്തമായ നടപടി സ്വീകരിക്കണമെന്ന് കേരള മഹിളാസംഘം സംസ്ഥാന പ്രസിഡന്റ് കമലാസദാനന്ദനും സെക്രട്ടറി അഡ്വ. പി വസന്തവും കേന്ദ്രസംസ്ഥാന സര്‍ക്കാരുകളോട് അവശ്യപ്പെട്ടു.\nപരീക്ഷ നിബന്ധനകളുടെ പേരില് സ്ത്രീകളെ അവഹേളിച്ച ഉദ്യോഗസ്ഥരുടെ നടപടി കേരളത്തിന് അപമാനമാണ്. കടുത്ത മനുഷ്യാവകാശ ലംഘനമാണ് സംഭവിച്ചതെന്നും അടുത്ത വര്‍ഷം മുതല് ഇത്തരം സംഭവങ്ങള് ഉണ്ടാകാതിരിക്കാന് അധികൃതരുടെ ഭാഗത്തു നിന്നും കര്‍ശന നടപടിയുണ്ടാകണമെന്നും മഹിളാസംഘം ആവശ്യപ്പെട്ടു.\nദേഹപരിശോധനയുടെ മറവില് നീറ്റ് പരീക്ഷ എഴുതിയ കുട്ടികളോട് ചെയ്ത ക്രൂരതകളെ സംബന്ധിച്ച് സി.ബി.എസ്.ഇ അന്വേഷണം നടത്തണമെന്ന് കേരള സി.ബി.എസ്.ഇ മാനേജ്‌മെന്റ് അസോസിയേഷന് ആവശ്യപ്പെട്ടു.\nPosted by editordesk Malabarflash at 4:55:00 AM\nItem Reviewed: അടിവസ്ത്രമഴിച്ച് പരിശോധന: രക്ഷിതാക്കള് കോടതിയിലേക്ക് Rating:5Reviewed By: editordesk Malabarflash


70 വയസ്സുകാരി സ്കൂളിൽ | Old Age| School | Learning | Manorama News\n70 വയസ്സുകാരി സ്കൂളിൽ; സ്കൂൾ അടച്ചുപൂട്ടാതിരിക്കാൻ പ്രിൻസിപ്പൽ ചെയ്തത്\nമനോരമ ലേഖകൻ May 02, 2019 11:31 AM IST\nമക്കളുടെ സ്കൂൾബാഗും ചുമലിലേന്തി സ്കൂൾ ബസ് കാത്തു നിൽക്കുന്ന മുത്തച്ഛന്മാരും മുത്തശ്ശിമാരും നമ്മുടെ നാട്ടിലെ പതിവ് കാഴ്ചയാണ്. എന്നാൽ ദക്ഷിണ കൊറിയയിൽ മഞ്ഞച്ചായമടിച്ച ബസുകളില് തങ്ങളുടെ പേരക്കുട്ടികള്‍ക്കൊപ്പം സ്കൂള് ബാഗും തൂക്കി സഞ്ചരിക്കുന്ന വയോധികരുണ്ട്. കൊച്ചുമക്കളെ സ്കൂളിലാക്കാനല്ല അവർ പോകുന്നതെന്ന് മാത്രം. കൊച്ചുമക്കൾക്കൊപ്പം പഠിക്കാനാണ് അവർ സ്കൂളിലേക്ക് പോകുന്നത്. അവരിലൊരാളാണ് ഹ്വാങ് വോള് ജെം എന്ന സ്ത്രീ. എഴുപതുവയസ്സുകാരി.\nഹ്വാങ്ങിന് എഴുതാനും വായിക്കാനും അറിയില്ല. കുട്ടിക്കാലത്ത് സ്കൂളില്‍പ്പോകാന് സാധിച്ചിരുന്നില്ല. സമപ്രായക്കാര് സ്കൂളില്‍പ്പോകുമ്പോള് വീടിനടുത്തുള്ള മരത്തിനുപിന്നില്‍നിന്ന് കരയുന്ന സ്വന്തം രൂപം ഇപ്പോഴും അവരുടെ ഓര്‍മയിലുണ്ട്. കാലം മുന്നോട്ടുപോയി. ഹ്വാങ് വിവാഹിതയായി. ആറുകുട്ടികളുടെ അമ്മയായി. സ്വന്തം മക്കള്‍ക്ക് ഒരു ഒരെഴുത്ത് എഴുതാന് കഴിയുക എന്നതും അവരുടെ മോഹമായിരുന്നു. സാധിച്ചില്ല. അതൊരു ദുഃഖമായി മനസ്സില് അവശേഷിക്കുകയും ചെയ്തു. ഇപ്പോള് കുട്ടിക്കാല മോഹം പൂവണഞ്ഞിരിക്കുകയാണ് ഹ്വാങ്ങിന്.\nഹ്വാങ്ങ് മാത്രമല്ല 56 നും 80 നും ഇടയില് പ്രായമുള്ള മറ്റ് ഏഴുപേരും കൂടെയുണ്ട്. എല്ലാവരും നിരക്ഷരര്. അക്ഷരം പഠിക്കാന് കഴിയാത്തതിന്റെ സങ്കടവുമായി ജീവിച്ചവര്. അവരൊക്കെ ഇപ്പോള് തങ്ങളുടെ പേരക്കുട്ടികളുമായി ബസില് സ്കൂളിലേക്കു പോകുന്നു. അച്ചടക്കത്തോടെ പഠിക്കുന്നു. കളിചിരികളില് ഏര്‍പ്പെടുന്നു. ഓരോ ക്ലാസ്സിലും ഉയര്‍ന്ന മാര്‍ക്ക് വാങ്ങാന് പ്രയത്നിക്കുന്നു.\nഒരു സ്കൂള് ബാഗുമായി ഒരിക്കലെങ്കിലും നടക്കുക എന്നതായിരുന്നു എന്റെ മോഹം-ഹ്വാങ്ങിന്റെ വാക്കുകളില് വേദനയുണ്ട്. വൈകിയെങ്കിലും മോഹസാക്ഷാത്കരം സംഭവിച്ചതിന്റെ ആഹ്ലാദവും. ദക്ഷിണ കൊറിയയിലെ വയോധികരെ സ്കൂൾ മുറ്റത്തെത്തിച്ചത് ഒരു പ്രിൻസിപ്പലിന്റെ ബുദ്ധിയാണ്. സ്കൂള് അടച്ചുപൂട്ടാതിരിക്കാൻ അദ്ദേഹത്തിന്റെ മനസ്സിൽ തെളിഞ്ഞ പോംവഴിയാണ് വയോജന വിദ്യാഭ്യാസം. ആ കഥയിങ്ങനെ :-\nദക്ഷിണകൊറിയയിലെ ഒരു ഗ്രാമം. സ്കൂള് പ്രിന്‍സിപ്പല് അന്വേഷണത്തിലാണ്. സ്കൂളില് ചേര്‍ക്കാന് കുട്ടികള്‍ക്കുവേണ്ടിയുള്ള അന്വേഷണത്തില്. 96 വര്‍ഷത്തെ പഴക്കവും പാരമ്പര്യവുമുള്ള സ്കൂളിന്റെ പ്രിന്‍സിപ്പിലാണദ്ദേഹം. അതൊന്നും പറഞ്ഞിട്ടു കാര്യമില്ല. പല ക്ലാസുകളിലും ഒരു കുട്ടി പോലുമില്ല. കേരളത്തില് സര്‍ക്കാര്-സ്വകാര്യ സ്കൂളുകള് കുട്ടികളെ മല്‍സരിച്ചു പിടിച്ച് തങ്ങളുടെ സ്കൂളുകളിലാക്കുമ്പോള് ചില സ്കൂളുകളില് കുട്ടികള് കുറയുന്ന അവസ്ഥയല്ല ദക്ഷിണകൊറിയയിലേത്. അവിടെ ഒരു സ്കൂളിലും കുട്ടികളില്ല.\nജനനനിരക്കിലെ കുറവാണ് കാരണം. ഇക്കഴിഞ്ഞ വര്‍ഷങ്ങളില് ഒരു യുവതിക്ക് ഒരു കുട്ടി എന്ന നിലയിലായിരുന്നു ജനനനിരക്ക്. ഗ്രാമങ്ങളില്‍നിന്നു നഗരങ്ങളിലേക്കുള്ള കുടിയേറ്റവും വെല്ലുവിളിയാണ്. ഇതേത്തുടര്‍ന്ന് പല സ്കൂളുകളിലും ഒരു കുട്ടിപോലുമില്ല. ഗ്രാമത്തിലൂടെ അല‍ഞ്ഞുനടന്ന പ്രിന്‍സിപ്പല് വേദനയോടെ മനസ്സിലാക്കി-ഒരു കുട്ടിയെയും കണി കാണാന്‍പോലുമില്ല. സ്കൂള് അടച്ചുപൂട്ടേണ്ടിവരും. ആ നിരാശയില്‍നിന്ന് പുതിയൊരു ആശയം അദ്ദേഹത്തിന്റെ മനസ്സില് ഉദിച്ചു; കുട്ടികളില്ലെങ്കില് എന്തുകൊണ്ട് മുതിര്‍ന്നവരെ സ്കൂളില് ചേര്‍ത്തുകൂടാ.\nഎഴുത്തും വായനയും അറിവില്ലാത്ത നൂറുകണക്കിനുപേര് ഗ്രാമങ്ങളിലുണ്ട്. അറുപതും എഴുപതും ഒക്കെ കടന്നവര്. അവരെ സ്കൂളിലേക്കു നയിച്ചാല് അടച്ചുപൂട്ടല് ഭീഷണി ഒഴിവാക്കാം. ആശയം അദ്ദേഹം നടപ്പിലാക്കുകതന്നെ ചെയ്തു.


മോട്ടോര്‍സൈക്കിള് തീവച്ച് നശിപ്പിച്ചു; യുവാവ് അറസ്റ്റില് – Media Mangalam\nകഴിഞ്ഞ 15 ന് വെളുപ്പിന് രണ്ട് മണിക്ക് വീട്ട് പുരയിടത്തിലെ ഷെഡില് വച്ചിരുന്ന മോട്ടോര് സൈക്കിള് തീവച്ച് നശിപ്പിക്കുകയായിരുന്നു. സംഭവത്തില് ഒരു ലക്ഷം രൂപയുടെ നഷ്ടം ഉണ്ടായിട്ടുണ്ട്. ഇയാള് ഗൃഹനാഥനായ സന്തോഷിന്‍റെ മകനുമായി മുന്‍പ് സംസാരിച്ച് പിണങ്ങിയതിന്‍റെ വിരോധത്തിലാണ് മോട്ടോര് സൈക്കിളും ഷെഡും തീവച്ച് നശിപ്പിച്ചത്. സന്തോഷ് നല്‍കിയ പരാതിയില് പോലീസ് നടത്തിയ ശാസ്ത്രീയമായ അന്വേഷണത്തിലാണ് പ്രതിയെ തിരിച്ചറിഞ്ഞത്.\nപോലീസ് തിരിച്ചറിഞ്ഞുവെന്ന് മനസിലാക്കിയ ഇയാള് ഒളിവില് പോകുകയായിരുന്നു. തുടര്‍ന്ന് ഇയാളെ പാരിപ്പളളിയില് വച്ച് പിടികൂടുകയായിരുന്നു. പാരിപ്പളളി ഇന്‍സ്പെക്ടര് എ.അല്‍ജബര്, എസ്സ്.ഐ മാരായ അനൂപ് സി നായര്, പ്രദീപ്, എ.എസ്.ഐ മാരായ അഖിലേഷ്, നന്ദന്, സി.പി.ഓ സുരേഷ് എന്നിവരുള്‍പ്പെട്ട സംഘമാണ് ഇയാളെ പിടികൂടിയത്. ഇയാളെ റിമാന്‍റ് ചെയ്തു.\narrest fire MOTOR CYCLE raju


Gagulthayile kozhiporu first look poster - Malayalam Filmibeat\n| Updated: Friday, June 14, 2019, 18:30 [IST]\nപേരിലെ വ്യത്യസ്തത കൊണ്ട് ശ്രദ്ധേയമായ ഗാഗുല്‍ത്തായിലെ കോഴിപ്പോര് ചിത്രത്തിന്റെ ഫസ്റ്റ്‌ലുക്ക് പോസ്റ്റര് പുറത്തിറങ്ങി. നടന് അജു വര്‍ഗ്ഗീസാണ് ഫേസ്ബുക്ക് പേജിലൂടെ സിനിമയുടെ പോസ്‌ററര് പുറത്തുവിട്ടിരിക്കുന്നത്. പിതാവിനും പുത്രനും പരിശുദ്ധാത്മാവിനും ഇതില് പങ്കില്ല എന്ന ടാഗ് ലൈനോടു കൂടിയാണ് സിനിമ വരുന്നത്. നവാഗതരായ ജിബിറ്റ്,ജിനോയ് തുടങ്ങിയവരാണ് ചിത്രം സംവിധാനം ചെയ്യുന്നത്.\nസംസ്ഥാന അവാര്‍ഡ് ജേതാക്കളായ ഇന്ദ്രന്‍സും, പൗളി വില്‍സണും ജോഡികളായി എത്തുന്നു എന്ന പ്രത്യേകതയും സിനിമയ്ക്കുണ്ട്. ആമി, ലില്ലി എന്നീ ചിത്രങ്ങളില് ശ്രദ്ധേയ പ്രകടനം കാഴ്ചവെച്ച നവജിത്ത് നാരായണനാണ് നായക കഥാപത്രത്തെ അവതരിപ്പിക്കുന്നത്. വീണ നന്ദകുമാറാണ് നായിക.\nജോളി ചിറയത്ത്, സോഹന് സീനുലാല്, അഞ്ജലി നായര്, വീണ നന്ദകുമാര്, ഷൈനി സാറാ, അസീസ്, പ്രവീണ് കമ്മട്ടിപ്പാടം, രശ്മി കോമഡി സ്റ്റാര്, ഗീതി, മേരി എരമല്ലൂര്, നന്ദിനി ശ്രീ തുടങ്ങിയ താരങ്ങള്‍ക്കൊപ്പം ജിനോയ് ജനാര്‍ദ്ദനന്,ശങ്കര് ഇന്ദുചൂഡന്, ജിബിറ്റ്, സരിന്, വത്സല നാരായണന്, സമീക്ഷ നായര് തുടങ്ങിയ പുതുമുഖങ്ങളും സിനിമയില് അഭിനയിച്ചിരിക്കുന്നു. ജെ പിക് മൂവീസിന്റെ ബാനറില് വി.ജി. ജയകുമാറാണ് നിര്‍മ്മാണം.\nജിനോയ് ജനാര്‍ദ്ദനന് തിരക്കഥയെഴുതിയിരിക്കുന്ന ചിത്രത്തിന്റെ ഛായാഗ്രഹണം രാഗേഷ് നാരായണന്, ഗാനരചന വിനായക് ശശികുമാര്, സംഗീതവും പശ്ചാത്തല സംഗീതവും ബിജിബാലും നിര്‍വ്വഹിക്കുന്നു. കലാസംവിധായകന് മനുജഗദ്, എഡിറ്റര് അപ്പു ഭട്ടതിരി, വസ്ത്രാലങ്കാരം അരുണ് രവീന്ദ്രന്, സൗണ്ട് ഡിസൈന് ഷെഫിന് മായന്, പ്രൊഡക്ഷന് കണ്‍ട്രോളര് എല്‍ദോ സെല്‍വരാജ്, പി ആര് ഓ എ.എസ്.ദിനേശ്, പോസ്റ്റര് ഡിസൈന് ഷിബിന് സി ബാബു.\nRead more about: aju varghese സിനിമ മലയാളം\nGagulthayile kozhiporu first look poster


Garden | പൂക്കളെയും പൂന്തോട്ടങ്ങളെയും ഇഷ്ടപ്പെടുന്നവർ ലണ്ടനിലേക്ക് പോന്നോളൂ; വസന്തകാലത്ത് അണിഞൊരുങ്ങി നിങ്ങളെ വരവേൽക്കാൻ ക്യൂ ബൊട്ടാണിക് ഗാർഡൻ തയ്യാറെടുക്കുന്നു - MarunadanMalayalee.com\nOctober 14, 202004:07 PM IST Permalink\nലണ്ടൻ: മാർച്ച് മാസത്തോടെ പൂക്കളുടെ പറുദീസ ഒരുക്കാൻ തയ്യാറെടുപ്പുകൾ ആരംഭിച്ച് ലോക പ്രസിദ്ധമായ ലണ്ടനിലെ ക്യൂ ബൊട്ടാണിക് ഗാർഡൻ. ഏതാണ്ട് ഒക്ടോബർ വരെ നിറങ്ങളുടെ ഈ വർണ്ണ വിസ്മയം തുടരും. ഓരോ ആഴ്ചയും നിറങ്ങൾ മാറി മാറി വരുന്നു. പൂക്കളെയും പൂന്തോട്ടങ്ങളെയും ഇഷ്ടപ്പെടുന്നവർ ലണ്ടനിലെത്തിയാൽ കാണേണ്ട ഒരു പ്രധാന സ്ഥലമാണ് ലണ്ടനിലെ ക്യൂ ബൊട്ടാണിക് ഗാർഡൻ.\nപൂക്കളുടെ അപൂർവ ഭംഗിയും, നിറവും, സൗരഭ്യവും മാത്രമല്ല ഇവിടുത്തെ സവിശേഷത. ഏതാണ്ട് അര ലക്ഷം ചെടികളാണ് ക്യൂ ബൊട്ടാണിക് ഗാർഡൻസിലുള്ളത്. കാരണം ചെടികളില്ലെങ്കിൽ ജീവജാലങ്ങളൊന്നും ഈ ഭൂമിയിൽ ഉണ്ടാവില്ല. പ്രകൃതിയെ ശരിക്കും അറിയാത്തിടത്തോളം നമുക്കതിനെ സംരക്ഷിക്കാനാവില്ല. പ്രകൃതിയെ അറിയാനുള്ള ഒരിടമാണ് ലണ്ടനിലെ ക്യൂ ബൊട്ടാണിക് ഗാർഡൻ.\nഇപ്പോൾ അറിയപ്പെടുന്ന ചെടികളുടെ തൊണ്ണൂറു ശതമാനവും ഒരു വിധത്തിൽ അല്ലെങ്കിൽ മറ്റൊരു വിധത്തിൽ ഇവിടെ സൂക്ഷിക്കുന്നു.\nലണ്ടനിലെ കെ ടി തോമസ് നിര്യാതനായി; വിട വാങ്ങിയത് യുകെ മലയാളി പെന്തക്കോസ്ത് സമൂഹത്തിലെ ആദ്യകാല വിശ്വാസി


Fr. Paul Thelakkadu | നീതിയുടെ മരണമണി: പണത്തിന്റെ കെണിയില് വീണവര് ലൈംഗിക വൈകൃതങ്ങളില് നിന്നു പുറത്തു കടക്കില്ല- ഫാ. ഡോ. പോള് തേലക്കാട്ട് | Mangalam\nSunday, August 25, 2019 Last Updated 39 Min 22 Sec ago English Edition\nSunday 05 Aug 2018 01.58 AM\nആദരണീയതയുടെ മഹത്തായ പാരമ്പര്യപൈതൃകം പേറുന്ന ക്രൈസ്‌തവസഭകളില് ആശങ്കാജനകമായ പ്രവണതകളെക്കുറിച്ചു സുപ്രീംകോടതി ഓഗസ്‌റ്റ് ഒന്നിനു ഞെട്ടല് പ്രകടിപ്പിച്ചു. സഭകളില് അടുത്തകാലങ്ങളില് പൊട്ടിത്തെറിച്ച അപവാദകഥകള് സൂചിപ്പിച്ചാണു പരാമര്‍ശം.\nമണി മുഴങ്ങുന്നത് ആര്‍ക്കുവേണ്ടി? എന്ന പേരില് ഹൊസെ സരമാഗു എഴുതിയ ചെറുകഥ 400 വര്‍ഷങ്ങള്‍ക്കുമുമ്പു ഫ്‌ളോറന്‍സിലെ ഒരു ഗ്രാമത്തില് നടന്നതായി പറയുന്ന കാര്യങ്ങളാണ്.\nഅവിടെ പള്ളിമണി മുഴങ്ങിക്കൊണ്ടിരുന്നു. ഗ്രാമീണര് ചോദിച്ചു: ആരാ മരിച്ചത്? അവരുടെ അറിവില് ആരും മരിച്ചിട്ടില്ല. അതുകൊണ്ടു കാര്യമറിയാന് ആളുകള് പള്ളിയിലേക്കു ചെന്നു. പതിവിനു വിപരീതമായി ഒരാള് മണിമാളികയില്‍നിന്ന് ഇറങ്ങിവരുന്നു. അവര് ചോദിച്ചു: താനെന്താ പള്ളിമണി അടിച്ചേ, ആരാ മരിച്ചത്? അയാള് പറഞ്ഞു: ഞാനാണു മണി അടിച്ചത്. നിങ്ങളറിഞ്ഞില്ലേ, നീതി മരിച്ചുപോയി. അയാള് നീതി മരിച്ച തന്റെ ജീവിതാനുഭവം വര്‍ണിക്കാന് തുടങ്ങി. ആളുകള് സാവധാനം തിരിച്ചു നടന്നു.\nകമ്യൂണിസ്‌റ്റുകാരനായ സരമാഗു ഈ കഥയിലൂടെ പള്ളിമണിയുടെ മരണത്തെത്തന്നെയാണു സൂചിപ്പിക്കുന്നത്. നീതിയുടെ മണിനാദം നിശ്‌ചലമാകുന്ന പ്രതിസന്ധി ഗ്രാം ഗ്രീന് എന്ന കത്തോലിക്കാ നോവലിസ്‌റ്റ് 1982-ല് എഴുതിയ കത്തോലിക്കാ വൈദികന്റെ കഥയാണ് - മോണ്. ക്വിക്ക്‌സോട്ട്. സെര്‍വാന്റസിന്റെ ക്വിക്ക്‌സോട്ടിന്റെ രണ്ടാമൂഴം. അതില് മോണ്‍സിഞ്ഞോര് തന്റെ കൂട്ടുകാരനായ കമ്യൂണിസ്‌റ്റുകാരന്, പഴയ മേയറുമായി ഒന്നിച്ചിരുന്ന് ആഹാരം കഴിക്കുകയാണ്. അവരുടെ പശ്‌ചാത്തലത്തില് അരിവാളും ചുറ്റികയും വച്ചിരിക്കുന്നു. ആഹാരം കഴിക്കാനാണെങ്കിലും വൈദികന് അതിന്റെ കീഴില് ഇരിക്കുന്നതിലുള്ള പ്രതിഷേധമറിയിച്ചപ്പോള് മേയര് തിരുത്തിക്കൊണ്ടും സഭയും പാര്‍ട്ടിയും തമ്മിലുള്ള വലിയ ബന്ധത്തെ സൂചിപ്പിച്ചുകൊണ്ടും പറഞ്ഞു: രണ്ടും അനീതിക്കെതിരായ പ്രതിഷേധവഴികള്. മോണ്‍സിഞ്ഞോര് പറഞ്ഞു: എന്നാല് അവയുടെ ഫലത്തില് രണ്ടും തമ്മില് വലിയ അന്തരമുണ്ട്. ഒന്ന് ഭീകരാധിപത്യം സൃഷ്‌ടിച്ചപ്പോള് മറ്റേതു പരോപകാരമാണ് സൃഷ്‌ടിച്ചത്.\nപണത്തിന്റെ കടന്നുകയറ്റം സഭകളെ ആത്മീയമായി തകര്‍ക്കുകയാണ്. സ്വകാര്യസ്വത്ത് നിഷേധമായി കമ്യൂണിസത്തെ നിര്‍വചിച്ച മാര്‍ക്‌സിനെ വളരെ സ്വാധീനിച്ച ഹെഗേലിയന് ചിന്തകനാണു മോസസ് ഹെസ്. അദ്ദേഹത്തില്‍നിന്നു ധാരാളം മാര്‍ക്‌സ് സ്വീകരിച്ചിട്ടുണ്ട്. അദ്ദേഹത്തിന്റെ പ്രസ്‌താവനയാണു താത്ത്വികലോകത്തില് ദൈവം എന്താണോ അതാണു പ്രായോഗിക മണ്‌ഡലത്തില് പണം. ദൈവമായി പീഠത്തില് പ്രതിഷ്‌ഠിച്ച പണത്തെക്കുറിച്ചു മാര്‍ക്‌സിന്റെ വിലപ്പെട്ട പഠനങ്ങളും നിരീക്ഷണങ്ങളുമുണ്ട്. പണത്തെ ദൈവമാക്കിയവരുടെ തലത്തില് ഉണ്ടാകുന്ന അധികാരത്തിന്റെ ലഹരിയാണു വലിയ ഉതപ്പുകളായി സമൂഹത്തില് പൊട്ടിത്തെറിക്കുന്നത്. 2013 സെപ്‌റ്റംബര് 22-നു ഫ്രാന്‍സിസ് മാര്‍പാപ്പ പറഞ്ഞു: ലോകം ഒരു വിഗ്രഹാരാധനയിലാണ്. പണമെന്ന ദൈവത്തിന്റെ ആരാധന. അദ്ദേഹം തുടര്‍ന്നു: ഇത് ഇറ്റലിയുടെയോ യൂറോപ്പിന്റെയോ മാത്രം പ്രശ്‌നമല്ല. ഇതു ലോകത്തിന്റെ ഒരു തീരുമാനത്തിന്റെ പ്രതിസന്ധിയാണ്; സാമ്പത്തിക വ്യവസ്‌ഥിതിയുടെ കേന്ദ്രം ഒരു വിഗ്രഹമാണ്, ദൈവമെന്നു വിളിക്കുന്ന പണം. പണാധിപത്യം ചൂഷണാധിപത്യമാണ്. പണത്തെ ദൈവമാക്കുന്ന പൈശാചിക വസന്തയില്‍പ്പെട്ടവര്‍ക്കു ബാക്കിയെല്ലാം ഇരകളാണ്, തല്ലിക്കൊല്ലാനും വ്യഭിചരിക്കാനും. പണത്തിന്റെ കെണിയില് വീണവര് ലൈംഗിക വൈകൃതങ്ങളില് നിന്നു പുറത്തു കടക്കില്ല.\nഅടിയന്തരാവസ്‌ഥ മുതല് കശ്‌മീര് ദൗത്യം വരെ...


ഇനിയൊരറിയിപ്പുണ്ടാകുന്നത് വരെ അടിയന്തര സ്വഭാവമില്ലാത്ത ശസ്ത്രക്രിയകള് നടത്തരുതെന്ന് കുവൈത്ത് ആരോഗ്യമന്ത്രാലയം - :: Garshom :: ‹ :: Garshom ::\nഇനിയൊരറിയിപ്പുണ്ടാകുന്നത് വരെ അടിയന്തര സ്വഭാവമില്ലാത്ത ശസ്ത്രക്രിയകള് നടത്തരുതെന്ന് കുവൈത്ത് ആരോഗ്യമന്ത്രാലയം\nസ്വന്തം ലേഖകന്Tuesday, February 16, 2021 5:05 pm\nകുവൈത്ത് സിറ്റി: കുവൈത്തില് ഇനിയൊരറിയിപ്പുണ്ടാകുന്നത് വരെ അടിയന്തര സ്വഭാവമില്ലാത്ത ശസ്ത്രക്രിയകള് നടത്തരുതെന്ന് ആരോഗ്യമന്ത്രാലയം. ആരോഗ്യ മന്ത്രാലയം അണ്ടര് സെക്രട്ടറി ഡോ മുസ്തഫ അല് റിദ ആണ് ഇനി ഒരറിയിപ്പുണ്ടാകുന്നത് വരെ അടിയന്തിര സ്വഭാവമില്ലാത്ത ശസ്ത്രക്രിയകള് നിര്‍ത്തി വയ്ക്കണമെന്ന് സര്‍ക്കാര് ആശുപത്രികള്‍ക്ക് നിര്‍ദേശം നല്‍കിയത്. പ്രതിദിന കോവിഡ് കേസുകള് വര്‍ധിച്ച സാഹചര്യത്തിലാണ് നടപടി.\nകോവിഡ് ബാധിച്ചു ആശുപത്രിയില് പ്രവേശിപ്പിക്കപ്പെടുന്നവരുടെ എണ്ണത്തില് കഴിഞ്ഞ കുറെ ദിവസങ്ങളായി വലിയ വര്‍ദ്ധനവ് ആണ് രേഖപ്പെടുത്തുന്നത്. നിലവില് പതിനായിരത്തിലേറെ പേരാണ് ആശുപത്രിയില് ഉള്ളത്. തീവ്ര പരിചണ വിഭാഗത്തില് പ്രവേശിപ്പിക്കുന്നവരുടെ എണ്ണത്തിലും വലിയ വര്‍ദ്ധനവുണ്ട്. ഈ സാഹചര്യത്തിലാണ് കോവിഡ് വാര്‍ഡുകള് വിപുലീകരിക്കാന് അധികൃതര് തീരുമാനിച്ചത്.\nഅദാന് അആശുപത്രിയില് കഴിഞ്ഞ ദിവസങ്ങളിലെ കോവിഡ് ഒക്യൂപാന്‍സി റേറ്റ് അമ്പതു ശതമാനത്തിലേറെയാണെന്നു ആശുപത്രി ഡയറക്ടര് ഡോ താരിഖ് ദശ്തി വെളിപ്പെടുത്തി. ഫര്‍വാനിയ ആശുപത്രിയില് 30 ശതമാനത്തിലേറെയാണ് വര്‍ധന. കോവിഡ് കേസുകള് ഉയരുന്ന സാഹചര്യത്തില് പ്രതിരോധ നടപടികള് കര്‍ശനമാക്കിയിട്ടുണ്ട്.\nകുവൈത്തില് വിദേശികള്‍ക്കുള്ള പ്രവേശന വിലക്ക് തുടരും\nകുവൈത്ത് വിമാനത്താവളം 21ന് തുറക്കും; വിദേശികളെ പ്രവേശിപ്പിക്കാന് തീരുമാനം, ഇന്ത്യയില് നിന്നു സര്‍വീസ് ഇല്ല\nകുവൈത്തില് എത്തുന്നവര്‍ക്ക് ക്വാറന്റൈന് ഒരുക്കാന് 43 ഹോട്ടലുകള് സജ്ജം; ആരോഗ്യ മന്ത്രാലയം നിശ്ചയിച്ച നിരക്ക്\nകുവൈത്തില് നാല് ദിവസത്തെ പൊതു അവധി\nകോവിഡ് വ്യാപനം: കുവൈത്തില് രണ്ട് തീവ്രപരിചരണ വാര്‍ഡുകള് കൂടി സജ്ജീകരിച്ചു\nകുവൈത്തില് കോവിഡ് വാക്‌സിനേഷന്5പുതിയ കേന്ദ്രങ്ങള് കൂടി\nകുവൈത്തില് നിന്ന് പുറത്തുപോകുന്നവര് തിരിച്ചെത്തുമ്പോള് ക്വാറന്റീനുള്ള ഹോട്ടല് മുന്‍കൂട്ടി ബുക്ക് ചെയ്യണം\nകോവിഡ് നിയന്ത്രണം; കുവൈത്തില് സുരക്ഷ ശക്തമാക്കുന്നു\nവിവരാവകാശ നിയമം നടപ്പാക്കി കുവൈത്ത്; അപേക്ഷ നല്‍കി അറുപതു ദിവസത്തിനുള്ളില് മറുപടി\nകുവൈത്തിലേക്കും യാത്രാവിലക്ക്;7മുതല് രണ്ടാഴ്ചത്തേക്ക്് വിലക്ക്


കൊണ്ടോട്ടി മീൻചന്തയിൽ : നിയന്ത്രണങ്ങൾ | 19Apr2021\nകൊണ്ടോട്ടി : കോവിഡ് പ്രതിരോധത്തിന്റെ ഭാഗമായി നഗരസഭ മീൻ മൊത്തച്ചന്തയിൽ നിയന്ത്രണങ്ങൾ ഏർപ്പെടുത്തി. വ്യാപാരികളുടെ അടിയന്തരയോഗം ചേർന്നാണ് തീരുമാനമെടുത്തത്. ഇതരസംസ്ഥാനത്തുനിന്നുള്ള വാഹനങ്ങളുടെ എണ്ണത്തിൽ കുറവു വരുത്തുന്നതിനും അന്തർസംസ്ഥാന യാത്രകൾ നടത്തുന്ന ജീവനക്കാർക്ക് പ്രത്യേകം രജിസ്റ്ററുകൾ ഏർപ്പെടുത്താനും തീരുമാനിച്ചു.\nതാമസ സൗകര്യങ്ങൾ, ശുചീകരണസംവിധാനങ്ങൾ, വാഹനങ്ങൾക്ക് പ്രത്യേകം പാർക്കിങ് എന്നിവ ഏർപ്പെടുത്തും. കോവിഡ് മാനദണ്ഡം പാലിക്കാത്ത വ്യാപാരികളെയും തൊഴിലാളികളെയും കണ്ടെത്തി പിഴ ഈടാക്കുന്നതിനും കേസ് രജിസ്റ്റർചെയ്യുന്നതിനും തീരുമാനിച്ചു. ദിവസേന ആയിരത്തിലേറെയാളുകൾ നേരിട്ട് ബന്ധപ്പെടുന്നയിടമാണ് കൊണ്ടോട്ടി മീൻചന്ത. തെക്കെ ഇന്ത്യയിലെ മിക്ക സംസ്ഥാനങ്ങളിൽനിന്നും മീനുമായി വാഹനങ്ങൾ ചന്തയിലെത്തുന്നുണ്ട്.\nഅഞ്ഞൂറിലേറെ തൊഴിലാളികൾ മീൻചന്തയിൽ ജോലിചെയ്യുന്നുണ്ട്. കഴിഞ്ഞ ജൂലായിൽ മീൻചന്ത കേന്ദ്രീകരിച്ച് കോവിഡ് വ്യാപിച്ചിരുന്നു. തൊഴിലാളികൾക്കും കുടുംബാംഗങ്ങൾക്കുമെല്ലാം കോവിഡ് പടർന്നതോടെ ക്ലസ്റ്ററായി മാറിയിരുന്നു.\nയോഗത്തിൽ നഗരസഭാധ്യക്ഷ സി.ടി. ഫാത്തിമത് സുഹ്‌റാബി, മിനിമോൾ, അഷ്‌റഫ് മടാൻ, എ. മുഹ്‌യുദീൻഅലി, കെ.പി. ഫിറോസ്, ടി. അനുപമ, ഇൻസ്പെക്ടർ ചന്ദ്രമോഹൻ, മുഹമ്മദ് ഹനീഫ, അനിൽകുമാർ തുടങ്ങിയവർ പങ്കെടുത്തു.


സംസാരടവീവര്‍ണ്ണന - ഭാഗവതം(114)\nമനസ്വിനോ നിര്‍ജ്ജിതദിഗ്ഗജേന്ദ്രാ മമേതി സര്‍വ്വേ ഭുവി ബദ്ധവൈരാഃ\nമൃധേ ശയീരന്ന തു തദ്‌വ്രജന്തി യന്ന്യസ്ത ദണ്ഡോ ഗതവൈരോഽഭിയാതി (5-13-15)\nരഹൂഗുണ ത്വമപി ഹ്യധ്വനോഽസ്യ സംന്യസ്തദണ്ഢഃ കൃതഭുതമൈത്രഃ\nഅസജ്ജിതാത്മാ ഹരിസേവയാ ശിതം ജ്ഞാനാസിമാദായ തരാതിപാരം (5-13-20)\nദിവ്യബ്രാഹ്മണനായ ഭരതന് തുടര്‍ന്നുഃ വ്യാപാരികളുടെ ഒരുകൂട്ടം സ്വത്തന്വേഷിച്ച് ലൗകീകാസ്തിത്വത്തിന്റെ വനത്തില് അലഞ്ഞുതിരിയുന്നു. ആറ് കൊളളക്കാര് അവരെ ആക്രമിക്കുന്നു. ചെന്നായ്ക്കളും കൃമികീടങ്ങളും അവരെ ശല്യപ്പെടുത്തുന്നു. മേഘങ്ങള്‍ക്കിടയില് ഒരു നഗരം കണ്ട് അവരതിലെ വീടുകളിലും സ്വത്തുക്കളിലും അതീവ മമതയോടെ ജീവിക്കുന്നു. വിശക്കുമ്പോള് പരസ്പരം യാചിച്ചും അശുദ്ധ വൃക്ഷങ്ങളിലെ ഫലം ഭക്ഷിച്ചും അവര് ജീവിക്കുന്നു. ദാഹമടക്കാന് ഒരു മരീചികയോ വെളളമില്ലാത്ത പൊയ്കയോ തേടി അവരലയുന്നു. കാട്ടുതീയുടെ തീവ്രതയില് അവര്‍ക്ക് എല്ലാം നഷ്ടമാവുന്നു. സ്വത്തെല്ലാം നഷ്ടപ്പെട്ട് അവര്‍ക്ക് ബോധക്ഷയം സംഭവിക്കുന്നു. അവര്‍ക്ക് ഒരു മല കയറണമെന്നാഗ്രഹമുണ്ടെങ്കിലും കാലുകളില് പുണ്ണു നിറഞ്ഞിരിക്കുന്നു. തേനീച്ചക്കൂട്ടില് നിന്നു് അവര് തേനെടുക്കാന് തുനിയുമ്പോള് അവയുടെ കുത്തേറ്റ് വേദനയോടെ പുളയുന്നു. ഒരിറ്റു തേന് കിട്ടിയാലോ, മറ്റുളളവരത് തട്ടിക്കൊണ്ടുപോവുന്നു. അവര് പരസ്പരം കച്ചവടത്തിലേര്‍പ്പെടുന്നു. എന്നാല് അത്യാഗ്രഹം കൊണ്ട് പരസ്പരം ശത്രുതയിലെത്തുന്നു. മറ്റുളളവന്റെ സ്വത്താഗ്രഹിച്ച് അതു കിട്ടാതാവുമ്പോള് ഇഛാഭംഗം വരുന്നു. അവര് ചിലപ്പോള് വൈവാഹിക ജീവിതത്തില് ഏര്‍പ്പെടുന്നു. മരിച്ചുപോയ സഹയാത്രികരെ വിട്ടിട്ട് നവജാതരേയും കൂട്ടി ലക്ഷ്യമേതുമില്ലാത്ത അവസാനം കാണാത്ത ഈ അലച്ചില് അവര് തുടര്‍ന്നു കൊണ്ടേയിരിക്കുന്നു.\nമനസുറപ്പുളളവര് പോലും, ലോകത്തെ കീഴടക്കി മണ്ണില് കിടന്നുകൊണ്ട് ‘ഇതെന്‍റേത്’എന്ന തീവ്ര മമതയാല് കഴിഞ്ഞുകൂടുന്നു. ഇതേ മണ്ണിനു വേണ്ടി അവര് പരസ്പരം വെറുത്തു കഴിയുന്നവരത്രെ. വെറുപ്പുപേക്ഷിച്ച സജ്ജനങ്ങള് എത്തുന്നിടത്ത് ഇവര് എത്തുകയില്ല. അവര് കിളികള് മധുരമായി ചിലയ്ക്കുന്ന ചിലേയിടങ്ങളില് ചെന്നുചേര്‍ന്ന് അവിടവുമായി വിട്ടുപോരാനാവാത്ത അടുപ്പത്തിലാവുന്നു. ചിലപ്പോള് ചില മൃഗങ്ങളുമായി സൗഹൃദത്തിലാവുന്നു. പിന്നീടവയെ വിട്ട് ഒരു കുരങ്ങനെ കൂട്ടു പിടിക്കുന്നു. ചിലപ്പോള് മലയിടുക്കുകളില് കാലിടറിവീണ് ഏതെങ്കലും പുല്‍ത്തുരുമ്പില് പിടിച്ച്, തിരികെ കയറിവരാന് ശ്രമിക്കുന്നു. ഇങ്ങനെ വനപാതയിലൂടെ സഞ്ചരിക്കുന്നുവര്‍ക്ക് അവരുടെ ജീവിതത്തിന്റെ പരമോന്നതലക്ഷ്യത്തില് എത്തുക അസാദ്ധ്യം.\nരഹുഗുണാ, നിങ്ങള് ഈ വനപാതയിലാണിപ്പോള് സഞ്ചരിക്കുന്നുത്. അതുകൊണ്ട് മനസില്‍നിന്നു് അക്രമവാസന കളഞ്ഞ് സര്‍വ്വജീവികളുടേയും സുഹൃത്താവുക. നിര്‍മ്മമതയുടെ മാനസീകഭാവത്തോടെ ഭഗവാന് ഹരിയുടെ ഭക്തനാവുക. വിവേകത്തിന്റെ പടവാളു വീശിക്കൊണ്ട് ജീവിതലക്ഷ്യത്തിലേക്ക് എത്തിച്ചേരുക.”\nവെറും ഒരു മണിക്കൂര് നേരം ഭരതനുമായുണ്ടായ സത്സംഗത്താല് രാജാവിന്റെ സംശയങ്ങള് നീങ്ങി, വിവേകമുദിച്ചു. തന്നെനിന്ദിച്ച രാജാവിന് ആത്മോപദേശം നല്‍കിയ ഭരതന് പ്രയാണം തുടര്‍ന്നു. രഹുഗുണനാകട്ടെ അജ്ഞത നീങ്ങി ശരീരാസക്തിവിട്ട് ആത്മീയതയുടെ പാതയില് ജീവിതം നയിച്ചു പോന്നു.


സോഷ്യൽ സെൻസുള്ളവർക്കു ഒറ്റയടിക്ക് തന്നെ മനസ്സിലാവുന്ന അത്രയും വലിയ ഊളത്തരമാണ് അവർ പറഞ്ഞിട്ട് പോയത്; മമ്തയ്ക്ക് എതിരെ ആര്‍ജെ സലീം - metromatinee.com Lifestyle Entertainment & Sports\nസോഷ്യൽ സെൻസുള്ളവർക്കു ഒറ്റയടിക്ക് തന്നെ മനസ്സിലാവുന്ന അത്രയും വലിയ ഊളത്തരമാണ് അവർ പറഞ്ഞിട്ട് പോയത്; മമ്തയ്ക്ക് എതിരെ ആര്‍ജെ സലീം\nസ്ത്രീ സമത്വത്തെ കുറിച്ചും ശാക്തീകരണത്തെ കുറിച്ചുമെല്ലാം നടി മമ്ത മോഹൻദാസ് നടത്തിയ പ്രതികരണം വലിയ വിമർശനങ്ങൾക്ക് വഴിവെച്ചിരിക്കുകയാണ്. സ്ത്രീ എന്ന നിലയിൽ തനിക്ക് വിവേചനം നേരിട്ടിട്ടില്ലെന്നും സ്ത്രീ ശാക്തീകരണത്തെ കുറിച്ച് പറഞ്ഞ് സമൂഹത്തിലെ ബാലന്‍സ് നഷ്ടപ്പെടുത്തുകയാണെന്നുമായിരുന്നു റെഡ് എഫ്എമ്മിന് നല്‍കിയ അഭിമുഖത്തില് മമ്ത പറഞ്ഞത്. ഇപ്പോഴിതാ മമ്തയെ വിമർശിച്ച് രംഗത്തെത്തിയിരിക്കുകയാണ് ആര്‍ജെ സലീം. ഒരു പൊടിക്കെങ്കിലും സോഷ്യൽ സെൻസുള്ളവർക്കു ഒറ്റയടിക്ക് തന്നെ മനസ്സിലാവുന്ന അത്രയും വലിയ ഊളത്തരമാണ് അവർ പറഞ്ഞിട്ട് പോയതെന്നാണ് ആര്‍ജെ സലീം ഫേസ്ബുക്കില് കുറിച്ചത്\nഅദ്ദേഹത്തിന്‍റെ കുറിപ്പിന്‍റെ പൂര്‍ണ്ണരൂപം ഇങ്ങനെ..\nമംമ്‌തയുടെ ബുൾഷിറ്റിങ്ങിന്റെ പ്രശ്നം ഇനി എടുത്തു പറയണ്ടല്ലോ. ഒരു പൊടിക്കെങ്കിലും സോഷ്യൽ സെൻസുള്ളവർക്കു ഒറ്റയടിക്ക് തന്നെ മനസ്സിലാവുന്ന അത്രയും വലിയ ഊളത്തരമാണ് അവർ പറഞ്ഞിട്ട് പോയത്. അവരോടു ഇനി എങ്ങനെയൊക്കെ പറഞ്ഞാലും മെച്ചമുണ്ടാകുമെന്നും തോന്നുന്നില്ല. പക്ഷെ വേറൊരു കാര്യമാണ് പറയാനുള്ളത്. ഇത്രയ്ക്കും ക്രീപ്പടിച്ച് കണ്ടൊരു പരിപാടി ഈയടുത്തകാലത്തൊന്നും ഉണ്ടായിട്ടില്ല.\n\_ആനീസ് കിച്ചൻ പോലും കടിച്ചു പിടിച്ചെങ്കിലും കാണാം. അമൃത ചാനലെന്ന അമ്മറ്റീവിയിൽ വലിയ പുരോഗമന ജാടയൊന്നുമില്ലാതെ ഒരു കുലസ്ത്രീ വന്നിരുന്നു ഭോഷ്‌കത്തരം പറയുന്നു എന്ന നിലയ്ക്ക് കണ്ടാൽ മതി. പക്ഷെ ഇത് !! ഏറ്റവും ചെറുപ്പക്കാരായ ജെനെറേഷൻ Y ക്കു വേണ്ടി എന്ന നിലയിൽ ക്യൂറേറ്റ് ചെയ്യപ്പെടുന്ന ഒരു പരിപാടി. അതും ഏറ്റവും പുതിയ മീഡിയമുകളിൽ ഒന്നായ എഫ്എമ്മിൽ.\nഅവിടെയാണ് അവര് വന്നിരുന്നു പുട്ടു പോലെ ഈ ഊളത്തരവും പറഞ്ഞിട്ട് പോയത്. എന്നിരിക്കെത്തന്നെ ആ ചോദ്യം ചോദിക്കുന്നവനെക്കാൾ വലിയ ദുരന്തം വേറെ കാണില്ല. ഇത്രയ്ക്ക് ബോധമില്ലാത്തവനൊക്കെയാണോ എഫ്എമ്മിൽ പരിപാടി അവതരിപ്പിക്കുന്നത് ? ആനീസ് കിച്ചനൊക്കെ സ്വാഭാവികമായി ക്രിഞ്ച് ആകുമ്പോൾ ഇത് ക്രിഞ്ചിനെ ഗിഫ്റ്റ് റാപ് കൂടി ചെയ്തു വെയ്ക്കുന്നു. കടുപ്പം തന്നണ്ണാ !\nജനിക്കുന്ന ഓരോ ആൺകുട്ടിയും ഈ വിമൻ എംപവർമെൻറ് എന്ന് കേട്ട് പേടിച്ചുകൊണ്ടാണ് വളരുന്നത് എന്ന ഭൂലോക വഷളത്തരം മമ്‌ത പറയുമ്പോൾ, ആ പരിപാടി അവതാരത്തിനു ചിരിയാണ് വരുന്നത്. പുള്ളി ചിരിച്ചു മറിയുകയാണ്. ഹഹഹഹ ആ അത് കൊള്ളാം ഇഷ്ടപ്പെട്ടു എന്ന്. എന്തോന്നടെ ?! ഇതിലിത്ര ചിരിക്കാൻ എന്ത് മാങ്ങയാണ് ?! ഇവനേതടെ !\nഒരു സ്ത്രീ എന്ന നിലയിൽ വിവേചനങ്ങളും അവസരം നിഷേധങ്ങളും നേരിട്ടിട്ടുണ്ടോ എന്ന അങ്ങേയറ്റത്തെ പ്രസക്തമായൊരു ചോദ്യം ആരെഴുതി അവന്റെ കൈയ്യിൽ കൊടുത്തതാണെങ്കിലും അതിനു കിട്ടുന്ന ഉത്തരത്തിനോട് ഉത്തരവാദിത്തത്തോടു കൂടി പ്രതികരിക്കാനുള്ള ശേഷി ഇത് ചോദിക്കുന്നവനുണ്ടോ എന്നു കൂടെ നോക്കിയിട്ടു വേണ്ടേ ഇതൊക്കെ ഏൽപ്പിച്ചു വിടാൻ ?\nഅതിനു പറ്റില്ലെങ്കിൽ താരത്തിന്റെ ഫേവറിറ്റ് നിറവും, പാൽ ചായയാണോ കട്ടനാണോ ഇഷ്ടമെന്നും, ഇക്കയുടെയും ഏട്ടന്റെയും കൂടെ അഭിനയിച്ചപ്പോൾ ഉള്ള അനുഫവവും ഒക്കെ മാത്രം ചോദിച്ചാൽ പോരേടെ ? പരിപാടി തുടങ്ങി അവസാനിക്കുന്നതുവരെ ഈഈഈ ന്നു ചിരിക്കുക എന്ന കഴിവ് മാത്രം നോക്കാതെ ഒരു പൊടിക്കെങ്കിലും സോഷ്യൽ സെൻസുള്ള ആൾക്കാരെ കൂടി ഈ എഫ്‌എമ്മുകാര് പണിക്കു വെച്ചാൽ നന്നായിരിക്കും. കുറഞ്ഞ പക്ഷം ഇമ്മാതിരി ദുരന്തങ്ങൾ കേട്ടിരിക്കണ്ടല്ലോ\nമംമ്തയെ ഇരട്ടപ്പേര് വിളിച്ച് ശ്രിന്ദ; പേരിന് പിന്നലെ കാരണം പറഞ്ഞ് താരം\nആ സെറ്റില് നിന്ന് ഞാന് ആദ്യം തന്നെ ഇറങ്ങിപ്പോയേനെ രജനി സാറിനോട് ബഹുമാനം വര്‍ധിച്ചത് പിന്നീട് ഉണ്ടായ ചില സംഭവങ്ങള്\nഒരു നായികയുമായി മാത്രമേ അത് ഉണ്ടായിരുന്നൂളളൂ പൊതുവേ ഞാന് മാന്യന് ആയതുകൊണ്ടാകാം